cyanic-selkie/wikianc huggingface dataset:
ᱥᱟᱠᱨᱮᱰ ᱜᱮᱢᱥ (ᱥᱟᱶᱩᱰ ᱴᱨᱟᱠ)
ᱥᱟᱠᱨᱮᱰ ᱜᱮᱢᱥ ᱥᱤᱨᱤᱡ ᱨᱮᱭᱟᱜ ᱥᱟᱶᱩᱰ ᱴᱨᱟᱠ ᱫᱚ ᱒᱔ ᱴᱨᱟᱠ ᱟᱱᱤᱡ ᱾ ᱚᱱᱟ ᱵᱷᱤᱛᱤᱨ ᱨᱮ ᱗ ᱜᱚᱴᱟᱝ ᱥᱮᱨᱮᱧ ᱟᱨ ᱥᱠᱳᱨᱥ ᱠᱚ ᱢᱮᱱᱟᱜ ᱟᱱᱤᱡ ᱾ ᱥᱮᱨᱮᱧ "Kaam 25" ᱫᱚ ᱰᱤᱵᱷᱟᱭᱤᱱ ᱠᱚ ᱡᱚᱲᱟᱣ ᱟᱠᱟᱫᱟ ᱟᱨ ᱱᱚᱣᱟ ᱨᱮ ᱥᱮᱨᱮᱧ ᱯᱨᱚᱰᱭᱩᱥᱚᱨ ᱫᱚ ᱯᱷᱮᱱᱚᱢ ᱢᱮᱱᱟᱭᱟ ᱾ ᱱᱚᱣᱟ ᱥᱮᱨᱮᱧ ᱫᱚ ᱒᱑ ᱡᱩᱱ ᱒᱐᱑᱘ ᱨᱮ ᱨᱤᱞᱤᱡ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱨᱤᱡ ᱨᱮ ᱵᱟᱠᱚ ᱥᱮᱞᱮᱫ ᱞᱮᱟ ᱾ ᱥᱤᱫᱷᱟᱱᱛᱚ ᱡᱮᱱ ᱟᱜ ᱢᱮᱱ ᱞᱮᱠᱟᱛᱮ ᱱᱚᱣᱟ ᱠᱚ ᱫᱚ Firstpost, the song is a "hard-hitting, hypnotic Mumbai anthem inspired by the streets." One of Divine's earlier song ᱰᱤᱵᱷᱟᱭᱤ ᱟᱜ ᱯᱩᱭᱞᱩ ᱥᱮᱨᱮᱧ "Jungli Sher" ᱦᱚᱸ ᱱᱚᱣᱟ ᱟᱤᱨᱤᱡ ᱨᱮ ᱠᱚ‌ ᱥᱮᱞᱮᱫ ᱟᱠᱟᱫᱟ ᱾ ᱵᱮᱠᱜᱨᱟᱩᱸᱰ ᱥᱠᱳᱨ ᱟᱨ ᱯᱷᱮᱰᱟᱛ ᱛᱷᱤᱢ ᱫᱚ ᱟᱞᱳᱠᱟᱱᱚᱱᱫᱚ ᱫᱟᱥ ᱜᱳᱯᱛᱟ ᱜᱮ ᱵᱮᱱᱟᱣ ᱞᱮᱟᱭ ᱾ ᱟᱞᱳᱠᱟᱱᱚᱱᱫᱚ ᱫᱚ ᱱᱚᱣᱟ ᱨᱮᱱᱟᱝ "Saiyaan", "Tabahi", "Dhuaan Dhuaan" and "Kukoo's Couplet" ᱥᱮᱨᱮᱧ ᱠᱚ ᱦᱚᱸ ᱵᱮᱱᱟᱮ ᱟᱠᱟᱫᱟ ᱾  ᱫᱟᱥ ᱜᱳᱯᱛᱟ ᱟᱨ ᱢᱚᱛᱣᱟᱱᱤ ᱛᱤᱠᱤᱱᱟᱜ ᱢᱮᱱ ᱞᱮᱠᱟᱛᱮ ᱫᱚ ᱵᱮᱠᱜᱨᱟᱩᱸᱰ ᱛᱷᱤᱢ ᱠᱚ ᱫᱚ ᱫᱷᱚᱨᱚᱢ ᱵᱤᱫᱟ.ᱞ‌ᱛᱮ ᱵᱮᱱᱟᱣ ᱢᱟ ᱾ ᱢᱮᱱᱠᱷᱟᱱ ᱚᱠᱟ ᱫᱷᱚᱨᱚᱢ ᱦᱚᱸ ᱟᱞᱚᱠᱚ ᱥᱮᱞᱮᱫ ᱢᱟ ᱾ ᱨᱚᱪᱤᱛᱟ ᱟᱨᱳᱨᱟ ᱱᱚᱣᱟ ᱨᱮᱱᱟᱝ "Disco Capital" and "Labon Se Chhukar." ᱥᱮᱨᱮᱧ ᱛᱮᱭᱟᱨ ᱟᱠᱟᱫᱟ ᱾ ᱠᱚᱥᱭᱚᱯ ᱟᱜ ᱢᱮᱱᱛᱮ ᱱᱩᱭ ᱫᱚ ᱵᱟᱯᱤ ᱞᱤᱦᱤᱨᱤ ᱟᱜ ᱟᱮᱨᱮᱧ ᱠᱚ ᱟᱱᱡᱟᱢ ᱵᱟᱲᱟ ᱭᱮᱫ ᱛᱟᱦᱮᱸᱫ ᱛᱚᱵᱮ ᱮᱱᱟᱝ ᱥᱮ ᱥᱮᱨᱮᱧ ᱵᱮᱱᱟᱣ ᱨᱮᱭᱟᱜ ᱡᱤᱣᱤ ᱫᱚ ᱥᱟᱨᱮᱲᱚᱜ-ᱟ ᱾ " ᱱᱚᱣᱟ ᱠᱚ ᱥᱮᱨᱮᱧ ᱫᱚ ᱨᱟᱡᱮᱥᱣᱚᱨᱤ ᱫᱟᱥ ᱜᱳᱯᱛᱟ,ᱯᱨᱚᱠᱷᱚᱨ ᱢᱤᱥᱨᱚ ᱵᱚᱨᱩᱬᱮᱱᱫᱨᱚ,ᱵᱤᱥᱟᱞ ᱥᱟᱣᱚᱸᱛ ᱟᱨ ᱨᱟᱡᱮᱥᱣᱚᱨᱤ ᱫᱮᱥ ᱯᱟᱱᱰᱮ ᱮᱢᱟᱱ ᱠᱚ ᱚᱞ ᱟᱠᱟᱫᱟ ᱾
ᱵᱤᱰᱤᱭᱚ
Netflix released the music video of the track "Kaam 25" on YouTube featuring Divine.
ᱠᱟᱢᱰᱟᱨᱟ ᱵᱚᱱᱚᱛ
ᱠᱟᱢᱰᱟᱨᱟ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱵᱟᱥᱤᱭᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱᱤᱭᱟᱹ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱥᱚᱢᱟᱱ ᱩᱥᱩᱞᱟᱜ ᱵᱩᱨᱩ ᱢᱮᱱᱟᱜᱼᱟ ᱚᱠᱚᱭ ᱫᱚ ᱯᱟᱴ ᱠᱚ ᱢᱮᱛᱟᱜᱼᱟ, ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒,᱕᱐᱐ ᱯᱷᱤᱴ ᱠᱷᱚᱱ ᱓,᱐᱐᱐ ᱯᱷᱤᱴ ᱫᱷᱟᱹᱨᱤᱡ ᱢᱮᱱᱟᱜᱼᱟ ᱾ ᱯᱟᱴ ᱴᱚᱴᱷᱟ ᱫᱚ ᱵᱤᱥᱩᱱᱯᱩᱨ, ᱪᱮᱱᱯᱩᱨ, ᱟᱨ ᱜᱷᱟᱜᱷᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱩᱥᱩᱞ ᱴᱚᱴᱷᱟ ᱫᱚ ᱱᱮᱛᱟᱨᱦᱟᱴ ᱯᱟᱴ (᱓,᱓᱕᱖ ᱯᱷᱤᱴ), ᱞᱚᱢᱤᱛᱤ ᱯᱟᱴ ᱫᱚ (᱓,᱗᱗᱗ ᱯᱷᱤᱴ) ᱟᱨ ᱜᱚᱞᱜᱚᱴ ᱯᱟᱴ ᱫᱚ (᱓,᱘᱒᱓ ᱯᱷᱤᱴ) ᱢᱮᱱᱟᱜᱼᱟ ᱾ ᱛᱟᱨᱟ ᱦᱚᱱᱚᱛ ᱫᱚ ᱨᱟᱺᱪᱤ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱨᱮ ᱒,᱓᱐᱐ ᱯᱷᱤᱴ ᱩᱥᱩᱞ  ᱢᱮᱱᱟᱜᱼᱟ ᱾
ᱜᱩᱢᱞᱟ ᱦᱚᱱᱚᱛ ᱠᱷᱚᱱ ᱞᱤᱸᱜᱤᱱᱟᱜ ᱯᱮᱭᱟ ᱢᱩᱬ ᱜᱟᱰᱟ ᱫᱚ ᱮᱛᱚᱢ ᱠᱩᱭᱞᱤ ᱜᱟᱰᱟ, ᱠᱚᱧᱮ ᱠᱟᱲᱚ ᱜᱟᱰᱟ ᱟᱨ ᱥᱟᱸᱠᱷ ᱜᱟᱰᱟ ᱢᱮᱱᱟᱜᱼᱟ ᱾
ᱠᱟᱢᱰᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮ ᱵᱷᱟᱨᱱᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱞᱟᱯᱩᱝ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱷᱩᱸᱴᱤ ᱦᱚᱱᱚᱛ ᱨᱮ ᱛᱚᱨᱯᱟ ᱟᱨ ᱨᱚᱱᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱥᱤᱢᱰᱮᱜᱟ ᱦᱚᱱᱚᱛ ᱨᱮ ᱵᱟᱱᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱵᱟᱥᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱟᱢᱰᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱖᱕.᱔᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱠᱟᱢᱰᱟᱨᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱠᱟᱢᱰᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱠᱟᱢᱰᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱠᱟᱢᱰᱟᱨᱟ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱢᱰᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱓᱖,᱗᱐᱑ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱮᱞ ᱖᱘.᱕᱑%) ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱐,᱘᱔᱑ ᱜᱚᱴᱟᱝ ᱠᱚᱲᱟ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱲᱟ ᱟᱜ ᱮᱞ ᱗᱘.᱗᱑%) ᱟᱨ ᱑᱕,᱘᱖᱐ ᱜᱚᱴᱟᱝ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱛᱤᱨᱞᱟᱹ ᱭᱟᱜ ᱮᱞ ᱕᱘.᱕᱓%) ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱩᱢᱞᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱙᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱢᱰᱟᱨᱟ ᱡᱚᱜᱚ-ᱦᱚᱱᱚᱛ ᱨᱮ ᱤᱥᱟᱹᱭ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱓᱖,᱙᱒᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱦᱚᱲ ᱮᱞ ᱨᱮᱱᱟᱜ ᱔᱒.᱒᱒% ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱦᱤᱱᱫᱩ ᱫᱷᱚᱨᱚᱢ ᱫᱚ (᱒᱑,᱖᱒᱖/᱓᱓.᱘᱙%), 'ᱮᱴᱟᱜ ᱫᱷᱚᱨᱚᱢ ᱠᱚᱣᱟᱜ' ᱮᱞ ᱫᱚ (᱑᱔,᱗᱒᱖/᱒᱓.᱐᱙%), ᱩᱱᱠᱩ ᱦᱚᱲ ᱡᱟᱦᱟᱸ ᱫᱚ ᱟᱠᱚᱣᱟᱜ ᱫᱷᱚᱨᱚᱢ ᱨᱮᱱᱟᱜ ᱵᱟᱝ ᱠᱚ ᱞᱟᱹᱭ ᱟᱠᱟᱜᱼᱟ (᱒᱘᱘/᱐.᱔᱕%), ᱟᱨ ᱤᱥᱞᱟᱢ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ (᱒᱒᱒/᱐.᱓᱕%) ᱾
ᱟᱹᱫᱤᱵᱟᱹᱥᱤ ᱫᱚ ᱗᱐᱖,᱗᱕᱔ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱱᱚᱣᱟ ᱜᱩᱢᱞᱟ ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱖᱘.᱙᱔% ᱢᱮᱱᱟᱜᱼᱟ ᱾ ᱟᱹᱫᱤᱵᱟᱹᱥᱤ ᱵᱷᱤᱛᱤᱨ ᱨᱤᱱ ᱰᱷᱮᱨ ᱦᱚᱲ ᱮᱞ ᱨᱤᱱ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ ᱚᱨᱟᱶ, ᱫᱷᱟᱸᱜᱚᱲ ᱫᱚ (᱖᱒.᱖᱓%), ᱢᱩᱸᱰᱟᱹ, ᱯᱟᱛᱚᱨ (᱑᱑.᱗᱐%), ᱠᱷᱟᱰᱤ, ᱰᱷᱮᱞᱠᱤ ᱠᱷᱟᱰᱤᱭᱟ, ᱫᱩᱫᱷ ᱠᱷᱟᱰᱤᱭᱟ, ᱡᱤᱞ ᱠᱷᱟᱰᱤᱭᱟ ᱫᱚ (᱙.᱐᱗%), ᱞᱳᱦᱨᱟᱥ ᱫᱚ (᱕.᱗᱗%) ᱟᱨ ᱪᱤᱠ ᱵᱟᱨᱮᱠ ᱫᱚ (᱒.᱕᱗%) ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱜᱩᱢᱞᱟ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥ
ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱢᱤᱫᱴᱮᱱ ᱥᱚᱝᱜᱚᱴᱷᱚᱱ ᱠᱟᱱᱟ ᱡᱟᱸᱦᱟᱸ ᱫᱚ ᱣᱤᱠᱤᱢᱤᱰᱤᱭᱟ ᱨᱮᱱᱟᱜ ᱡᱟᱸᱦᱟᱸ ᱯᱨᱚᱠᱚᱞᱯᱚ ᱠᱚ ᱢᱮᱱᱟᱜᱼᱟ ᱥᱮ ᱨᱟᱲᱟ ᱜᱮᱭᱟᱱ ᱯᱩᱛᱷᱤ ᱣᱤᱠᱤᱯᱤᱰᱤᱭᱟ ᱨᱮ ᱵᱟᱝᱞᱟᱫᱮᱥ ᱠᱷᱚᱱ ᱡᱟᱸᱦᱟᱸᱭ ᱵᱮᱵᱷᱟᱨᱤᱭᱟᱹ ᱠᱚ ᱠᱩ ᱠᱟᱹᱢᱤᱭ ᱫᱟ ᱩᱝᱠᱩ ᱠᱚ ᱜᱚᱸᱲᱚᱸ ᱞᱟᱹᱜᱤᱛ ᱵᱮᱱᱟᱣ ᱟᱠᱟᱱᱟ᱾ ᱱᱚᱣᱟ ᱥᱚᱝᱜᱚᱴᱷᱚᱱ ᱫᱚ ᱧᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱨᱮᱱᱟᱜ ᱨᱟᱲᱟ ᱯᱨᱚᱠᱚᱞᱚ ᱠᱚ ᱜᱚᱴᱟ ᱵᱟᱝᱞᱟᱫᱮᱥ ᱨᱮ ᱯᱟᱥᱱᱟᱣ ᱞᱟᱹᱜᱤᱛ ᱠᱟᱹᱢᱤᱭ ᱫᱟᱭ᱾
ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱫᱚ ᱢᱟᱨᱠᱤᱱ ᱡᱩᱠᱛᱚᱨᱟᱥᱴᱨᱚ ᱨᱮᱱᱟᱜ ᱢᱤᱫᱴᱮᱱ ᱥᱚᱝᱜᱚᱴᱷᱚᱱ ᱠᱟᱱᱟ ᱡᱟᱸᱦᱟᱸ ᱫᱚ ᱜᱚᱴᱟ ᱫᱷᱟᱹᱨᱛᱤᱨᱮ ᱜᱚᱸᱲᱚᱸᱣᱟᱱ ᱥᱮ ᱥᱮᱪᱮᱫᱟᱱ ᱠᱟᱹᱢᱤᱦᱚᱨᱟᱠᱩᱭ ᱠᱟᱹᱢᱤᱭᱫᱟ᱾ ᱚᱱᱟᱠᱩ ᱵᱷᱤᱛᱨᱤᱨᱮ ᱣᱤᱠᱤᱯᱤᱰᱤᱭᱟ ᱫᱚ ᱢᱤᱫᱴᱮᱱ ᱢᱩᱬᱩᱛ ᱯᱨᱚᱡᱮᱠᱴ ᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱨᱮ ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥ ᱠᱚᱧᱮ ᱮᱥᱤᱭᱟ ᱨᱮᱱᱟᱜ ᱫᱚᱥᱟᱨ ᱪᱮᱯᱴᱟᱨ ᱦᱤᱥᱟᱵᱛᱮ ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱠᱷᱚᱱ ᱚᱱᱩᱢᱚᱫᱚᱱᱮ ᱧᱟᱢ ᱠᱮᱫᱟ᱾ ᱫᱷᱟᱹᱨᱛᱤᱨᱮ ᱵᱮᱱᱟᱣᱠᱟᱱ ᱓᱗ ᱜᱚᱴᱟᱝ ᱪᱮᱯᱴᱟᱨ ᱵᱷᱤᱛᱨᱤᱨᱮ ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥ ᱦᱚᱸ ᱢᱤᱫᱴᱮᱱ ᱠᱟᱱᱟ᱾
ᱱᱟᱜᱟᱢ
᱒᱐᱐᱔ ᱥᱮᱨᱢᱟ ᱨᱮᱱᱟᱜ ᱒᱗ ᱡᱟᱱᱩᱣᱟᱨᱤ ᱵᱟᱝᱞᱟ ᱣᱤᱠᱤᱯᱤᱰᱤᱭᱟ ᱮᱛᱦᱚᱵ ᱞᱮᱱᱟ᱾ ᱤᱱᱟᱹ ᱛᱟᱭᱚᱢ ᱵᱟᱝᱞᱟᱫᱮᱥ ᱨᱮ ᱣᱤᱠᱤᱢᱤᱰᱤᱭᱟ ᱨᱮᱱᱟᱜ ᱯᱨᱚᱡᱮᱠᱴᱠᱚ ᱪᱟᱹᱞᱩ ᱤᱫᱤ ᱞᱟᱹᱜᱤᱛ ᱪᱮᱯᱴᱟᱨ ᱵᱮᱱᱟᱣ ᱨᱮᱱᱟᱜ ᱜᱟᱞᱢᱟᱨᱟᱣ ᱮᱛᱦᱚᱵᱮᱱᱟ᱾ ᱒᱐᱐᱙ ᱥᱮᱨᱢᱟ ᱨᱮ ᱵᱟᱝᱞᱟ ᱣᱤᱠᱤᱯᱤᱰᱤᱭᱟᱱᱠᱚ ᱠᱟᱹᱢᱤᱠᱩ ᱮᱛᱦᱚᱵ ᱞᱮᱫᱟ᱾ ᱚᱱᱟ ᱞᱮᱠᱟᱛᱮ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱮᱯᱨᱤᱞ ᱪᱟᱸᱫᱚ ᱨᱮ ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥ ᱪᱮᱯᱴᱟᱨ ᱨᱮᱱᱟᱜ ᱜᱚᱴᱷᱚᱱᱛᱚᱱᱛᱨᱚ ᱵᱮᱱᱟᱣ ᱠᱮᱛᱮ ᱚᱱᱩᱢᱚᱫᱚᱱ ᱞᱟᱹᱜᱤᱛ ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱴᱷᱮᱱ ᱫᱚᱨᱠᱷᱟᱥᱛᱚ ᱡᱚᱢᱟ ᱦᱩᱭ ᱞᱮᱱᱟ᱾
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱓ ᱚᱠᱴᱚᱵᱚᱨ ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱨᱮᱱ ᱵᱳᱨᱰ ᱚᱵ ᱴᱨᱟᱥᱴᱤ ᱠᱤ ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥ ᱪᱮᱯᱴᱟᱨ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱚᱱᱩᱢᱚᱫᱚᱱ ᱠᱩ ᱮᱢᱮᱱᱟ᱾ ᱒᱐᱑᱒ ᱥᱮᱨᱢᱟ ᱨᱮᱱᱟᱜ ᱢᱮ ᱪᱟᱸᱫᱚ ᱨᱮ ᱱᱚᱣᱟ ᱥᱚᱝᱜᱚᱴᱷᱚᱱ ᱵᱟᱝᱞᱟᱫᱮᱥ ᱨᱮᱱᱟᱜ ᱥᱚᱝᱜᱚᱴᱷᱚᱱ ᱦᱤᱥᱟᱹᱵᱛᱮ ᱞᱮᱠᱷᱟ ᱞᱟᱹᱜᱤᱛ ᱚᱱᱩᱢᱚᱫᱚᱱ ᱧᱟᱢ ᱨᱮᱱᱟᱜ ᱫᱚᱨᱠᱷᱟᱥᱛᱚ ᱡᱳᱣᱛᱷᱚ ᱢᱩᱞᱫᱷᱚᱱ ᱠᱚᱢᱯᱟᱱᱤ ᱟᱨ ᱯᱷᱟᱨᱢᱠᱚ ᱨᱮᱱᱟᱜ ᱚᱯᱷᱤᱥᱨᱮᱭ ᱮᱢ ᱦᱩᱭᱞᱮᱱᱟ᱾ ᱒᱐᱑᱔ ᱥᱮᱨᱢᱟ ᱨᱮᱱᱟᱜ ᱙ ᱡᱩᱱ ᱱᱚᱣᱟ ᱥᱚᱝᱜᱚᱴᱷᱚᱱ ᱵᱟᱝᱞᱟᱫᱮᱥ ᱥᱚᱨᱠᱟᱨ ᱴᱷᱮᱱ ᱠᱷᱚᱱ ᱱᱤᱵᱚᱱᱫᱷᱚᱱ ᱟᱭᱤᱱ ᱑᱘᱖᱐ ᱞᱮᱠᱟᱛᱮ ᱥᱚᱝᱜᱚᱴᱷᱚᱱ ᱦᱤᱥᱟᱹᱵᱛᱮ ᱚᱱᱩᱢᱚᱫᱚᱱᱮ ᱧᱟᱢ ᱠᱮᱫᱟ᱾ ᱒᱐᱑᱕ ᱥᱮᱨᱢᱟ ᱠᱷᱚᱱ ᱱᱚᱣᱟ ᱥᱚᱝᱜᱚᱴᱷᱚᱱ ᱥᱚᱫᱚᱥᱥᱟ ᱠᱩ ᱦᱟᱛᱟᱣᱮ ᱮᱛᱦᱚᱵ ᱠᱮᱫᱟ᱾
ᱯᱟᱹᱨᱥᱤ ᱞᱮᱠᱟᱛᱮ ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥ ᱵᱟᱝᱞᱟ ᱯᱟᱹᱨᱥᱤ ᱨᱮᱱᱟᱜ ᱯᱨᱚᱡᱮᱠᱴᱠᱚ ᱪᱟᱞᱟᱣ ᱯᱟᱥᱟᱯᱟᱥᱤ ᱮᱴᱟᱜ ᱯᱟᱹᱨᱥᱤ ᱡᱮᱢᱚᱱ ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ, ᱵᱤᱥᱱᱩᱯᱨᱤᱭᱟ ᱢᱚᱱᱤᱯᱩᱨᱤ ᱣᱤᱠᱤᱯᱤᱰᱤᱭᱟ, ᱤᱝᱨᱮᱡᱤ ᱯᱨᱚᱡᱮᱠᱴᱠᱚ ᱯᱟᱥᱱᱟᱣ ᱟᱨ ᱥᱮᱸᱲᱟᱭ ᱞᱟᱹᱜᱤᱛ ᱦᱚᱸᱭ ᱠᱟᱹᱢᱤᱭᱫᱟ᱾
ᱯᱨᱚᱡᱮᱠᱴᱠᱚ
ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥ ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱ ᱨᱮᱱᱟᱜ ᱡᱚᱛᱚ ᱯᱨᱚᱡᱮᱠᱴᱠᱚ ᱱᱤᱭᱮᱛᱮᱭ ᱠᱟᱹᱢᱤ ᱨᱮᱦᱚᱸ ᱡᱟᱹᱨᱩᱲᱟᱱ ᱠᱤᱪᱷᱩ ᱯᱨᱚᱡᱮᱠᱴᱠᱚ ᱫᱚ ᱦᱩᱭᱩᱜ ᱠᱟᱱᱟ:
ᱱᱤᱨᱵᱟᱦᱤ ᱯᱚᱨᱤᱥᱚᱫᱨᱮᱱ ᱥᱚᱫᱚᱥᱥᱚᱠᱚ
, ᱱᱤᱨᱵᱟᱦᱤ ᱥᱚᱫᱚᱥᱥᱚ ᱠᱚ:
ᱠᱟᱹᱢᱤᱦᱚᱨᱟ
ᱣᱤᱠᱤᱢᱤᱰᱤᱭᱟ ᱯᱷᱟᱣᱱᱰᱮᱥᱚᱱᱮᱨ ᱯᱨᱚᱡᱮᱠᱴᱠᱚ ᱞᱟᱦᱟ ᱤᱫᱤ ᱞᱟᱹᱜᱤᱛ ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥ ᱟᱭᱢᱟ ᱞᱮᱠᱟᱱ ᱠᱟᱹᱢᱤ ᱠᱩᱭ ᱪᱟᱹᱞᱩ ᱤᱫᱤᱭ ᱫᱟ᱾ ᱵᱟᱝᱞᱟᱫᱮᱥ ᱨᱮᱱᱟᱜ ᱟᱭᱢᱟ ᱡᱟᱜᱟ ᱨᱮ ᱣᱤᱠᱤᱯᱤᱰᱤᱭᱟ ᱵᱟᱵᱚᱛ ᱵᱟᱰᱟᱭ ᱞᱟᱹᱜᱤᱛ ᱥᱚᱲᱠᱚ, ᱠᱟᱹᱢᱤᱥᱟᱲᱟ, ᱢᱤᱴᱟᱯ, ᱪᱤᱛᱟᱹᱨ ᱦᱮᱯᱨᱟᱣ, ᱚᱱᱚᱞ ᱦᱮᱯᱨᱟᱣ, ᱣᱤᱠᱤᱯᱤᱰᱤᱭᱟ ᱦᱮᱞᱢᱮᱞ ᱟᱨᱦᱚᱸᱚ ᱟᱭᱢᱟ ᱞᱮᱠᱟᱱ ᱠᱟᱹᱢᱤᱦᱚᱨᱟ ᱠᱩ ᱪᱟᱹᱞᱩ ᱢᱮᱱᱟᱜᱼᱟ᱾
ᱵᱟᱝᱞᱟ ᱵᱟᱫᱽ ᱠᱟᱛᱮ ᱦᱚᱸ ᱮᱴᱟᱜ ᱯᱟᱹᱨᱥᱤ ᱛᱮ ᱡᱮᱢᱚᱱ ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ, ᱵᱤᱥᱱᱩᱯᱨᱤᱭᱟ ᱢᱚᱱᱤᱯᱩᱨᱤ ᱣᱤᱠᱤᱯᱤᱰᱤᱭᱟ ᱞᱟᱹᱜᱤᱛ ᱦᱚᱸᱭ ᱠᱟᱹᱢᱤᱭ ᱫᱟ᱾
ᱣᱤᱠᱤᱢᱤᱰᱤᱭᱟ ᱵᱟᱝᱞᱟᱫᱮᱥ ᱫᱮᱥ ᱵᱤᱫᱮᱥ ᱨᱮᱱ ᱮᱴᱟᱜ ᱥᱚᱝᱜᱚᱴᱷᱚᱱ ᱠᱩ ᱥᱟᱶᱛᱮ ᱦᱚᱸ ᱢᱤᱞᱢᱤᱥ ᱠᱟᱛᱮᱭ ᱠᱟᱹᱢᱤ ᱜᱮᱭᱟ᱾
ᱨᱟᱠᱷᱟ ᱢᱟᱭᱤᱱᱥ ᱨᱮᱞ ᱴᱮᱥᱚᱱ
ᱨᱟᱠᱷᱟ ᱢᱟᱭᱤᱱᱥ ᱨᱮᱞ ᱴᱮᱥᱚᱱ (station code:- RHE) ᱫᱚ ᱠᱚᱧᱮ ᱥᱟᱢᱟᱝ ᱨᱮᱞᱣᱮ ᱡᱚᱱ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱦᱟᱣᱨᱟᱼᱱᱟᱜᱽᱯᱩᱨᱼᱢᱩᱢᱵᱟᱭ ᱞᱟᱭᱤᱱ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱩᱞᱫᱤᱦᱟ ᱨᱮ ᱢᱮᱱᱟᱜ ᱨᱟᱠᱷᱟ ᱢᱟᱭᱤᱱᱥ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱴᱟᱴᱟᱱᱚᱜᱚᱨ ᱡᱚᱸᱠᱥᱚᱱ ᱠᱷᱚᱱ ᱑᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱯᱟᱸᱰᱤᱭᱟᱱ (ᱮᱠᱴᱟᱨ)
ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ
ᱯᱟᱸᱰᱤᱭᱟᱱ (ᱯᱷᱤᱞᱢ)
ᱯᱟᱸᱰᱤᱭᱟᱱ
ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ
ᱞᱚᱠᱷᱱᱚᱣ ᱦᱚᱱᱚᱛ
ᱞᱚᱠᱷᱱᱚᱣ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱞᱚᱠᱷᱱᱚᱣ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱦᱚᱱᱚᱛ ᱞᱚᱠᱷᱱᱚᱣ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱦᱚᱸ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱞᱚᱠᱷᱱᱚᱣ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱔,᱕᱘᱙,᱘᱓᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱳᱨᱡᱤᱭᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟ ᱵᱟᱨᱤ ᱟᱠᱚ ᱟᱨᱵᱟᱝ ᱞᱩᱭᱥᱤᱭᱟᱱᱟ ᱨᱮᱱᱟᱜ ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱓᱑ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱚ ᱢᱩᱫᱽ ᱨᱮ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱑,᱘᱑᱕ ᱦᱚᱲ ᱛᱟᱦᱮᱸᱱ ᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱔,᱗᱐᱐/ᱜᱟᱺᱴ ᱢᱤᱞ) ᱨᱮ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱽᱨᱚᱴ ᱫᱚᱨ ᱒᱕.᱗᱙% ᱛᱟᱦᱮᱸ ᱠᱟᱱᱟ ᱾ ᱞᱚᱠᱷᱱᱚᱣ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱐᱖ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱗᱙.᱓᱓% ᱢᱮᱱᱟᱜᱼᱟ ᱾ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱞᱚᱠᱷᱱᱚᱣ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱓,᱖᱘᱑,᱔᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱑.᱑᱙% ᱦᱚᱲ ᱫᱚ ᱦᱤᱱᱫᱤ ᱟᱨ ᱗.᱕᱖% ᱩᱨᱫᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱵᱟᱜᱚᱫᱚᱨ ᱵᱚᱱᱚᱛ
ᱵᱟᱜᱚᱫᱚᱨ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱵᱟᱜᱚᱫᱚᱨ-ᱥᱚᱨᱤᱭᱟ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱢᱤᱫ ᱧᱮᱱᱮᱞ
ᱜᱤᱨᱤᱰᱤᱦ ᱫᱚ ᱢᱤᱫ ᱰᱷᱤᱯᱟᱹ ᱚᱛᱮᱛ ᱴᱚᱴᱷᱟ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱫᱚ ᱢᱤᱫ ᱢᱟᱨᱟᱝ ᱛᱟᱞᱢᱟ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱚᱛᱱᱚᱜ
ᱵᱟᱜᱚᱫᱚᱨ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱓᱕᱖ ᱢᱤᱴᱚᱨ ᱩᱥᱩᱞ ᱨᱮ 24.08333°N, 85.86667°W ᱨᱮ ᱢᱮᱱᱟᱜᱼᱟ ᱾
ᱵᱟᱜᱚᱫᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱥᱚᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱰᱩᱢᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱵᱤᱥᱱᱩᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱵᱚᱨᱠᱚᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱵᱟᱜᱚᱫᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱒᱘᱗.᱔᱙ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱒᱒ ᱜᱚᱴᱟᱝ ᱟᱹᱛᱩ ᱯᱟᱸᱪᱟᱭᱟᱛ, ᱖᱓ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱵᱟᱜᱚᱫᱚᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱟᱜᱚᱫᱚᱨ ᱨᱮ ᱢᱮᱱᱟᱜᱼᱟ ᱾ ᱓᱒.᱓᱒% ᱴᱚᱴᱷᱟ ᱨᱮ ᱵᱤᱨ ᱫᱟᱯᱟᱞ ᱟᱠᱟᱱᱟ ᱾
ᱡᱚᱢᱩᱱᱤᱭᱟ ᱜᱟᱰᱟ ᱫᱚ ᱵᱤᱥᱩᱱᱜᱚᱲ ᱞᱮᱠᱟᱛᱮ ᱚᱸᱰᱚᱠᱚᱜᱼᱟ ᱾ ᱱᱚᱣᱟ ᱫᱚ ᱜᱨᱮᱸᱰ ᱴᱨᱟᱸᱠ ᱨᱚᱰ ᱥᱩᱨ ᱵᱟᱜᱚᱫᱚᱨ ᱥᱩᱨᱥᱩᱯᱩᱨ ᱠᱷᱚᱱ ᱰᱩᱢᱨᱤ ᱫᱷᱟᱹᱨᱤᱡ ᱪᱟᱞᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱜᱚᱫᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱕᱘,᱐᱙᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱚᱸᱰᱮ ᱘᱐,᱗᱒᱒ (᱕᱑%) ᱠᱚᱲᱟ ᱟᱨ ᱗᱗,᱓᱗᱒ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱘,᱑᱘᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱖,᱓᱖᱐ (᱑᱐.᱓᱕%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓,᱗᱙᱘ (᱒.᱔᱐%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱟᱜᱚᱫᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱘᱓,᱗᱐᱔ ᱜᱚᱴᱟᱝ (᱖᱔.᱔᱓%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱒,᱓᱖᱘ (᱖᱗.᱖᱘%) ᱠᱚᱲᱟ ᱟᱨ ᱓᱑,᱓᱓᱖ (᱔᱙.᱐᱒%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱓᱒.᱕᱔% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱓.᱑᱔% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱥᱮᱪᱮᱫ
ᱵᱟᱜᱚᱫᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱑ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱖᱐ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱓᱓ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱑᱑ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱵᱟᱨᱭᱟ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱵᱟᱨᱭᱟ ᱟᱹᱛᱩ ᱨᱮᱫᱚ ᱥᱮᱪᱮᱫ ᱥᱩᱵᱤᱫᱷᱟ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱥᱤᱵᱽᱯᱩᱨᱤ
ᱚᱛᱱᱚᱜ
ᱥᱤᱵᱽᱯᱩᱨᱤ ᱫᱚ ᱒᱕.᱔᱓° ᱠᱤᱧᱮ ᱞᱟᱴᱤᱴᱭᱩᱰ ᱟᱨ ᱗᱗.᱖᱕° ᱥᱟᱢᱟᱝ ᱫᱮᱥᱟᱸᱛᱚᱨ ᱨᱮ ᱢᱮᱱᱟᱜᱼᱟ ᱾ ᱥᱚᱲᱚᱠ ᱰᱟᱦᱟᱨ ᱠᱷᱚᱱ, ᱥᱤᱵᱽᱯᱩᱨᱤ ᱫᱚ ᱜᱽᱣᱟᱞᱤᱭᱟᱨ ᱨᱮᱱᱟᱜ ᱮᱛᱚᱢ ᱨᱮ ᱑᱒᱐ ᱠᱤᱞᱚᱢᱤᱴᱚᱨ (᱗᱔.᱕ ᱢᱤᱞ) ᱟᱨ ᱡᱷᱟᱸᱥᱤ ᱨᱮᱱᱟᱜ ᱯᱟᱪᱮ ᱨᱮ ᱙᱖ ᱠᱤᱞᱚᱢᱤᱴᱚᱨ (᱕᱙.᱖ ᱢᱤᱞ) ᱢᱮᱱᱟᱜᱼᱟ ᱾ ᱥᱤᱵᱽᱯᱩᱨᱤ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱔᱖᱒ ᱢᱤᱴᱚᱨ (᱑,᱕᱒᱖ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾
ᱥᱟᱱ ᱯᱚᱱᱚᱛ
ᱥᱟᱱ ᱯᱚᱱᱚᱛ (ᱵᱚᱨᱢᱤᱥ ᱺ ရှမ်းပြည်နယ်, ᱥᱟᱱ ᱺ မိူင်းတႆ) ᱢᱤᱭᱟᱱᱢᱟᱨ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱥᱟᱱ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱪᱤᱱ, ᱥᱟᱢᱟᱝ ᱥᱮᱫ ᱞᱟᱣᱚᱥ ᱟᱨ ᱠᱚᱧᱮ ᱥᱮᱫ ᱛᱷᱟᱭᱞᱮᱱᱰ ᱫᱤᱥᱚᱢ ᱟᱨ ᱯᱟᱪᱮ ᱥᱮᱫ ᱢᱤᱭᱟᱱᱢᱟᱨ ᱨᱮᱱᱟᱜ ᱢᱚᱬᱮ ᱜᱚᱴᱟᱝ ᱥᱟᱥᱚᱱᱤᱭᱟᱹ ᱴᱚᱴᱷᱟᱴᱷᱟ ᱢᱮᱱᱟᱜ ᱟᱠᱟᱫᱟ ᱾ ᱢᱤᱭᱟᱱᱢᱟᱨ ᱨᱮᱱᱟᱜ ᱑᱔ ᱜᱚᱴᱟᱝ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱢᱩᱫ ᱨᱮ ᱥᱟᱱ ᱯᱚᱱᱚᱛ ᱚᱛᱦᱟᱥᱟ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱾ ᱑᱕᱕,᱘᱐᱐ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱟᱠᱟᱱ ᱱᱚᱣᱟ ᱯᱚᱱᱚᱛ ᱫᱤᱥᱚᱢ ᱨᱮᱱᱟᱜ ᱯᱩᱱ ᱦᱟᱹᱴᱤᱝ ᱨᱮᱱᱟᱜ ᱢᱤᱫ ᱦᱟᱹᱴᱤᱝ ᱚᱛᱦᱟᱥᱟ ᱨᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱱᱚᱣᱟ ᱧᱩᱛᱩᱢ ᱫᱚ ᱛᱟᱭ ᱦᱚᱲᱟᱜ ᱵᱚᱨᱢᱤ ᱧᱩᱛᱩᱢ "ᱥᱟᱱ ᱦᱚᱲ" ᱠᱷᱚᱱ ᱦᱮᱡᱽ ᱟᱠᱟᱱᱟ ᱾ ᱡᱟᱦᱟᱭ ᱫᱚ ᱱᱚᱣᱟ ᱚᱱᱪᱟᱞ ᱨᱮ ᱛᱟᱦᱮᱱ ᱠᱟᱱ ᱦᱚᱲ ᱠᱚ ᱢᱤᱫ ᱢᱟᱨᱟᱝ ᱡᱟᱹᱛᱤ ᱜᱷᱟᱨᱚᱧᱡᱽ ᱠᱟᱱᱟ ᱠᱚ ᱾ ᱥᱟᱱ ᱯᱚᱱᱚᱛ ᱫᱚ ᱢᱩᱬᱩᱛ ᱜᱮ ᱟᱹᱛᱩᱻᱫᱤᱥᱚᱢ (rural) ᱠᱟᱱᱟ, ᱥᱚᱝ ᱜᱟᱱᱚᱜ ᱞᱮᱠᱟᱱ ᱢᱩᱬᱩᱛ ᱯᱮᱭᱟ ᱥᱚᱦᱟᱨ ᱢᱮᱱᱟᱜᱼᱟ ᱺ ᱞᱟᱥᱤᱳ, ᱠᱮᱝᱛᱩᱝ ᱟᱨ ᱨᱟᱡᱽᱜᱟᱲ ᱛᱟᱭᱩᱱᱜᱤ ᱾ ᱛᱟᱭᱩᱱᱜᱤ ᱫᱤᱥᱚᱢ ᱨᱟᱡᱽᱜᱟᱲ ᱱᱮᱯᱤᱭᱫᱟᱣ ᱠᱷᱚᱱ ᱑᱕᱐.᱗ ᱠᱤᱞᱳᱢᱤᱴᱟᱨ ᱮᱛᱚᱢᱼᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱥᱟᱱ ᱯᱚᱱᱚᱛ ᱵᱚᱨᱢᱤᱥ ᱥᱟᱱ ᱯᱚᱱᱚᱛ ᱨᱮᱱᱟᱜ ᱚᱱᱤᱭᱤᱭ (successor) ᱠᱟᱱᱟ ᱾ ᱫᱤᱥᱣᱟᱹ ᱯᱚᱱᱚᱛ ᱡᱟᱦᱟ ᱫᱚ ᱤᱨᱟᱵᱚᱛᱤ ᱵᱮᱰᱟ ᱨᱮᱱ ᱵᱟᱨᱢᱤᱥ ᱨᱟᱡᱽ ᱪᱟᱪᱞᱟᱣ ᱨᱮ ᱛᱟᱦᱮ ᱠᱟᱱᱟ ᱾ ᱱᱟᱜᱟᱢᱤᱭᱟᱹ ᱛᱟᱭᱼᱥᱟᱱ ᱯᱚᱱᱚᱛ ᱠᱚ ᱵᱚᱨᱢᱤᱥ ᱥᱟᱱ ᱯᱚᱱᱚᱛ ᱠᱚ ᱠᱷᱚᱱ ᱟᱹᱰᱤ ᱜᱟᱱ ᱯᱟᱥᱱᱟᱣ ᱜᱮ ᱛᱟᱦᱮᱱ ᱠᱟᱱᱟ ᱾ ᱮᱛᱚᱢᱼᱯᱟᱪᱮ ᱜᱚᱴᱟ ᱟᱥᱟᱢ ᱨᱟᱡᱽ, ᱥᱟᱢᱟᱝ ᱥᱮᱫ ᱞᱟᱱ ᱡᱷᱟᱝ ᱠᱷᱚᱱ ᱠᱚᱧᱮᱼᱥᱟᱢᱟᱝ ᱥᱮᱫ ᱠᱟᱱ ᱱᱟ ᱟᱨ ᱟᱭᱩᱛᱷᱟᱭᱟ ᱟᱨ ᱠᱟᱹᱴᱤᱡᱽ ᱠᱟᱹᱴᱤᱡᱽ ᱯᱚᱱᱚᱛ ᱨᱟᱡᱽ ᱠᱚ ᱢᱩᱫ ᱨᱮ ᱢᱮᱛᱟᱜ ᱪᱤᱱ ᱯᱚᱱᱚᱛ, ᱮᱛᱚᱢ ᱥᱟᱜᱟᱤᱝ ᱴᱚᱴᱷᱟ, ᱠᱟᱪᱤᱱ ᱯᱚᱱᱚᱛ, ᱢᱤᱭᱟᱱᱢᱟᱨ ᱨᱮᱱᱟᱜ ᱠᱟᱭᱟᱦ ᱯᱚᱱᱚᱛ ᱟᱨ ᱞᱟᱣᱚᱥ, ᱛᱷᱟᱭᱞᱮᱱᱰ ᱟᱨ ᱪᱤᱱ ᱨᱮᱱᱟᱜ ᱤᱭᱩᱱᱟᱱ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱴᱚᱴᱷᱟ ᱛᱟᱦᱮ ᱠᱟᱱᱟ ᱾ ᱑᱓ ᱠᱷᱚᱱ ᱑᱖ ᱥᱟᱭ ᱥᱮᱨᱢᱟ ᱨᱮ ᱟᱵᱷᱟ ᱟᱨ ᱦᱟᱱᱛᱷᱟᱣᱟᱫᱤ ᱨᱟᱡᱽ ᱫᱚ ᱵᱚᱨᱢᱤᱥ ᱥᱟᱱ ᱨᱟᱡᱽ ᱵᱟᱝ ᱥᱮᱞᱮᱫ ᱦᱩᱭ ᱟᱠᱟᱱᱟ ᱾ ᱮᱱᱛᱮ ᱨᱮᱦᱚᱸ ᱱᱚᱣᱟ ᱨᱟᱡᱽ ᱨᱮᱱ ᱛᱷᱟᱯᱚᱱᱤᱭᱟᱹ ᱵᱚᱨᱢᱟᱱᱤᱡᱽᱰ ᱥᱟᱱ ᱟᱨ ᱢᱳᱱᱤᱡᱽᱰ ᱥᱟᱱ ᱠᱤᱱ ᱛᱟᱦᱮ ᱠᱟᱱᱟ ᱾
ᱚᱛᱱᱚᱜ
ᱥᱟᱱ ᱯᱚᱱᱚᱛ ᱡᱟᱹᱥᱛᱤ ᱜᱟᱱ ᱜᱮ ᱴᱚᱴᱷᱟ ᱜᱮ ᱞᱩᱜᱷᱩᱵᱩᱨᱩ ᱠᱟᱱᱟ, ᱥᱟᱱ ᱞᱩᱜᱷᱩᱵᱩᱨᱩ ᱡᱟᱦᱟ ᱫᱚ ᱮᱛᱚᱢ ᱟᱨ ᱠᱚᱧᱮ ᱥᱮᱫ ᱥᱟᱱ ᱵᱩᱨᱩ ᱵᱮᱱᱟᱣ ᱟᱠᱟᱱᱟ ᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱥᱟᱱ ᱯᱚᱱᱚᱛ ᱴᱨᱟᱰᱤᱥᱮᱱᱟᱞᱤ ᱯᱮᱭᱟ ᱪᱟᱸᱜᱟ ᱯᱚᱱᱚᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ ᱺ ᱮᱛᱚᱢ ᱥᱟᱱ ᱯᱚᱱᱚᱛ, ᱥᱟᱢᱟᱝ ᱥᱟᱱ ᱯᱚᱱᱚᱛ ᱟᱨ ᱠᱚᱧᱮ ᱥᱟᱱ ᱯᱚᱱᱚᱛ ᱾ ᱥᱟᱱ ᱯᱚᱱᱚᱛ ᱚᱯᱷᱤᱥᱤᱭᱟᱞᱤ ᱑᱑ ᱜᱟᱴᱟᱝ ᱦᱚᱱᱚᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ ᱾
ᱥᱤᱝ ᱥᱟᱦᱟᱵ ᱫᱤ ᱜᱽᱨᱮᱴ
ᱥᱤᱝ ᱥᱟᱦᱟᱵ ᱫᱤ ᱜᱽᱨᱮᱴ
ᱟᱱᱤᱞ ᱥᱟᱨᱢᱟ ᱦᱚᱛᱮᱛᱮ ᱦᱤᱸᱫᱤ ᱱᱟᱴᱟᱠ ᱯᱷᱤᱞᱢ ᱥᱚᱫᱚᱨᱟᱠᱟᱱᱟ᱾ ᱱᱚᱶᱟ ᱯᱦᱤᱞᱢ ᱨᱮᱱ ᱟᱥᱚᱞ ᱯᱟᱯᱟᱴᱤᱭᱟ ᱥᱟᱱᱤ ᱫᱮᱚᱞ, ᱟᱢᱨᱤᱛ ᱨᱟᱣ, ᱩᱨᱣᱟᱥᱤ ᱨᱟᱚᱴᱮᱞᱟ ᱟᱨ ᱥᱟᱶᱛᱮ ᱯᱨᱟᱠᱟᱥ ᱨᱟᱡᱽ, ᱱᱚᱣᱟ ᱯᱷᱤᱞᱢ ᱒᱒ ᱱᱚᱣᱚᱢᱵᱟᱨ ᱒᱐᱑᱓ ᱨᱮ ᱩᱫᱩᱜ ᱯᱟᱨᱥᱟᱞ ᱦᱩᱭ ᱟᱠᱟᱱᱟ᱾
ᱛᱮᱛᱮᱫ
ᱥᱟᱨᱠᱟᱨᱤ ᱛᱟᱸᱛᱨᱟ ᱠᱚ ᱜᱚᱲᱚ ᱮᱢᱟᱣᱟᱠᱚ ᱠᱟᱱ ᱵᱟᱹᱦᱩᱵᱟᱞᱤ ᱟᱨ ᱚᱱᱟ ᱛᱟᱸᱛᱨᱟ ᱨᱮᱱ ᱢᱤᱫ ᱤᱢᱟᱹᱱᱫᱟᱨ ᱠᱟᱞᱮᱠᱴᱟᱨ ᱥᱟᱶ ᱛᱟᱞᱟ ᱛᱮ ᱞᱟᱹᱲᱦᱟᱹᱭ ᱮ ᱩᱫᱩᱜ ᱮᱫᱟ ᱞᱟᱦᱟ ᱪᱟᱞᱟᱜ ᱠᱟᱱᱟ ‘ᱟᱢ ᱟᱫᱢᱤ’ ᱨᱮᱭᱟᱜ ᱠᱟᱱᱥᱮᱯᱴ ᱠᱚ ᱥᱟᱶᱛᱮ ᱾ ᱯᱩᱭᱞᱩ ᱨᱮ ᱟᱯᱱᱟᱨ ᱩᱭᱦᱟᱨ ᱛᱟᱹᱨᱤᱠᱟ ᱛᱮ ᱥᱟᱶᱛᱟ ᱵᱚᱫᱚᱞ ᱟᱹᱜᱩᱭ ᱞᱟᱹᱜᱤᱫ ᱮ ᱨᱤᱠᱟᱹᱭᱮᱫ ᱠᱟᱱᱟ ᱥᱤᱝ ᱥᱟᱦᱟᱵ (ᱥᱟᱱᱤ ᱫᱮᱚᱞ) ᱡᱚᱠᱷᱚᱱ ᱨᱤᱯᱚᱨᱴᱟᱨ ᱟᱢᱨᱤᱛᱟ ᱨᱟᱣ ᱥᱟᱶᱛᱮ ᱧᱟᱯᱟᱢ ᱦᱩᱭᱮᱱ ᱛᱟᱭᱚᱢ ᱩᱱᱤᱭᱟᱜ ᱢᱤᱫ ᱱᱟᱜᱟᱢ ᱥᱟᱢᱟᱝ ᱨᱮ ᱦᱤᱡᱩᱜ ᱠᱟᱱᱟ ! ᱗ ᱥᱮᱨᱢᱟ ᱯᱚᱨᱮ ᱨᱮᱱᱟᱜ ᱥᱤᱝ ᱥᱟᱦᱟᱵ ᱟᱜ ᱯᱷᱟᱞᱮᱥᱵᱮᱠ (flashback) ᱩᱫᱩᱜ ᱥᱚᱫᱚᱨᱚᱜ ᱠᱟᱱᱟ ᱵᱷᱟᱫᱚᱨᱤ ᱡᱤᱞᱟ ᱨᱮᱱ ᱢᱤᱫ ᱤᱢᱟᱱᱫᱟᱨ ᱠᱟᱞᱮᱠᱴᱟᱨ ᱥᱟᱨᱟᱱᱡᱤᱛ ᱛᱟᱞᱣᱟᱨ (ᱥᱟᱱᱤ ᱫᱮᱚᱞ) ᱤᱢᱟᱱᱫᱟᱨ ᱟᱨ ᱵᱷᱨᱟᱥᱴᱟᱪᱟᱨ ᱨᱮᱭᱟᱜ ᱠᱷᱤᱞᱟᱯᱷ ᱨᱮ ᱾ ᱥᱟᱨᱟᱱᱡᱤᱛ ᱟᱡᱨᱮᱱ ᱪᱚᱨᱚᱠ ᱱᱟᱯᱟᱭ ᱡᱩᱨᱤ ᱩᱢᱩᱞ ᱢᱤᱱᱱᱤ (ᱩᱨᱣᱟᱥᱤ ᱨᱟᱚᱛᱮᱞᱟ) ᱟᱨ ᱢᱤᱥᱨᱟ ᱡᱤᱣᱤ ᱤᱨᱪᱤᱭᱮᱫᱟᱭ᱾ ᱢᱮᱱᱠᱷᱟᱱ ᱵᱟᱦᱩᱵᱟᱞᱤ ᱵᱷᱩᱫᱮᱣ (ᱯᱨᱟᱠᱟᱥ ᱨᱟᱡᱽ) ᱠᱟᱞᱮᱠᱴᱟᱨ ᱟᱜ ᱱᱚᱶᱟ ᱵᱮᱵᱦᱟᱨ ᱛᱟᱠᱛᱚᱨᱚᱢ ᱛᱮ ᱟᱹᱰᱤᱜᱟᱱ ᱵᱮᱵᱟᱹᱲᱤᱡᱽ ᱦᱩᱭᱩᱜ ᱠᱟᱱᱟ ᱵᱟᱫᱞᱟ ᱦᱟᱛᱟᱣ ᱞᱟᱹᱜᱤᱫ ᱛᱮ ᱩᱱᱤᱨᱮᱱ ᱟᱭᱳ ᱦᱚᱲ ᱫᱷᱚᱠᱷᱟ ᱛᱮ ᱡᱟᱦᱟᱨ ᱮᱢ ᱠᱟᱛᱮ ᱮ ᱜᱚᱡᱽ ᱠᱟᱭ ᱠᱟᱱᱟ ᱾ ᱑᱔ ᱥᱮᱨᱢᱟ ᱨᱮᱱᱟᱜ ᱨᱤᱥᱣᱟᱹᱛ ᱫᱚᱥᱤ  ᱩᱞᱴᱟ ᱩᱱᱤ ᱠᱟᱟᱞᱮᱠᱴᱟᱨ ᱥᱟᱦᱟᱵ ᱡᱮᱞ ᱮ ᱵᱷᱮᱡᱟ  ᱮᱭᱟᱭ ᱥᱮᱨᱢᱟ ᱛᱟᱭᱚᱢ ᱟᱭᱡ ᱨᱤᱱ ᱜᱟᱛᱮ ᱡᱮᱞᱟᱨ ᱟᱜ ᱥᱤᱯᱷᱟᱹᱨᱤᱥ ᱜᱚᱲᱚ ᱛᱮ ᱩᱱᱤ ᱞᱚᱜᱚᱱ ᱜᱮ ᱪᱷᱩᱴᱤ ᱦᱩᱭᱩᱜ ᱠᱟᱱ ᱛᱟᱭᱟ ᱟᱨ ᱵᱟᱦᱨᱮ ᱚᱰᱚᱝ ᱛᱟᱭᱚᱢ ᱛᱮ ᱵᱟᱫᱞᱟ ᱦᱟᱛᱟᱣ ᱞᱟᱹᱜᱤᱫ ᱮ ᱜᱚᱴᱟ ᱞᱮᱫᱟ ᱾ ᱢᱮᱱᱠᱷᱟᱱ ᱵᱚᱸᱜᱟ ᱛᱟᱞᱟᱣᱟᱠᱟᱱ ᱟᱡ ᱨᱤᱱ ᱡᱩᱨᱤ ᱩᱢᱩᱞᱟᱜ ᱢᱩᱪᱟᱹᱫ ᱵᱮᱣᱨᱟ ᱥᱟᱠᱟᱢ ᱧᱮᱞ ᱠᱟᱛᱮ ᱩᱱᱤ ᱵᱚᱲᱦᱮ ᱦᱩᱭᱩᱜ ᱠᱟᱱ ᱛᱟᱭᱟ ᱵᱚᱫᱚᱞᱚᱜ ᱞᱟᱹᱜᱤᱫ ᱛᱮ ᱟᱨ ᱪᱷᱤᱛᱤ ᱵᱤᱛᱤ ᱦᱟᱠᱟᱱ ᱛᱟᱭ ᱢᱚᱱ ᱥᱚᱢᱟᱱ ᱫᱚᱦᱲᱟ ᱛᱮ ᱧᱟᱢ ᱞᱟᱹᱜᱤᱫ ᱮ ᱯᱷᱟᱭᱥᱟᱞᱟ ᱦᱩᱭᱩᱜ ᱥᱟᱶᱛᱮ ᱵᱮᱱᱟᱣᱚᱜ ᱠᱟᱱᱟᱭ ᱥᱤᱝ ᱥᱟᱦᱟᱵ ᱫᱤ ᱜᱽᱨᱮᱴ ᱾ ᱪᱟᱭᱱᱟᱞ ᱨᱤᱯᱚᱨᱴᱟᱨ ᱟᱢᱨᱤᱛᱟ ᱨᱟᱣ ᱱᱚᱶᱟ ᱨᱮ ᱜᱚᱲᱚᱭ ᱮᱢᱟᱭ ᱠᱟᱱᱟᱭ । ᱠᱟᱯᱷᱤ ᱡᱟᱫᱫᱚᱦᱟᱫ ᱟᱨ ᱢᱟᱨᱟᱢᱟᱨᱤ ᱛᱟᱭᱚᱢ ᱟᱠᱷᱤᱨᱠᱟᱨ ᱢᱩᱪᱟᱹᱫ ᱨᱮ ᱠᱟᱞᱮᱠᱴᱟᱨ ᱟᱜ ᱵᱚᱫᱞᱟ ᱦᱟᱞᱟ ᱵᱟᱝ ᱦᱩᱭ ᱠᱟᱛᱮ ᱩᱱᱤᱭᱟᱜ ᱵᱟᱫᱞᱟᱣ ᱛᱮ ᱦᱩᱭᱩᱜ ᱠᱟᱱᱟ ᱾ ᱚᱱᱟ ᱵᱟᱫᱞᱟᱣ ᱡᱟᱦᱟᱸ ᱫᱚ ᱟᱢ ᱟᱫᱢᱤ ᱨᱮᱭᱟᱜ ᱵᱷᱤᱛᱨᱤ ᱯᱟᱨᱚᱢᱮᱱ ᱠᱚ ᱵᱟᱦᱨᱮᱭ ᱥᱚᱫᱚᱨ ᱪᱚ ᱫᱟᱲᱮᱭᱟᱜ ᱠᱟᱱᱟ ᱾ ᱚᱱᱟ ᱵᱟᱫᱞᱟᱣ ᱡᱟᱦᱟᱸ ᱫᱚ ᱵᱷᱩᱫᱮᱣ ᱞᱮᱠᱟᱱ ᱤᱱᱥᱟᱱ ᱨᱮᱭᱟᱜ ᱠᱷᱟᱛᱢᱟ ᱫᱚ ᱵᱟᱝ, ᱢᱮᱱᱠᱷᱟᱱ ᱢᱤᱫᱽ ᱱᱟᱯᱟᱭ ᱥᱮᱬᱟ ᱦᱚᱲ ᱨᱮᱭ ᱵᱚᱫᱚᱞ ᱩᱛᱟᱹᱨᱚᱜ ᱠᱟᱱᱟᱭ
ᱯᱟᱯᱟᱴᱤᱭᱟ
==
ᱥᱮᱨᱮᱧ
== ᱟᱱᱟᱸᱫᱽ ᱨᱟᱡᱽ ᱟᱱᱟᱸᱫᱽ ᱦᱚᱛᱮᱛᱮ ᱯᱷᱤᱞᱢ ᱥᱮᱨᱮᱧ ᱚᱞ ᱥᱚᱫᱚᱨ ᱟᱠᱟᱱᱟ᱾ ᱯᱷᱤᱞᱟᱢ ᱨᱮᱱᱟᱜ ᱩᱱᱩᱫᱩᱜ ᱥᱟᱦᱴᱟ ᱚᱱᱚᱞᱤᱭᱟ ᱫᱚ ᱜᱟᱭᱟᱠ ᱥᱚᱱᱩ ᱱᱤᱜᱟᱢ ᱦᱚᱛᱮᱛᱮ ᱦᱩᱭ ᱥᱟᱹᱛ ᱟᱠᱟᱱᱟ᱾
ᱛᱮᱛᱮᱫ ᱵᱟᱱᱟᱣᱤᱡ ᱜᱚᱲᱚ ᱵᱟᱰᱚᱦᱤ
(᱒) ᱫᱟᱨᱩ ᱵᱟᱱᱫ ᱠᱟᱞ ᱥᱮᱟᱱᱟᱱᱫ ᱨᱟᱡᱽ ᱟᱱᱟᱱᱫ ᱠᱩᱢᱟᱨ
ᱞᱚᱠᱷᱤᱢᱯᱩᱨ, ᱩᱛᱛᱚᱨ ᱯᱨᱚᱫᱮᱥ
ᱚᱛᱱᱚᱜ
ᱞᱚᱠᱷᱤᱢᱯᱩᱨ 27.95°N, 80.77°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱕᱗ ᱢᱤᱴᱚᱨ (᱔᱘᱒ ᱯᱷᱤᱴ) ᱢᱮᱱᱟᱜᱼᱟ ᱾
ᱞᱟᱴᱤᱪᱩᱰ : ᱒᱗.᱖ ᱠᱷᱚᱱ ᱒᱘.᱖ (ᱠᱚᱧᱮ) ᱞᱚᱝᱜᱤᱪᱩᱰ : ᱘᱐.᱓᱔ ᱠᱷᱚᱱ ᱘᱑.᱓᱐ (ᱥᱟᱢᱟᱝ)
ᱱᱚᱣᱟ ᱟᱡᱟᱜ ᱥᱤᱢᱟᱹ ᱫᱚ –
ᱠᱚᱧᱮ ᱼ ᱱᱮᱯᱟᱞ ᱯᱟᱪᱮ ᱼ ᱥᱟᱦᱡᱚᱦᱟᱸᱯᱩᱨ ᱦᱚᱱᱚᱛ ᱮᱛᱚᱢ ᱼ ᱦᱟᱨᱫᱚᱭ ᱟᱨ ᱥᱤᱛᱟᱯᱩᱨ ᱦᱚᱱᱚᱛ ᱥᱟᱢᱟᱝ ᱼ ᱵᱚᱦᱨᱟᱭᱤᱪ ᱦᱚᱱᱚᱛ ᱾
ᱟᱡᱟᱜ ᱢᱩᱬ ᱜᱟᱰᱟ ᱠᱚᱫᱚ ᱥᱟᱨᱫᱟ, ᱜᱷᱟᱜᱷᱨᱟ, ᱠᱳᱨᱤᱭᱟᱞᱟ, ᱩᱞᱞ, ᱥᱚᱨᱟᱭᱚᱱ, ᱪᱚᱣᱠᱟ, ᱜᱚᱢᱛᱤ, ᱠᱚᱛᱷᱟᱱᱟ, ᱥᱚᱨᱭᱩ ᱟᱨ ᱢᱚᱦᱱᱟ ᱜᱟᱰᱟ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱞᱚᱠᱷᱤᱢᱯᱩᱨ ᱥᱚᱦᱚᱨ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱕᱑,᱙᱙᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱘᱐,᱕᱒᱓ ᱠᱚᱲᱟ ᱟᱨ ᱗᱑,᱔᱗᱐ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱗,᱑᱖᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱞᱚᱠᱷᱤᱢᱯᱩᱨ ᱨᱮ ᱥᱮᱪᱮᱫ ᱨᱤᱱ ᱜᱩᱴ ᱮᱞ ᱫᱚ ᱑᱑᱒,᱐᱔᱓ ᱦᱚᱲ ᱥᱮᱪᱮᱫ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱫᱚ ᱦᱚᱲ ᱮᱞ ᱨᱮᱱᱟᱜ ᱗᱓.᱗% ᱠᱚ ᱛᱟᱦᱮᱸ ᱠᱟᱱᱟ, ᱠᱚᱲᱟ ᱥᱮᱪᱮᱫ ᱫᱚ ᱗᱖.᱙% ᱟᱨ ᱛᱤᱨᱞᱟᱹ ᱥᱮᱪᱮᱫ ᱫᱚ ᱗᱐.᱑% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱑᱓,᱓᱙᱔ ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱓᱑᱒ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱞᱚᱠᱷᱤᱢᱯᱩᱨ ᱨᱮ ᱒᱘᱑᱙᱙ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ ᱰᱟᱦᱟᱨ
ᱞᱚᱠᱷᱤᱢᱯᱩᱨ ᱥᱚᱦᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱫᱚ ᱑᱒᱔ ᱠᱤᱞᱚᱢᱤᱴᱚᱨ (᱗᱗ ᱢᱤᱞ) ᱥᱟᱺᱜᱤᱧᱟ ᱾ ᱱᱚᱣᱟ ᱴᱨᱮᱱ ᱟᱨᱵᱟᱝ ᱭᱩᱯᱤᱟᱨᱴᱤᱥᱤ ᱵᱟᱥ ᱥᱮᱵᱟ ᱦᱚᱛᱮᱛᱮ ᱟᱞᱜᱟ ᱛᱮᱠᱚ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱚᱢᱚᱣᱥᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱞᱚᱠᱷᱱᱚᱣ (᱑᱓᱕ ᱠᱤᱞᱚᱢᱤᱴᱚᱨ) ᱟᱨ ᱯᱚᱞᱤᱭᱟ (ᱪᱟᱪᱞᱟᱣ ᱵᱟᱝᱼᱟ ᱼ ᱙᱐ ᱠᱤᱞᱚᱢᱤᱴᱚᱨ) ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱞᱚᱠᱷᱤᱢᱯᱩᱨ ᱠᱷᱮᱨᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱞᱚᱠᱷᱤᱢᱯᱩᱨ, ᱩᱛᱛᱚᱨ ᱯᱨᱚᱫᱮᱥ
ᱭᱟᱸᱜᱽ ᱪᱟᱹᱭᱭᱩ
ᱭᱟᱸᱜᱽ ᱪᱟᱹᱭᱭᱩ ( ᱪᱤᱱᱤ: 杨超越, ᱡᱟᱱᱟᱢ ᱓᱑ ᱡᱩᱞᱟᱭ, ᱑᱙᱙᱘) ᱣᱮᱱᱞᱚᱱ ᱟᱹᱨᱤᱪᱟᱹᱞᱤ ᱥᱮᱫ ᱠᱷᱚᱱ ᱥᱩᱦᱤ ᱟᱠᱟᱱ ᱢᱤᱫ ᱪᱤᱱ ᱨᱤᱱ ᱡᱩᱣᱟᱹᱱ ᱢᱩᱨᱛᱤ ᱜᱷᱟᱨᱚᱸᱡᱽ ᱨᱤᱱᱤᱡ ᱠᱟᱱᱟᱭ᱾ ᱴᱮᱱᱥᱮᱸᱴ ᱨᱤᱱᱤᱡ ᱠᱩᱲᱤ ᱜᱨᱩᱯ ᱥᱚᱨᱣᱟᱭᱤᱣᱚᱞ ᱥᱚ ᱯᱨᱚᱰᱩᱥ ᱑᱐᱑ ᱨᱮ ᱛᱮᱥᱟᱨ ᱴᱷᱟᱶ ᱨᱮ ᱛᱟᱦᱮᱱ ᱛᱟᱭᱚᱢ, ᱩᱱᱤ ᱫᱚ ᱨᱚᱠᱮᱴ ᱜᱟᱨᱞᱥ ᱑᱐᱑ ᱮᱤᱱᱤᱡ ᱜᱷᱟᱨᱚᱸᱡᱽ ᱞᱮᱠᱟᱛᱮ ᱠᱷᱚᱱ ᱮ ᱮᱦᱚᱵ ᱞᱮᱫ-ᱟ᱾ ᱩᱱᱤ ᱫᱚ ᱪᱤᱱᱤ ᱱᱭᱩᱡᱽ ᱣᱤᱠ ᱜᱮ ᱒᱐᱑᱘ ᱨᱮ ᱥᱟᱱᱟᱢ ᱠᱷᱚᱱ ᱤᱯᱷᱮᱠᱴ ᱫᱟᱲᱮ ᱪᱤᱱᱤ ᱦᱚᱲ ᱨᱮ ᱠᱷᱚᱱ ᱢᱤᱫ ᱞᱮᱠᱟᱱ ᱮᱩᱯ ᱨᱮ ᱥᱚᱫᱚᱨ ᱦᱩᱭ ᱟᱠᱟᱱᱟ᱾
᱒᱐᱑᱖-᱒᱐᱑᱗ ᱺ ᱜᱟᱨᱞᱥ ᱜᱨᱩᱯ ᱟᱨ CH2
᱒᱐᱑᱖ ᱨᱮ, ᱵᱚᱞᱥ ᱨᱮᱱᱟᱜ ᱥᱯᱚᱨᱴᱥ ᱜᱮᱢ ᱵᱮᱴᱟᱞ ᱫᱚ ᱢᱤᱫ ᱠᱩᱲᱤ ᱜᱨᱩᱯ ᱠᱚᱢᱯᱤᱴᱤᱥᱟᱱ ᱨᱮᱱᱟᱜ ᱦᱚᱥᱴ ᱠᱚ ᱡᱟᱦᱟᱸ ᱫᱚ ᱚᱲᱟᱜ ᱟᱨ ᱡᱚᱢ ᱧᱩ ᱥᱟᱶ ᱒᱐᱐᱐ ᱟᱨ ᱮᱢ ᱵᱤ ᱣᱮᱛᱟᱱ ᱠᱚ ᱮᱢᱟ ᱠᱚ ᱮᱢᱟ ᱟᱠᱟᱫ ᱠᱚᱣᱟ᱾ ᱭᱟᱸᱜᱽ ᱫᱚ ᱠᱚᱢᱯᱤᱴᱤᱥᱟᱱ ᱚᱠᱛᱮ ᱥᱟᱱᱟᱢ ᱠᱷᱚᱱ ᱵᱟᱰᱟᱭᱤᱡ ᱠᱚᱢᱯᱤᱴᱤᱥᱟᱱ ᱟᱱ ᱞᱮᱠᱟᱛᱮ ᱠᱚ ᱥᱮᱞᱮᱫ ᱞᱮᱫᱮ ᱛᱟᱦᱮᱱ ᱟᱨ ᱩᱱᱤ ᱜᱮᱞ ᱠᱚᱢᱯᱤᱴᱤᱥᱟᱱ ᱠᱚ ᱥᱟᱶ ᱟᱡᱟᱜ ᱟᱭᱤᱰᱤᱭᱟᱞ ᱴᱨᱮᱱᱤ ᱠᱮᱨᱤᱭᱟᱨ ᱨᱮᱱᱟᱜ ᱟᱱᱴᱥ ᱵᱤ ᱒᱐᱑᱗ ᱨᱮ ᱮ ᱮᱦᱚᱵ ᱠᱮᱫ-ᱟ᱾ ᱯᱨᱚᱥᱤᱪᱩ ᱠᱚ ᱨᱮ ᱠᱷᱚᱱ ᱤᱨᱟᱹᱞ ᱴᱟᱜ ᱨᱮ ᱠᱩᱲᱡ ᱜᱨᱩᱯ ᱥᱤᱮᱪ᱒ ᱨᱮᱱᱟᱜ ᱚᱨᱜᱮᱱᱟᱭᱤᱡᱽ ᱮ ᱫᱚᱦᱚ ᱠᱮᱫ-ᱟ᱾ ᱣᱮᱱᱞᱚᱱ ᱟᱹᱨᱤᱪᱟᱹᱞᱤ ᱨᱮᱱᱟᱜ ᱜᱮᱢᱤᱝ ᱢᱩᱞᱥᱟᱦᱴᱟ ᱟᱨ ᱢᱤᱫ ᱧᱮᱞ ᱥᱚᱫᱚᱨ ᱟᱱ ᱛᱷᱤᱭᱮᱴᱟᱨ ᱨᱮᱱᱟᱜ ᱠᱚᱢᱤ ᱠᱷᱟᱹᱛᱤᱨ ᱛᱮ ᱪᱟᱹᱭᱭᱩ ᱫᱚ ᱱᱟᱞᱟᱭ ᱥᱟᱺᱦᱤᱡ ᱞᱨᱚᱥᱤᱪᱷᱚᱱ ᱵᱟᱝ ᱮ ᱧᱟᱢ ᱞᱮᱫ-ᱟ, ᱚᱱᱟ ᱵᱚᱫᱚᱞ ᱛᱮ ᱩᱱᱤᱭᱟᱜ ᱪᱟᱹᱠᱨᱤ ᱠᱚ ᱫᱚ ᱵᱟᱹᱲᱛᱤ ᱟᱭᱢᱟ ᱜᱟᱱ ᱜᱷᱟᱴᱚᱱ ᱟᱱ ᱣᱤᱰᱤᱭᱚ ᱜᱮᱢ ᱨᱮ ᱜᱚᱲᱚ ᱞᱟᱦᱟ ᱛᱮ ᱥᱮᱞᱮᱫ ᱞᱮᱱᱟᱭ᱾
᱒᱐᱑᱙ ᱨᱮ ᱮᱛᱚᱦᱚᱵ ᱯᱨᱚᱰᱩᱭᱥᱰ ᱑᱐᱑ ᱟᱨ ᱨᱚᱠᱮᱴ ᱜᱟᱨᱞᱥ ᱑᱐᱑
ᱟᱞᱨᱤᱞ ᱨᱮ, ᱭᱟᱸᱜᱽ ᱪᱟᱹᱭᱭᱩ ᱟᱨ ᱥᱤᱮᱪ᱒ ᱴᱤᱢᱮᱴᱥ ᱨᱮᱱᱤᱡ ᱯᱮᱭᱟ ᱴᱤᱢ ᱜᱟᱛᱮ ᱠᱚ ᱣᱮᱱᱞᱟᱱ ᱠᱟᱞᱪᱟᱨ ᱨᱮ ᱠᱚ ᱛᱟᱦᱮᱸᱜ ᱜᱟᱨᱞᱥ ᱥᱟᱨᱣᱟᱭᱤᱣᱟᱞ‌ ᱜᱨᱩᱯ ᱯᱨᱚᱰᱭᱩᱥᱰ ᱑᱐᱑' ᱴᱮᱱᱥᱮᱴ ᱣᱤᱰᱤᱭᱚ ᱠᱷᱚᱱ ᱮᱭᱨᱰ ᱟᱯᱨᱤᱞ ᱒᱑ ᱠᱷᱚᱱ ᱥᱮ ᱡᱩᱱ ᱒᱓, ᱒᱐᱑᱘ ᱦᱟᱹᱵᱤᱡ᱾
ᱥᱟᱸᱛ ᱠᱟᱵᱤᱨ ᱱᱚᱜᱚᱨ ᱦᱚᱱᱚᱛ
ᱥᱟᱸᱛ ᱠᱟᱵᱤᱨ ᱱᱚᱜᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱗᱕ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱥᱟᱸᱛ ᱠᱟᱵᱤᱨ ᱱᱚᱜᱚᱨ, ᱵᱟᱥᱛᱤ ᱠᱷᱚᱸᱰ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱠᱚᱧᱮ ᱨᱮ ᱡᱟᱱᱯᱟᱫᱽ ᱥᱤᱫᱫᱷᱟᱨᱛᱷ ᱱᱚᱜᱚᱨ, ᱥᱟᱢᱟᱝ ᱨᱮ ᱡᱟᱱᱯᱟᱫᱽ ᱜᱚᱨᱟᱠᱷᱯᱩᱨ, ᱮᱛᱚᱢ ᱨᱮ ᱡᱟᱱᱯᱟᱫᱽ ᱟᱢᱵᱮᱰᱠᱚᱨ ᱱᱚᱜᱚᱨ, ᱟᱨ ᱯᱟᱪᱮ ᱨᱮ ᱵᱟᱥᱛᱤ ᱦᱚᱱᱚᱛ ᱤᱫᱤ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱚᱱᱰᱮ ᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱷᱚᱞᱤᱞᱟᱵᱟᱫᱽ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱖᱕᱙.᱑᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱛᱟᱢᱮᱥᱚᱨᱱᱟᱛᱷ ᱫᱷᱟᱢ, ᱦᱚᱨᱤᱦᱚᱨᱯᱩᱨ, ᱥᱮᱢᱨᱤᱭᱟᱶᱟ, ᱦᱮᱸᱥᱚᱨ, ᱢᱚᱜᱽᱦᱚᱨ ᱟᱨ ᱫᱷᱚᱱᱜᱷᱚᱴᱟ ᱮᱢᱟᱱ ᱱᱚᱸᱰᱮ ᱱᱟᱜ ᱢᱩᱬ ᱛᱷᱟᱱ ᱠᱚ ᱢᱩᱫᱽ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱐.᱔᱒% ᱦᱚᱲ ᱫᱚ ᱦᱤᱱᱫᱤ ᱟᱨ ᱙.᱕᱔% ᱩᱨᱫᱩ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱵᱮᱵᱷᱟᱨᱟ ᱾
᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱒᱔% ᱢᱩᱥᱞᱤᱢ ᱢᱮᱱᱟᱜ ᱠᱚᱣᱟ, ᱛᱟᱨᱟ ᱦᱤᱱᱫᱩ ᱢᱮᱱᱟᱜ ᱠᱚᱣᱟ ᱾
ᱩᱰᱟᱹᱱ ᱰᱟᱦᱟᱨ
ᱟᱹᱰᱤ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱜᱚᱨᱟᱠᱷᱯᱩᱨ ᱢᱚᱦᱟᱭᱚᱜᱤ ᱜᱚᱨᱟᱠᱷᱱᱟᱛᱷ ᱩᱰᱟᱹᱱ ᱰᱟᱹᱦᱤ ᱟᱨ ᱮᱴᱟᱜᱟᱜ ᱥᱟᱠᱮᱛ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱱᱚᱣᱟ ᱯᱷᱮᱭᱡᱟᱵᱟᱫᱽ ᱨᱮ ᱢᱮᱱᱟᱜᱼᱟ ᱾
ᱨᱮᱞ ᱰᱟᱦᱟᱨ
ᱦᱚᱱᱚᱛ ᱨᱮ ᱯᱮ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱠᱷᱚᱞᱤᱞᱟᱵᱟᱫᱽ, ᱢᱚᱜᱽᱦᱚᱨ ᱟᱨ ᱪᱩᱨᱮᱵᱽ ᱾ ᱨᱮᱞ ᱰᱟᱦᱟᱨ ᱤᱫᱤ ᱛᱮ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱱᱚᱸᱰᱮ ᱠᱚ ᱥᱮᱴᱮᱨ ᱫᱟᱨᱮᱭ ᱟᱠᱚ ᱾
ᱥᱚᱲᱚᱠ ᱰᱟᱦᱟᱨ
ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱥᱟᱸᱛ ᱠᱟᱵᱤᱨ ᱱᱚᱜᱚᱨ ᱠᱚ ᱥᱮᱴᱮᱨ ᱫᱟᱨᱮᱭ ᱟᱠᱚ ᱾ ᱑ᱼ ᱜᱚᱨᱟᱠᱷᱯᱩᱨ ᱠᱷᱚᱱ ᱥᱤᱠᱨᱤ ᱜᱚᱸᱡᱽ ᱚᱱᱰᱮ ᱠᱷᱚᱱ ᱦᱮᱭᱚᱨ ᱞᱮᱠᱟᱛᱮ ᱥᱟᱸᱛ ᱠᱟᱵᱤᱨ ᱱᱚᱜᱚᱨ, ᱒ᱼ ᱜᱚᱨᱟᱠᱷᱯᱩᱨ ᱠᱷᱚᱱ ᱠᱷᱚᱞᱤᱞᱟᱵᱟᱫᱽ, ᱵᱟᱥᱛᱤ ᱨᱟᱡᱽᱰᱟᱦᱟᱨ ᱠᱷᱚᱱ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱣᱮᱭᱡᱽᱭᱚᱱᱛᱤᱢᱟᱞᱟ
ᱣᱮᱭᱡᱽᱭᱚᱱᱛᱤ ᱴᱟᱠᱟ ᱱᱟᱞᱤ (ᱡᱟᱱᱟᱢ ᱑᱓ ᱚᱜᱚᱥᱴ ᱑᱙᱓᱖--) ᱫᱚ ᱵᱟᱹᱲᱛᱤ ᱫᱚ ᱢᱤᱫ ᱧᱩᱛᱩᱢ ᱛᱮᱜᱮ ᱣᱮᱭᱡᱽᱭᱚᱱᱛᱤ ᱢᱮᱱᱛᱮᱭ ᱵᱟᱰᱟᱭᱚᱜ ᱠᱟᱱᱟᱭ, ᱢᱤᱫ ᱦᱤᱸᱫᱤ ᱯᱷᱤᱞᱢ ᱨᱤᱱᱤᱡ ᱵᱟᱰᱟᱭᱤᱡ ᱯᱟᱯᱟᱴᱤᱭᱟᱹ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱟᱨ ᱢᱤᱫ ᱨᱟᱡᱽᱱᱤᱛᱤᱜᱽᱭᱟ ᱠᱤ ᱠᱟᱱᱟᱭ᱾ ᱱᱩᱭ ᱫᱚ ᱥᱤᱧᱚᱛ ᱨᱮ ᱵᱷᱚᱨᱚᱛᱱᱟᱴᱚᱠᱭᱚ ᱨᱮᱱᱟᱜ ᱱᱨᱤᱛᱭᱟᱝᱜᱽᱱᱟ, ᱠᱚᱨᱱᱟᱴᱚᱠ ᱵᱟᱰᱚᱦᱤ, ᱮᱱᱮᱡ ᱯᱨᱚᱥᱤᱪᱷᱚᱠ ᱟᱨ ᱥᱟᱝᱥᱚᱫᱽ ᱨᱮᱱᱟᱜ ᱦᱚᱸ ᱠᱟᱹᱢᱤᱭᱟ ᱠᱚ ᱢᱮᱱᱟᱜ ᱛᱟᱭᱟ᱾ ᱩᱱᱤ ᱟᱡᱟᱜ ᱮᱛᱚᱦᱚᱵ ᱛᱟᱢᱤᱞ ᱯᱟᱹᱨᱥᱤ ᱯᱷᱤᱞᱢ "ᱣᱚᱲᱠᱚᱭᱤ" ᱠᱷᱚᱱ ᱑᱙᱕᱙ ᱨᱮ ᱛᱟᱦᱮᱸᱜ ᱠᱟᱱᱟᱭ᱾ ᱚᱱᱟ ᱛᱟᱭᱚᱢ ᱩᱱᱤ ᱛᱟᱢᱤᱞ ᱯᱷᱤᱞᱢ "ᱡᱤᱣᱤᱭᱚᱛᱚᱢ" ᱨᱮ ᱑᱙᱕᱐ ᱨᱮ ᱠᱟᱹᱢᱤ ᱠᱮᱫ-ᱟᱭ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱟᱠᱷᱤᱱ ᱨᱮ
ᱯᱷᱟᱸᱥᱤᱫᱮᱣᱟ ᱵᱚᱱᱚᱛ
ᱯᱷᱟᱸᱥᱤᱫᱮᱣᱟ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱱᱟᱜ ᱥᱤᱞᱤᱜᱩᱲᱤ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱯᱷᱟᱸᱥᱤᱫᱮᱣᱟ 26.58°N, 88.36°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱙᱘ ᱢᱤᱴᱚᱨ (᱓᱒᱒ ᱯᱷᱤᱴ) ᱢᱮᱱᱟᱜᱼᱟ ᱾
ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱱᱚᱠᱥᱟᱞᱵᱟᱲᱤ ᱟᱨ ᱢᱟᱴᱤᱜᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱡᱚᱞᱯᱟᱭᱜᱩᱲᱤ ᱦᱚᱱᱚᱛ ᱨᱮ ᱨᱟᱡᱽᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱟᱨ ᱥᱟᱢᱟᱝ ᱨᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱯᱟᱸᱪᱜᱚᱲ ᱥᱚᱫᱚᱨ ᱩᱯᱡᱤᱞᱟᱹ, ᱮᱛᱚᱢ ᱨᱮ ᱩᱛᱛᱚᱨ ᱫᱤᱱᱟᱡᱽᱯᱩᱨ ᱦᱚᱱᱚᱛ ᱨᱮ ᱪᱳᱯᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱵᱤᱦᱟᱨ ᱨᱮᱱᱟᱜ ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱨᱮ ᱯᱩᱛᱷᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱷᱚᱲᱤᱵᱟᱲᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱑᱒.᱑᱕ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱗ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱓᱙ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱑᱓ ᱜᱚᱴᱟᱝ ᱢᱚᱣᱡᱟ ᱟᱨ ᱑᱐᱓ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱯᱷᱟᱸᱥᱤᱫᱮᱣᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱷᱟᱸᱥᱤᱫᱮᱣᱟ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ ᱨᱮ ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱟᱱᱪᱤᱛᱟᱹᱨ ᱞᱮᱠᱟᱛᱮ, ᱯᱷᱟᱸᱥᱤᱫᱮᱣᱟ ᱫᱚ ᱜᱟᱪᱷ ᱢᱚᱣᱡᱟ ᱨᱮ ᱧᱮᱞ ᱟᱠᱟᱱᱟ ᱾
ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱤᱫᱷᱟᱱᱱᱚᱜᱚᱨ ᱑, ᱵᱤᱫᱷᱟᱱᱱᱚᱜᱚᱨ ᱒, ᱪᱷᱚᱴᱷᱚᱠ-ᱵᱟᱸᱥᱜᱟᱶ, ᱜᱷᱳᱥᱯᱩᱠᱩᱨ, ᱦᱮᱴᱢᱩᱨᱤ, ᱡᱚᱞᱟᱥ-ᱱᱤᱡᱟᱢᱛᱟᱨᱟ ᱟᱨ ᱯᱷᱟᱸᱥᱤᱫᱮᱣᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱐᱔,᱕᱒᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱫᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱐᱓,᱗᱑᱙ (᱕᱑%) ᱠᱚᱲᱟ ᱟᱨ ᱑᱐᱐,᱘᱐᱓ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱘,᱓᱔᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱖᱐,᱗᱐᱔ (᱒᱙.᱖᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱖᱒,᱕᱙᱕ (᱓᱐.᱖᱑%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱯᱟᱛᱷᱚᱨ ᱦᱤᱨᱦᱤᱨᱟᱨ ᱪᱷᱟᱛ (᱔,᱐᱓᱙), ᱞᱤᱣᱥᱤᱯᱩᱠᱩᱨᱤ (᱕,᱑᱘᱕), ᱩᱛᱛᱚᱨ ᱵᱟᱸᱥᱜᱟᱶ ᱠᱤᱥᱢᱚᱛ (᱕,᱐᱖᱔), ᱢᱚᱫᱷᱭᱚ ᱵᱟᱸᱥᱜᱟᱶ (᱙,᱑᱓᱒), ᱯᱚᱪᱷᱤᱢ ᱢᱚᱫᱚᱛᱤ (᱑᱓,᱕᱒᱓), ᱢᱚᱱᱫᱤᱞᱟ ᱡᱷᱟᱲ (᱖,᱖᱔᱒), ᱵᱟᱨᱟ ᱯᱟᱭᱠᱯᱟᱨᱟ ᱚᱨᱟᱡᱤ (᱖,᱘᱙᱙), ᱞᱟᱦᱩᱜᱟᱶ (᱑᱒,᱗᱑᱐), ᱵᱩᱫᱷᱟᱨᱩᱜᱟᱶ (᱖,᱘᱔᱑), ᱯᱩᱨᱚᱵᱽ ᱢᱚᱫᱚᱛᱤ (᱖,᱔᱒᱔) ᱟᱨ ᱵᱟᱸᱥᱜᱟᱶ (᱕,᱙᱕᱘) ᱾
ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱦᱮᱴᱢᱩᱨᱤ (᱒,᱑᱒᱔) ᱟᱨ ᱵᱚᱱᱫᱚᱨ ᱜᱟᱪᱷ (᱓,᱘᱙᱑) ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱦᱤᱱᱫᱩ ᱫᱷᱚᱨᱚᱢ ᱫᱚ ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱩᱬ ᱫᱷᱚᱨᱚᱢ ᱠᱟᱱᱟ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱕᱙.᱖᱘% ᱠᱚ ᱢᱟᱱᱟᱣᱟ, ᱤᱥᱞᱟᱢ ᱫᱷᱚᱨᱚᱢ ᱫᱚ ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱢᱩᱬ ᱫᱷᱚᱨᱚᱢ ᱠᱟᱱᱟ, ᱡᱟᱦᱟᱸ ᱫᱚ ᱒᱓.᱕᱗% ᱠᱚ ᱢᱟᱱᱟᱣᱟ, ᱤᱥᱟᱹᱭ ᱫᱷᱚᱨᱚᱢ ᱫᱚ ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱛᱮᱥᱟᱨ ᱢᱩᱬ ᱫᱷᱚᱨᱚᱢ ᱠᱟᱱᱟ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱑᱖.᱑᱘% ᱠᱚ ᱢᱟᱱᱟᱣᱟ, ᱱᱚᱣᱟ ᱵᱚᱱᱚᱛ ᱨᱮ ᱥᱤᱠᱷ ᱟᱨ ᱵᱩᱫᱫᱷᱚ ᱨᱤᱱ ᱫᱚ ᱠᱚᱢ ᱢᱮᱱᱟᱜᱼᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱓᱙.᱐᱓% ᱫᱚ ᱵᱟᱝᱞᱟ, ᱑᱔.᱑᱘% ᱫᱚ ᱥᱟᱫᱽᱨᱤ, ᱑᱓.᱔᱕% ᱫᱚ ᱠᱩᱲᱩᱠᱷ, ᱑᱑.᱙᱙% ᱫᱚ ᱨᱟᱡᱽᱵᱚᱝᱥᱤ, ᱔,᱖᱙% ᱫᱚ ᱦᱤᱱᱫᱤ, ᱓.᱕᱖% ᱫᱚ ᱥᱟᱱᱛᱟᱲᱤ, ᱒.᱕᱓% ᱫᱚ ᱱᱮᱯᱟᱞᱤ, ᱑.᱔᱑% ᱫᱚ ᱢᱩᱱᱰᱟᱨᱤ ᱟᱨ ᱑.᱓᱓% ᱫᱚ ᱵᱷᱳᱡᱽᱯᱩᱨᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾ ᱔.᱙᱖% ᱫᱚ ᱵᱟᱝᱞᱟ ᱵᱷᱤᱛᱤᱨ 'ᱮᱴᱟᱜ' ᱨᱚᱲ ᱞᱮᱠᱟᱛᱮ ᱨᱤᱠᱚᱨᱰ ᱟᱠᱟᱱᱟ ᱾
ᱵᱮᱸᱠᱤᱝ
᱒᱐᱑᱒-᱑᱓ ᱥᱟᱞ ᱨᱮ, ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱚᱬᱮ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱯᱮᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
᱒᱐᱑᱒-᱑᱓ ᱥᱟᱞ ᱨᱮ, ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱕᱓ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱑᱗,᱘᱘᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱕ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱒,᱓᱕᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱒,᱓᱕᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱒ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱒᱐,᱙᱘᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱐᱓ ᱜᱚᱴᱟᱝ ᱟᱹᱛᱩ ᱠᱷᱚᱱ ᱑᱕ ᱜᱚᱴᱟᱝ ᱟᱹᱛᱩ ᱨᱮ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱔᱒ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱓ ᱥᱟᱞ ᱨᱮ, ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ ᱟᱨ ᱵᱟᱨᱭᱟ ᱱᱤᱡᱮ ᱟᱥᱯᱟᱛᱟᱞ ᱚᱲᱟᱜ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱔᱐ ᱵᱮᱰ ᱟᱨ ᱑᱔ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱒ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱯᱷᱟᱸᱥᱤᱫᱮᱣᱟ ᱨᱮ ᱓᱐ ᱵᱮᱰ ᱟᱜ ᱯᱷᱟᱸᱥᱤᱫᱮᱣᱟ ᱜᱨᱟᱢᱤᱬ ᱟᱥᱯᱟᱛᱟᱞ, ᱯᱷᱟᱸᱥᱤᱫᱮᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱵᱤᱫᱷᱟᱱᱱᱚᱜᱚᱨ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ (᱑᱐ ᱵᱮᱰ ᱟᱜ) ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱢᱚᱦᱟᱨᱟᱡᱟᱫᱷᱤᱨᱟᱡᱽ ᱩᱫᱚᱭ ᱪᱟᱸᱫᱽ ᱳᱢᱮᱱᱥ ᱠᱚᱞᱮᱡᱽ
ᱢᱚᱦᱟᱨᱟᱡᱟᱫᱷᱤᱨᱟᱡᱽ ᱩᱫᱚᱭ ᱪᱟᱸᱫᱽ ᱳᱢᱮᱱᱥ ᱠᱚᱞᱮᱡᱽ, '''ᱮᱢ.ᱭᱩ.ᱥᱤ. ᱳᱢᱮᱱᱥ ᱠᱚᱞᱮᱡᱽ''' ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱒᱘ ᱡᱩᱞᱟᱭ ᱑᱙᱕᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱵᱚᱨᱫᱷᱚᱢᱟᱱ ᱨᱮᱭᱟᱜ ᱢᱤᱫ ᱛᱤᱨᱞᱟᱹ ᱠᱚᱞᱮᱡᱽ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱴᱥ ᱟᱨ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱤᱝᱞᱤᱥ ᱥᱟᱛᱟᱢ ᱪᱮᱛᱟᱱ ᱨᱮ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱯᱩᱭᱞᱩ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱛᱟᱦᱮ ᱠᱟᱱᱟ᱾ ᱑᱙᱖᱐ ᱥᱮᱨᱢᱟ ᱨᱮ ᱡᱚᱠᱷᱚᱱ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱟᱯᱚᱱ ᱮᱱᱟ, ᱩᱱ ᱡᱚᱠᱷᱮᱡᱽ ᱱᱚᱣᱟ ᱠᱚᱞᱮᱡᱽ ᱫᱚ ᱱᱟᱣᱟ ᱜᱮ ᱵᱮᱱᱟᱣ ᱟᱠᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱮᱱᱟ᱾ ᱚᱱᱟ ᱛᱟᱭᱚᱢ, ᱒᱐᱐᱕ ᱥᱮᱨᱢᱟ ᱨᱮ ᱡᱚᱠᱷᱚᱱ ᱱᱚᱣᱟ ᱠᱚᱞᱮᱡᱽ ᱨᱮ ᱤᱝᱞᱤᱥ ᱨᱮ ᱯᱤ.ᱡᱤ ᱠᱳᱨᱥ ᱪᱟᱹᱞᱩ ᱮᱱᱟ, ᱱᱚᱣᱟ ᱠᱚᱞᱮᱡᱽ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱢᱤᱫ ᱢᱩᱬᱩᱛ ᱠᱚᱞᱮᱡᱽ ᱞᱮᱠᱟᱛᱮ ᱴᱷᱟᱶ ᱮ ᱧᱟᱢ ᱠᱮᱫᱟ᱾
ᱵᱤᱵᱷᱟᱜᱽ
ᱱᱤᱛ ᱦᱟᱹᱵᱤᱫ ᱛᱮ ᱠᱚᱞᱮᱡᱽ ᱨᱮ ᱱᱚᱣᱟ ᱠᱚ ᱥᱟᱛᱟᱢ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ
ᱢᱟᱱᱚᱛ
᱒᱓°᱒᱔'᱒᱓" ᱠᱚᱧᱮ ᱟᱨ ᱘᱗°᱕᱒'᱑᱐" ᱥᱟᱢᱟᱝ ᱨᱮ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱩᱯᱨᱩᱢ ᱮᱢ ᱟᱠᱟᱱᱟ᱾ ᱱᱚᱣᱟ ᱫᱚ ᱒᱐᱑᱒ ᱥᱮᱨᱢᱟ ᱨᱮ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱵᱤ ᱜᱽᱨᱮᱰ ᱢᱟᱹᱱ ᱛᱮ ᱢᱟᱱᱚᱛ ᱨᱩᱣᱟᱹᱲ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱨᱟᱡᱽᱨᱟᱯᱟᱜ ᱴᱚᱴᱷᱟ
ᱨᱟᱡᱽᱨᱟᱯᱟᱜ ᱴᱚᱴᱷᱟ ᱨᱮᱱᱟᱜ ᱯᱨᱚᱡᱮᱠᱴᱥ ᱢᱮᱱᱟᱜᱼᱟ : ᱨᱟᱡᱽᱨᱟᱯᱟᱜ ᱳᱥᱤᱯᱤ ᱟᱨ ᱨᱟᱡᱽᱨᱟᱯᱟᱜ ᱣᱟᱥᱨᱤ ᱾ ᱴᱚᱴᱷᱟ ᱳᱯᱷᱤᱥ ᱨᱟᱡᱽᱨᱟᱯᱟᱜ ᱘᱒᱙᱑᱐᱑ ᱨᱮ ᱢᱮᱱᱟᱜᱼᱟ ᱾
ᱫᱤᱵᱽᱭᱟ ᱵᱷᱟᱨᱛᱤ
ᱫᱤᱵᱽᱭᱟ ᱵᱷᱟᱨᱛᱤ (᱑᱔ ᱯᱷᱮᱵᱽᱨᱩᱣᱟᱨᱤ ᱑᱙᱗᱔- ᱕ ᱟᱯᱨᱤᱞ ᱑᱙᱙᱓) ᱫᱚ ᱦᱤᱱᱫᱤ ᱯᱷᱤᱞᱢ ᱨᱮᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱯᱟᱯᱟᱴᱤᱭᱟᱹᱭ ᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱩᱱᱤ ᱫᱚ ᱯᱟᱴ ᱵᱤᱫᱷᱟ ᱠᱷᱚᱱ "ᱟᱡᱟᱜ ᱯᱤᱲᱤ ᱨᱮᱱᱟᱜ ᱥᱟᱱᱟᱢ ᱪᱤᱛᱟᱠᱚᱨᱥᱚᱠ ᱡᱩᱣᱟᱹᱱ ᱯᱟᱯᱟᱴᱤᱭᱟ" ᱦᱩᱭ ᱞᱮᱱ ᱨᱱᱟᱜ ᱜᱳᱨᱟᱣ ᱮ ᱧᱟᱢ ᱞᱮᱫ - ᱟᱭ ᱾ ᱙᱐ ᱨᱮᱱᱟᱜ ᱫᱟᱥᱟᱠ ᱠᱚᱨᱮ ᱠᱷᱚᱱ ᱩᱱᱤ ᱫᱚ ᱟᱡᱟᱜ ᱠᱟᱹᱢᱤ ᱦᱚᱨᱟ ᱨᱮᱱᱟᱜ ᱮᱛᱚᱦᱚᱵ ᱞᱟᱹᱜᱤᱫ ᱛᱮ ᱫᱤᱵᱽᱭᱟ ᱫᱚ ᱟᱭᱢᱟ ᱞᱮᱠᱟᱱᱟᱜ ᱵᱮᱵᱟᱥᱟᱭ ᱞᱮᱠᱟᱛᱮ ᱥᱟᱠᱥᱮᱡᱽ ᱢᱳᱥᱟᱱ ᱪᱤᱛᱟᱹᱨ ᱮᱢᱟᱱ ᱨᱮ ᱯᱟᱴ ᱞᱮᱫ ᱛᱟᱦᱮᱱᱟᱭ ᱾ ᱦᱤᱸᱫᱤ ᱯᱷᱤᱞᱢ ᱠᱷᱚᱱ ᱮᱴᱟᱜ ᱠᱚᱧᱮ ᱥᱤᱧᱚᱛ ᱯᱷᱤᱞᱢ ᱨᱮ ᱦᱚᱸ ᱧᱮᱧᱮᱞᱤᱭᱟ ᱠᱚ ᱦᱚᱸ ᱩᱱᱤ ᱫᱚ ᱯᱳᱡᱤᱴᱤᱵᱷ ᱯᱨᱚᱛᱤᱠᱨᱤᱭᱟ ᱧᱟᱢ ᱞᱮᱫ ᱟᱭ ᱾ ᱵᱟᱹᱲᱛᱤ ᱛᱚᱛᱯᱚᱨᱛᱟ ᱠᱷᱚᱱ ᱫᱤᱵᱽᱭᱟ ᱵᱷᱟᱨᱛᱤ ᱫᱚ ᱟᱡᱟᱜ ᱠᱟᱹᱢᱤ ᱦᱚᱨᱟ ᱨᱮᱱᱟᱜ ᱮᱛᱚᱦᱚᱵ ᱛᱟᱢᱤᱞ ᱟᱨ ᱛᱮᱞᱩᱜᱩ ᱯᱷᱤᱞᱢ ᱠᱷᱚᱱ ᱮ ᱮᱛᱚᱦᱚᱵ ᱠᱮᱫ ᱟᱭ ᱾
ᱪᱮᱱᱯᱩᱨ ᱵᱚᱱᱚᱛ, ᱜᱩᱢᱞᱟ
ᱚᱛᱱᱚᱜ
ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱥᱚᱢᱟᱱ ᱩᱥᱩᱞᱟᱜ ᱵᱩᱨᱩ ᱢᱮᱱᱟᱜᱼᱟ ᱚᱠᱚᱭ ᱫᱚ ᱯᱟᱴ ᱠᱚ ᱢᱮᱛᱟᱜᱼᱟ, ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒,᱕᱐᱐ ᱯᱷᱤᱴ ᱠᱷᱚᱱ ᱓,᱐᱐᱐ ᱯᱷᱤᱴ ᱫᱷᱟᱹᱨᱤᱡ ᱢᱮᱱᱟᱜᱼᱟ ᱾ ᱯᱟᱴ ᱴᱚᱴᱷᱟ ᱫᱚ ᱵᱤᱥᱩᱱᱯᱩᱨ, ᱪᱮᱱᱯᱩᱨ, ᱟᱨ ᱜᱷᱟᱜᱷᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱩᱥᱩᱞ ᱴᱚᱴᱷᱟ ᱫᱚ ᱱᱮᱛᱟᱨᱦᱟᱴ ᱯᱟᱴ (᱓,᱓᱕᱖ ᱯᱷᱤᱴ), ᱞᱚᱢᱤᱛᱤ ᱯᱟᱴ ᱫᱚ (᱓,᱗᱗᱗ ᱯᱷᱤᱴ) ᱟᱨ ᱜᱚᱞᱜᱚᱴ ᱯᱟᱴ ᱫᱚ (᱓,᱘᱒᱓ ᱯᱷᱤᱴ) ᱢᱮᱱᱟᱜᱼᱟ ᱾ ᱛᱟᱨᱟ ᱦᱚᱱᱚᱛ ᱫᱚ ᱨᱟᱺᱪᱤ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱨᱮ ᱒,᱓᱐᱐ ᱯᱷᱤᱴ ᱩᱥᱩᱞ  ᱢᱮᱱᱟᱜᱼᱟ ᱾
ᱜᱩᱢᱞᱟ ᱦᱚᱱᱚᱛ ᱠᱷᱚᱱ ᱞᱤᱸᱜᱤᱱᱟᱜ ᱯᱮᱭᱟ ᱢᱩᱬ ᱜᱟᱰᱟ ᱫᱚ ᱮᱛᱚᱢ ᱠᱩᱭᱞᱤ ᱜᱟᱰᱟ, ᱠᱚᱧᱮ ᱠᱟᱲᱚ ᱜᱟᱰᱟ ᱟᱨ ᱥᱟᱸᱠᱷ ᱜᱟᱰᱟ ᱢᱮᱱᱟᱜᱼᱟ ᱾
ᱥᱚᱫᱽᱱᱤ ᱡᱷᱟᱨᱱᱟ (ᱚᱠᱚᱭ ᱫᱚ ᱥᱚᱫᱽᱱᱤᱜᱷᱟᱜᱷ ᱡᱷᱟᱨᱱᱟ ᱦᱚᱸᱠᱚ ᱢᱮᱛᱟᱜᱼᱟ) ᱫᱚ ᱨᱟᱡᱽᱫᱮᱨᱟ ᱟᱹᱛᱩ ᱠᱷᱚᱱ ᱫᱚ ᱓ ᱠᱤᱞᱚᱢᱤᱴᱚᱨ (᱑.᱙ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱮᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱤᱥᱩᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱜᱷᱟᱜᱷᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱜᱩᱢᱞᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱨᱟᱭᱰᱤᱦ ᱟᱨ ᱟᱞᱵᱟᱨᱴ ᱮᱠᱠᱟ (ᱡᱚᱨᱤ) ᱟᱨ ᱯᱟᱪᱮ ᱨᱮ ᱰᱩᱢᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱪᱮᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔᱗᱑.᱔᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱪᱮᱱᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱪᱮᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱪᱮᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱪᱮᱱᱯᱩᱨ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱮᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱕᱖,᱕᱙᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱜᱮ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱒᱘,᱓᱙᱗ (᱕᱐%) ᱠᱚᱲᱟ ᱟᱨ ᱒᱘,᱑᱙᱔ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱙,᱖᱔᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱗᱗᱘ (᱑.᱓᱗%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱔᱖,᱓᱒᱐ (᱘᱑.᱘᱕%) ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱮᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱓᱓,᱔᱓᱒ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱗᱑.᱒᱒%) ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱘,᱘᱑᱕ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱲᱟ ᱟᱜ ᱮᱞ ᱗᱙.᱒᱒%) ᱟᱨ ᱑᱔,᱖᱑᱗ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱛᱤᱨᱞᱟᱹ ᱭᱟᱜ ᱮᱞ ᱖᱒.᱕᱐%) ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱩᱢᱞᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱙᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱮᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱠᱩᱨᱩᱠᱷ ᱫᱚ ᱓᱐,᱐᱓᱕ ᱦᱚᱲᱟᱜ ᱟᱭᱳ ᱟᱲᱟᱝ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱕᱓.᱐᱗% ᱦᱚᱲ ᱮᱞ ᱠᱚ ᱛᱟᱦᱮᱸ ᱠᱟᱱᱟ, ᱦᱤᱱᱫᱤ ᱫᱚ (᱒᱓,᱒᱙᱐/᱔᱑.᱑᱕%), ᱢᱩᱱᱰᱟᱨᱤ ᱫᱚ (᱔᱑᱘/᱗.᱗᱔%), ᱟᱭᱳ ᱟᱲᱟᱝ ᱞᱮᱠᱟᱛᱮ ᱮᱴᱟᱜ ᱯᱟᱹᱨᱥᱤ ᱨᱤᱱ ᱦᱚᱲ ᱫᱚ (᱒,᱘᱔᱘/᱕.᱐᱓%) ᱾ ᱡᱟᱦᱟᱸ ᱦᱚᱲᱟᱜ ᱟᱭᱳ ᱟᱲᱟᱝ ᱦᱤᱱᱫᱤ ᱠᱟᱱᱟ, ᱚᱸᱰᱮ ᱫᱚ ᱑᱘,᱑᱑᱐ ᱦᱚᱲ ᱫᱚ ᱥᱟᱫᱽᱨᱤ/ᱥᱟᱫᱟᱱ, ᱓,᱒᱑᱓ ᱦᱚᱲ ᱫᱚ ᱡᱟᱦᱟᱸᱭᱟᱜ ᱟᱭᱳ ᱟᱲᱟᱝ ᱱᱟᱜᱽᱯᱩᱨᱤ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱮᱱᱯᱩᱨ ᱡᱚᱜᱚ-ᱦᱚᱱᱚᱛ ᱨᱮ ᱤᱥᱟᱹᱭ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱓᱗,᱖᱗᱐ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱦᱚᱲ ᱮᱞ ᱨᱮᱱᱟᱜ ᱔᱘.᱘᱙% ᱢᱮᱱᱟᱜ ᱠᱚᱣᱟ, ᱚᱱᱟ ᱛᱟᱭᱚᱢ 'ᱮᱴᱟᱜ ᱫᱷᱚᱨᱚᱢ ᱠᱚᱣᱟᱜ' ᱮᱞ ᱫᱚ (᱑᱙,᱔᱘᱗/᱓᱔.᱓᱖%), ᱦᱤᱱᱫᱩ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ (᱗,᱕᱙᱔/᱑᱓.᱔᱒%), ᱤᱥᱞᱟᱢ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ (᱑,᱘᱘᱕/᱓.᱓᱓%), ᱟᱨ ᱩᱱᱠᱩ ᱦᱚᱲ ᱡᱟᱦᱟᱸ ᱫᱚ ᱟᱠᱚᱣᱟᱜ ᱫᱷᱚᱨᱚᱢ ᱵᱟᱝ ᱠᱚ ᱞᱟᱹᱭ ᱟᱠᱟᱜᱼᱟ (᱕᱕/᱐.᱑᱐%) ᱾
ᱟᱹᱫᱤᱵᱟᱹᱥᱤ ᱫᱚ ᱗᱐᱖,᱗᱕᱔ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱱᱚᱣᱟ ᱜᱩᱢᱞᱟ ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱖᱘.᱙᱔% ᱢᱮᱱᱟᱜᱼᱟ ᱾ ᱟᱹᱫᱤᱵᱟᱹᱥᱤ ᱵᱷᱤᱛᱤᱨ ᱨᱤᱱ ᱰᱷᱮᱨ ᱦᱚᱲ ᱮᱞ ᱨᱤᱱ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ ᱚᱨᱟᱶ, ᱫᱷᱟᱸᱜᱚᱲ ᱫᱚ (᱖᱒.᱖᱓%), ᱢᱩᱸᱰᱟᱹ, ᱯᱟᱛᱚᱨ (᱑᱑.᱗᱐%), ᱠᱷᱟᱰᱤ, ᱰᱷᱮᱞᱠᱤ ᱠᱷᱟᱰᱤᱭᱟ, ᱫᱩᱫᱷ ᱠᱷᱟᱰᱤᱭᱟ, ᱡᱤᱞ ᱠᱷᱟᱰᱤᱭᱟ ᱫᱚ (᱙.᱐᱗%), ᱞᱳᱦᱨᱟᱥ ᱫᱚ (᱕.᱗᱗%) ᱟᱨ ᱪᱤᱠ ᱵᱟᱨᱮᱠ ᱫᱚ (᱒.᱕᱗%) ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱜᱩᱢᱞᱟ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱵᱚᱰᱚᱥᱟᱦᱤ ᱵᱽᱞᱚᱠ
ᱵᱚᱰᱚᱥᱟᱦᱤ(ବଡସାହି/Badassahi): ᱳᱰᱤᱥᱟ ᱯᱚᱱᱚᱛ ᱢᱭᱩᱨᱵᱷᱸᱡᱽ ᱦᱚᱱᱚᱛ ᱨᱮᱱᱟᱜ ᱒᱖ ᱜᱚᱴᱟᱝ ᱵᱽᱞᱚᱠ ᱠᱷᱚᱱ ᱢᱤᱫ ᱴᱟᱝ ᱵᱽᱞᱚᱠ ᱦᱩᱭᱩᱜ ᱠᱟᱱᱟ ᱵᱚᱰᱚᱥᱟᱦᱤ ᱵᱽᱞᱚᱠ ᱾ ᱵᱚᱰᱚᱥᱟᱦᱤ ᱵᱽᱞᱚᱠ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱢᱮᱱᱟᱜ-ᱟ ᱾  ᱱᱚᱣᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱢᱩᱠᱷᱤᱭᱟᱹ ᱥᱚᱫᱚᱨ ᱵᱟᱨᱤᱯᱚᱫᱟ ᱠᱷᱚᱱ ᱒᱙ᱹ᱓ ᱠᱤᱞᱚᱢᱤᱴᱚᱨ ᱠᱚᱧᱮ ᱥᱮᱫ ᱪᱟᱞᱟᱣ ᱞᱮᱱᱠᱷᱟᱱ ᱧᱟᱢᱚᱜ-ᱟ ᱾ ᱵᱟᱨᱤᱯᱚᱫᱟ ᱠᱷᱚᱱ ᱑᱙ ᱱᱚᱢᱵᱚᱨ ᱯᱚᱱᱚᱛ ᱰᱟᱦᱟᱨᱛᱮ ᱑᱙ᱹ᱘ ᱠᱤᱞᱚᱢᱤᱴᱚᱨ ᱰᱩᱠᱩᱨᱟ ᱥᱮᱴᱮᱨ ᱟᱛᱮᱫ ᱚᱱᱰᱮ ᱠᱷᱚᱱ ᱞᱮᱸᱜᱟ ᱯᱟᱥᱴᱟ ᱑᱓ᱹ᱒ ᱠᱤᱞᱚᱢᱤᱴᱚᱨ ᱪᱟᱞᱟᱣ ᱞᱮᱱᱠᱷᱟᱱ ᱵᱚᱰᱚ ᱥᱟᱦᱤ ᱧᱟᱢᱚᱜ-ᱟ ᱾ᱚᱱᱟ ᱪᱦᱟᱰᱟ ᱟᱛᱮᱫ ᱵᱟᱜᱰᱤᱦᱟ-ᱯᱨᱚᱴᱟᱯᱯᱩᱨ ᱦᱚᱨ ᱛᱮ ᱦᱚᱸ ᱒᱙.᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱨᱮ ᱢᱮᱱᱟᱜ-ᱟ ᱾ ᱟᱨ ᱵᱟᱝ ᱠᱷᱟᱱ ᱵᱟᱨᱤᱯᱚᱫᱟ ᱠᱷᱚᱱ ᱑᱘ ᱱᱚᱢᱵᱚᱨ ᱡᱟᱹᱛᱤᱭᱟᱹᱨᱤ ᱰᱟᱦᱟᱨ ᱑᱘ ᱛᱮ ᱵᱮᱸᱛᱱᱚᱴᱤ ᱥᱮᱴᱮᱨ ᱟᱛᱮᱫ ᱡᱚᱡᱚᱢ ᱯᱟᱦᱴᱟ ᱵᱚᱰᱚᱥᱟᱦᱤ ᱰᱟᱦᱟᱨ ᱥᱟᱵ ᱞᱮᱠᱷᱟᱱ ᱦᱚᱸ ᱵᱚᱰᱚᱥᱟᱦᱤ ᱔᱘ᱹ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱧᱟᱢᱚᱜ -ᱟ ᱾ ᱴᱨᱮᱱ ᱛᱮ ᱥᱚᱡᱷᱮ ᱥᱮᱴᱮᱨᱚᱜ ᱨᱮᱱᱟᱜ ᱰᱟᱦᱟᱨ ᱵᱚᱰᱚᱥᱟᱦᱤ ᱛᱮ ᱵᱟᱹᱱᱩᱜ ᱟᱱᱟ, ᱵᱟᱞᱮᱥᱚᱨ, ᱨᱩᱯᱥᱟ, ᱵᱮᱱᱛᱱᱚᱴᱤ,ᱵᱟᱨᱤᱯᱚᱫᱟ ᱱᱚᱣᱟ ᱨᱮᱱᱟᱜ ᱥᱩᱯᱩᱨ ᱨᱮᱞ ᱥᱴᱮᱥᱚᱱ ᱠᱟᱱᱟ ᱾
ᱥᱤᱢᱟᱹ
ᱵᱚᱰᱚᱥᱟᱦᱤ ᱵᱽᱞᱚᱠ ᱨᱮᱱᱟᱜ ᱥᱤᱢᱟᱹ ᱟᱭᱛᱟᱱ ᱫᱚ ᱓᱑᱒ᱹ᱑᱕ km² ᱠᱟᱱᱟ ᱾ ᱵᱚᱰᱚᱥᱟᱦᱤ ᱵᱞᱚᱠ ᱨᱮᱱᱟᱜ ᱥᱟᱢᱟᱝ ᱵᱮᱱᱛᱱᱚᱴᱤ ᱵᱽᱞᱚᱠ, ᱮᱛᱚᱢ ᱨᱮ ᱵᱟᱨᱤᱯᱚᱫᱟ, ᱟᱨ ᱥᱟᱢᱟᱠᱷᱩᱸᱴᱟ ᱵᱽᱞᱚᱠ ᱢᱮᱱᱟᱜ-ᱟ,ᱯᱟᱪᱮᱨᱮ ᱠᱷᱩᱸᱴᱟ ᱟᱨ ᱜᱳᱯᱚᱵᱚᱸᱫᱷᱩᱱᱚᱜᱚᱨ ᱵᱽᱞᱚᱠ ᱟᱨ ᱠᱚᱸᱡᱮ ᱨᱮ ᱵᱟᱞᱮᱥᱚᱨ ᱦᱚᱱᱚᱛ ᱢᱮᱱᱟᱜ-ᱟ ᱾
ᱟᱹᱢᱟᱹᱞᱤ
ᱵᱚᱰᱚᱥᱟᱦᱤ ᱨᱮᱱᱟᱜ ᱵᱽᱞᱚᱠ ᱟᱨ ᱛᱚᱦᱚᱥᱤᱞ  ᱵᱟᱱᱟᱨ ᱵᱚᱰᱚᱥᱟᱦᱤ ᱨᱮᱜᱮ ᱢᱮᱱᱟᱜ-ᱟ ᱾ ᱵᱚᱰᱚᱥᱟᱦᱤ ᱛᱚᱦᱚᱥᱤᱞ ᱨᱮ ᱗ ᱜᱚᱴᱟᱝ ᱟᱨ ᱟᱭᱤ ᱢᱚᱱᱰᱚᱲ ᱢᱮᱱᱟᱜ-ᱟ ᱡᱮᱢᱚᱱ ᱵᱚᱰᱚᱥᱟᱦᱤ, ᱠᱩᱨᱟᱰᱤᱦᱟ, ᱢᱟᱬᱚᱛᱨᱤ, ᱯᱨᱚᱛᱟᱯᱯᱩᱨ, ᱠᱷᱟᱱᱩᱣᱟ, ᱥᱟᱱᱠᱮᱨᱠᱳ ᱟᱨ ᱫᱩᱨᱜᱟᱯᱩᱨ  ᱾ ᱵᱽᱞᱚᱠ ᱨᱮ ᱵᱚᱰᱚᱥᱟᱦᱤ ᱨᱮᱜᱮ ᱢᱤᱫᱴᱟᱝ  ᱛᱷᱟᱱᱟ  ᱢᱮᱱᱟᱜ-ᱟ ᱾ ᱵᱚᱰᱚᱥᱟᱦᱤ ᱨᱮ  ᱢᱤᱫ ᱜᱩᱥᱴᱤ ᱰᱟᱠᱛᱚᱨᱠᱷᱟᱱᱟ ᱢᱮᱱᱟᱜ-ᱟ ᱾ ᱚᱱᱟ ᱥᱟᱶ ᱥᱟᱱᱠᱮᱨᱠᱳ, ᱠᱚᱢᱚᱞᱟᱥᱚᱲ, ᱥᱟᱠᱩᱣᱟ, ᱫᱮᱣᱩᱲᱤᱭᱟ ᱨᱮ ᱯᱩᱭᱞᱩ ᱛᱤᱠᱪᱷᱟᱹ ᱛᱟᱞᱢᱟ ᱢᱮᱱᱟᱜ-ᱟ ᱾ ᱵᱮᱸᱠ ᱚᱯᱷ ᱤᱱᱰᱤᱭᱟ, ᱠᱚᱨᱯᱳᱨᱮᱥᱚᱱ ᱵᱮᱸᱠ, ᱠᱟᱱᱟᱨᱟ ᱵᱮᱸᱠ, ᱭᱩᱠᱳ ᱵᱮᱸᱠ, ᱭᱩᱱᱟᱭᱴᱮᱰ ᱵᱮᱸᱠ ᱚᱯᱷ ᱤᱱᱰᱤᱭᱟ,ᱥᱴᱮᱴ ᱵᱮᱸᱠ ᱚᱯᱷ ᱤᱱᱰᱤᱭᱟ  ᱮᱢᱟᱱ ᱵᱮᱸᱠ ᱠᱚᱦᱚᱸ ᱱᱚᱣᱟ ᱵᱞᱚᱠ ᱨᱮ ᱢᱮᱱᱟᱜ-ᱟ ᱾
ᱵᱟᱰᱟᱭᱡᱚᱝ ᱠᱟᱛᱷᱟ
ᱵᱚᱰᱚᱥᱟᱦᱤ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱢᱟᱰᱮᱨ ᱠᱷᱚᱱ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱴᱤ ᱨᱤᱱᱤᱡ ᱢᱟᱱ ᱥᱚᱱᱟᱛᱚᱱ ᱵᱤᱡᱩᱲᱤ ᱢᱮᱱᱟᱭᱟ ᱾ ᱰᱩᱠᱩᱨᱟ ᱫᱤᱥᱚᱢ ᱡᱟᱦᱮᱨ ᱵᱟᱦᱟ ᱵᱚᱸᱜᱟ ᱦᱚᱸ ᱟᱹᱰᱤ ᱧᱩᱛᱩᱢᱟᱱ ᱵᱟᱦᱟ ᱵᱚᱸᱜᱟ ᱠᱟᱱᱟ ᱾ ᱱᱚᱣᱟ ᱵᱽᱞᱚᱠ ᱨᱮ ᱦᱤᱱᱫᱩ ᱫᱷᱚᱨᱚᱢ ᱨᱮᱱᱟᱜ ᱵᱟᱵᱟ ᱠᱚᱠᱷᱟᱨᱩᱣᱟ ᱵᱚᱭᱫᱭᱚᱱᱟᱛᱷ ᱢᱩᱸᱫᱤᱨ ᱦᱚᱸ ᱧᱮᱞᱡᱚᱝ ᱴᱷᱟᱶ ᱢᱮᱱᱟᱜ-ᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱵᱽᱞᱚᱠ
ᱠᱮᱱᱴᱳᱱᱤᱡᱽ ᱯᱟᱹᱨᱥᱤ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱪᱤᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱛᱷᱚᱠ: ᱦᱚᱝᱠᱚᱝ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱢᱟᱠᱟᱣ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱤᱝᱜᱟᱯᱩᱨ ᱨᱮᱱᱟᱜ ᱯᱟᱹᱨᱥᱤ
ᱢᱚᱛᱤᱞᱟᱞ ᱱᱮᱦᱨᱩ
ᱢᱚᱛᱤᱞᱟᱞ ᱱᱮᱦᱨᱩ (ᱟᱥᱟᱢᱤᱥᱺ মতিলাল নেহৰু, ᱤᱝᱨᱟᱡᱤ: Motilal Nehru; ᱖ ᱢᱮᱹ ᱑᱘᱖᱑-᱖ ᱯᱷᱮᱵᱽᱨᱩᱣᱟᱨᱤ ᱑᱙᱓᱑) ᱫᱚ ᱮᱞᱟᱦᱟᱵᱟᱫᱽ ᱨᱮᱱ ᱢᱤᱫᱴᱮᱱ ᱜᱟᱹᱠᱷᱩᱲ ᱩᱠᱩᱞᱮ ᱛᱟᱦᱮᱸᱠᱟᱱᱟ| ᱩᱱᱤ ᱫᱚ ᱥᱤᱧᱚᱛ ᱨᱮᱱ ᱯᱟᱹᱦᱤᱞ ᱢᱟᱨᱟᱝ ᱢᱚᱱᱛᱨᱤ ᱡᱚᱣᱟᱦᱟᱨ ᱞᱟᱞ ᱱᱮᱦᱨᱩ ᱨᱮᱱ ᱟᱯᱛᱮ ᱛᱟᱦᱮᱸᱠᱟᱱᱟ| ᱩᱱᱤ ᱫᱚ ᱮᱛᱚᱦᱚᱵ ᱥᱤᱧᱚᱛ ᱯᱷᱩᱨᱜᱟᱹᱞ ᱟᱱᱫᱚᱲ ᱨᱮᱱ ᱢᱤᱫᱴᱮᱱ ᱟᱹᱭᱩᱨᱤᱭᱟᱹᱭ ᱛᱟᱦᱮᱸᱠᱟᱱᱟ|
᱑᱙᱒᱘ ᱥᱮᱨᱢᱟ ᱠᱷᱚᱱ ᱑᱙᱒᱙ ᱥᱮᱨᱢᱟ ᱦᱟᱹᱵᱤᱡ ᱵᱟᱨ ᱥᱮᱨᱢᱟ ᱩᱱᱤ ᱫᱚ ᱵᱦᱟᱨᱚᱛᱤᱭᱚ ᱡᱟᱹᱛᱤᱭᱚ ᱠᱚᱝᱜᱽᱮᱥ ᱨᱮᱱ ᱥᱩᱛᱨᱮᱛᱮ ᱛᱟᱦᱮᱸᱠᱟᱱᱟ|
ᱡᱤᱭᱚᱱ
ᱢᱚᱛᱤᱞᱟᱞ ᱱᱮᱦᱨᱩ ᱫᱚ ᱟᱜᱽᱨᱟ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱨᱮᱱ ᱟᱯᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸᱠᱟᱱᱟ ᱜᱚᱝᱜᱟᱫᱷᱚᱨ ᱱᱮᱦᱨᱩ| ᱯᱟᱪᱷᱮ ᱫᱤᱥᱚᱢ ᱨᱮᱭᱟᱜ ᱟᱹᱠᱤᱞ ᱜᱽᱭᱟᱱ ᱦᱟᱢᱮᱴ ᱠᱚ ᱢᱩᱫᱽ ᱨᱮ ᱩᱱᱤ ᱦᱚᱸ ᱢᱤᱫᱴᱮᱱᱮ ᱛᱟᱦᱮᱸᱟᱠᱟᱱ| ᱩᱱᱤ ᱫᱚ ᱮᱞᱟᱦᱟᱵᱟᱫᱽ ᱨᱮᱭᱟᱜ ᱢᱩᱭ ᱛᱟᱞᱢᱟ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮ ᱯᱟᱲᱦᱟᱜ ᱠᱟᱱ ᱛᱟᱦᱮᱱ ᱨᱮᱦᱚᱸ ᱢᱩᱪᱟᱹᱫ ᱨᱮᱭᱟᱜ ᱵᱤᱱᱤᱰ ᱫᱚ ᱵᱟᱭ ᱮᱢ ᱫᱟᱲᱮᱭᱟᱫᱟ| ᱛᱟᱭᱚᱢ ᱛᱮ ᱠᱮᱢᱵᱽᱨᱤᱡᱽ ᱠᱷᱚᱱ "ᱵᱟᱨ ᱮᱴ ᱞᱚᱣ" ᱯᱟᱹᱨᱤᱥᱮ ᱦᱟᱢᱮᱴ ᱞᱮᱫᱟ ᱟᱨ ᱤᱝᱨᱟᱹᱡᱤ ᱠᱟᱪᱟᱦᱟᱨᱤ ᱠᱚᱨᱮ ᱩᱠᱤᱞᱮ ᱞᱮᱠᱟ ᱛᱮ ᱠᱟᱹᱢᱤ ᱮᱦᱚᱵ ᱮᱱᱟ |
ᱡᱷᱟᱞᱫᱟ
ᱡᱷᱟᱞᱫᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱢᱤᱫ ᱥᱚᱦᱚᱨ ᱟᱨ ᱢᱤᱭᱩᱱᱤᱥᱮᱯᱟᱞᱤᱴᱤ ᱠᱟᱱᱟ᱾ ᱱᱚᱣᱟ ᱫᱚ ᱡᱷᱟᱞᱫᱟ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ᱾
ᱢᱚᱛᱤᱞᱟᱞ ᱱᱮᱦᱨᱩ
ᱟᱡᱟᱜ ᱡᱤᱭᱚᱱ
ᱢᱚᱛᱤᱞᱟᱞ ᱱᱮᱦᱨᱩ ᱨᱮᱱ ᱮᱨᱟᱣᱟᱜ ᱧᱩᱛᱩᱢ ᱛᱟᱦᱮᱸᱠᱟᱱᱟ ᱥᱣᱟᱨᱩᱯ ᱨᱟᱱᱤ| ᱡᱚᱣᱟᱦᱟᱨ ᱞᱟᱞ ᱱᱮᱦᱨᱩ ᱩᱱᱤ ᱨᱮᱱ ᱢᱤᱫ ᱮᱥᱠᱟᱨ ᱦᱚᱯᱚᱱᱮ ᱛᱟᱦᱮᱸᱠᱟᱱᱟ| ᱩᱱᱤ ᱨᱮᱱ ᱵᱟᱨᱭᱟ ᱦᱚᱯᱚᱱ ᱮᱨᱟ ᱠᱤᱱ ᱛᱟᱦᱮᱸᱠᱟᱱᱟ| ᱵᱤᱡᱚᱭᱟ ᱞᱟᱠᱥᱢᱤ ᱛᱟᱭᱚᱢ ᱛᱮ ᱵᱤᱡᱚᱭᱟ ᱯᱟᱱᱰᱤᱛ ᱢᱮᱱᱛᱮ ᱩᱨᱩᱢ ᱞᱮᱱᱟ ᱟᱨ ᱢᱤᱫᱴᱮᱱ ᱫᱚ ᱠᱨᱤᱥᱱᱟ, ᱛᱟᱭᱚᱢ ᱛᱮ ᱠᱨᱤᱥᱱᱟ ᱦᱚᱴᱷᱴ ᱥᱤᱝ ᱢᱮᱱᱛᱮ ᱩᱨᱩᱢ ᱞᱮᱱᱟ|
ᱡᱷᱟᱞᱫᱟ
ᱴᱷᱟᱶ
ᱡᱷᱟᱞᱫᱟ ᱫᱚ 23.37°N, 85.97°W. ᱚᱠᱪᱷᱟᱥ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱨᱮᱭᱟᱜ ᱜᱷᱩᱸᱴ ᱩᱥᱩᱞ ᱫᱚ ᱒᱙᱓ ᱢᱤᱴᱟᱨ (᱙᱖᱑ ᱯᱷᱩᱴ)᱾
᱒᱐᱑᱑ ᱨᱮᱭᱟᱜ ᱦᱚᱱᱚᱛ ᱥᱮᱱᱥᱟᱥ ᱦᱮᱱᱰᱵᱩᱠ, ᱨᱮᱭᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ, ᱡᱷᱟᱞᱫᱟ ᱢᱤᱭᱩᱱᱤᱥᱮᱯᱟᱞᱤᱴᱤ ᱫᱚ ᱓.᱘᱕ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱴᱚᱴᱷᱟᱨᱤ ᱧᱮᱞ
ᱯᱩᱨᱩᱞᱤᱭᱟᱹ ᱦᱚᱱᱚᱛ ᱫᱚ ᱪᱷᱳᱴᱳᱱᱟᱜᱽᱯᱩᱨ ᱞᱩᱜᱷᱩᱵᱩᱨᱩ ᱨᱮᱭᱟᱜ ᱞᱟᱛᱟᱨ ᱦᱤᱸᱥ ᱠᱟᱱᱟ᱾ ᱚᱱᱟᱛᱮ ᱦᱟᱰᱮ ᱱᱟᱰᱮ ᱟᱫᱚᱢ ᱴᱷᱮᱱ ᱦᱩᱰᱤᱝ ᱵᱩᱨᱩ ᱦᱚᱸ ᱧᱮᱞᱚᱜ ᱜᱮᱭᱟ᱾ ᱢᱮᱯ ᱨᱮ ᱩᱫᱩᱜ ᱟᱠᱟᱱ ᱡᱷᱟᱞᱫᱟ ᱪᱟᱸᱜᱟ ᱠᱷᱚᱸᱰ ᱫᱚ ᱦᱚᱱᱚᱛ ᱨᱮᱭᱟᱜ ᱯᱟᱪᱮ ᱥᱮᱫ ᱡᱷᱟᱨᱠᱷᱚᱸᱰ ᱥᱤᱢᱟᱹ ᱡᱟᱯᱟᱜ ᱨᱮ ᱢᱮᱱᱟᱜᱼᱟ᱾ ᱥᱚᱵᱚᱨᱱᱟᱠᱷᱟ ᱜᱟᱰᱟ ᱱᱚᱣᱟ ᱨᱮᱭᱟᱜ ᱯᱟᱪᱮ ᱥᱤᱢᱟᱹ ᱥᱮᱫ ᱛᱮ ᱞᱤᱸᱜᱤᱱ ᱪᱟᱞᱟᱣ ᱟᱠᱟᱱᱟ᱾ ᱱᱚᱸᱰᱮ ᱫᱚ ᱡᱟᱹᱥᱛᱤ ᱜᱟᱱ ᱦᱚᱲ (᱙᱑.᱐᱒%) ᱜᱮ ᱟᱹᱛᱩ ᱫᱤᱥᱚᱢ ᱨᱮ ᱢᱮᱱᱟᱜ ᱠᱚᱣᱟ ᱟᱨ ᱟᱹᱰᱤ ᱠᱚᱢ (᱘.᱙᱘%) ᱦᱚᱲ ᱫᱚ ᱵᱟᱡᱟᱨ ᱮᱞᱟᱠᱟ ᱨᱮ ᱢᱮᱱᱟᱜ ᱠᱚᱣᱟ᱾ ᱢᱮᱯ ᱨᱮ ᱟᱡᱳᱫᱤᱭᱟᱹ ᱵᱩᱨᱩ ᱨᱮᱭᱟᱜ ᱟᱫᱚᱢ ᱧᱮᱞ ᱡᱚᱝ ᱴᱷᱟᱶ ᱠᱚ ᱧᱮᱞᱚᱜ ᱠᱟᱱᱟ᱾ ᱱᱚᱣᱟ ᱴᱚᱴᱷᱟ ᱫᱚ ᱯᱩᱨᱩᱞᱤᱭᱟᱹ ᱨᱮᱭᱟᱜ ᱪᱷᱳ ᱮᱱᱮᱡ ᱨᱮᱭᱟᱜ ᱜᱟᱲ ᱠᱟᱱᱟ᱾ ᱦᱚᱱᱚᱛ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱞᱮᱠᱟ ᱱᱚᱣᱟ ᱴᱚᱴᱷᱟ ᱨᱮᱦᱚᱸ ᱟᱭᱢᱟ ᱢᱟᱨᱮ ᱢᱚᱱᱫᱤᱨ ᱟᱨ ᱵᱚᱸᱜᱟ ᱛᱷᱟᱱ ᱠᱚ ᱧᱮᱞ ᱧᱟᱢᱚᱜᱼᱟ᱾
ᱦᱚᱲᱮᱞ
᱒᱐᱑᱑ ᱨᱮᱭᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱡᱷᱟᱞᱫᱟ ᱨᱮ ᱜᱩᱴ ᱙,᱓᱘᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱨᱮ ᱔,᱘᱔᱘ (᱕᱒%) ᱫᱚ ᱠᱚᱲᱟ ᱟᱨ ᱔,᱕᱓᱖ (᱔᱘%) ᱫᱚ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱫᱚ ᱒,᱐᱒᱐ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱡᱷᱟᱞᱫᱟ ᱨᱮᱱ ᱜᱩᱴ ᱥᱤᱠᱷᱱᱟᱹᱛ ᱦᱚᱲ ᱠᱚᱣᱟᱜ ᱮᱞ ᱫᱚ ᱔,᱓᱕᱐ (᱖ ᱥᱮᱨᱢᱟ ᱠᱷᱚᱱ ᱪᱮᱛᱟᱱ ᱨᱮᱱ ᱖᱑.᱐᱓%)᱾
ᱯᱩᱞᱤᱥ ᱛᱷᱟᱱᱟ
ᱡᱷᱟᱞᱫᱟ ᱯᱩᱞᱤᱥ ᱛᱷᱟᱱᱟ ᱨᱮᱭᱟᱜ ᱪᱟᱪᱞᱟᱣ ᱫᱚ ᱡᱷᱟᱞᱫᱟ ᱢᱤᱭᱩᱱᱤᱥᱮᱯᱟᱞ ᱥᱚᱦᱚᱨ, ᱡᱷᱟᱞᱫᱟ ᱑ ᱥᱤ.ᱰᱤ ᱵᱞᱚᱠ ᱟᱨ ᱡᱷᱟᱞᱫᱟ ᱒ ᱥᱤ.ᱰᱤ ᱵᱞᱚᱠ ᱨᱮᱭᱟᱜ ᱛᱷᱚᱨᱟ ᱜᱟᱱ ᱴᱚᱴᱷᱟ ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾ ᱑,᱕᱗,᱐᱖᱔ ᱦᱚᱲ ᱥᱟᱶᱛᱮ ᱱᱚᱣᱟ ᱫᱚ ᱒᱙᱐ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱦᱮᱡ ᱥᱮᱱ
ᱡᱷᱟᱞᱫᱟ ᱨᱮᱞ ᱥᱴᱮᱥᱚᱱ ᱫᱚ ᱜᱳᱢᱳᱦ-ᱢᱩᱨᱤ ᱞᱟᱭᱤᱱ ᱪᱮᱛᱟᱱ ᱢᱮᱱᱟᱜᱼᱟ᱾ ᱱᱚᱣᱟ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱯᱩᱨᱩᱞᱤᱭᱟᱹ ᱟᱨ ᱨᱟᱺᱪᱤ ᱥᱟᱶ ᱵᱟᱥ ᱛᱮ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱥᱚᱦᱚᱨ ᱵᱷᱤᱛᱨᱤ ᱨᱮ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱴᱳᱴᱳ ᱨᱤᱠᱥᱟ ᱠᱚᱦᱚ ᱧᱟᱢᱚᱜ ᱜᱮᱭᱟ᱾
ᱧᱮᱞ ᱡᱚᱝ ᱴᱷᱟᱶ
ᱱᱚᱣᱟ ᱫᱚ ᱦᱩᱰᱤᱝ ᱵᱩᱨᱩ ᱛᱮ ᱜᱷᱮᱨᱟᱣ ᱢᱮᱱᱟᱜ ᱢᱤᱫ ᱦᱩᱰᱤᱝ ᱥᱚᱦᱚᱨ ᱠᱟᱱᱟ᱾ ᱱᱚᱸᱰᱮᱱᱟᱜ ᱢᱩᱬ ᱵᱩᱨᱩ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱤᱠᱨᱟ, ᱵᱟᱱᱥᱟ, ᱠᱳᱯᱞᱟ, ᱥᱤᱞᱯᱷᱳᱨ ᱮᱢᱟᱱ᱾ ᱴᱚᱴᱷᱟ ᱨᱮᱭᱟᱜ ᱧᱮᱞ ᱡᱚᱝ ᱴᱷᱟᱶ ᱠᱚ ᱢᱩᱸᱫᱽ ᱨᱮ ᱱᱳᱨᱟᱦᱟᱨᱟ, ᱢᱩᱨᱜᱩᱢᱟ ᱰᱮᱢ, ᱫᱤᱢᱩ ᱰᱮᱢ, ᱠᱟᱱᱨᱤᱭᱳᱨ ᱮᱢᱟᱱ ᱠᱚ ᱢᱮᱱᱟᱜᱼᱟ᱾ ᱡᱷᱟᱞᱫᱟ ᱨᱮᱞ ᱥᱴᱮᱥᱚᱱ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱟᱡᱳᱫᱤᱭᱟᱹ ᱵᱩᱨᱩ ᱱᱚᱸᱰᱮᱱᱟᱜ ᱢᱩᱬᱩᱛ ᱧᱮᱞ ᱡᱚᱝ ᱴᱷᱟᱶ ᱠᱟᱱᱟ, ᱡᱟᱦᱟᱸ ᱫᱚ ᱡᱷᱟᱞᱫᱟ ᱠᱷᱚᱱ ᱓᱕ ᱠᱤᱢᱤ ᱥᱟᱺᱜᱤᱧ ᱵᱟᱜᱽᱢᱩᱱᱰᱤ ᱨᱮ ᱢᱮᱱᱟᱜᱼᱟ᱾
ᱨᱮᱦᱢᱟᱱ (ᱮᱠᱴᱟᱨ)
ᱨᱮᱦᱢᱟᱱ ᱦᱤᱸᱫᱤ ᱯᱷᱤᱞᱢ ᱨᱤᱱᱤᱡ ᱢᱤᱫ ᱯᱟᱯᱟᱴᱤᱭᱟᱹᱭ ᱮ ᱛᱟᱦᱮᱸᱜ ᱠᱟᱱᱟ᱾ ᱡᱟᱦᱟᱸᱭ ᱫᱚ ᱩᱱᱤᱭᱟᱜ ᱠᱟᱹᱢᱤ ᱦᱚᱨᱟ ᱑᱙᱔᱐ ᱨᱮᱱᱟᱜ ᱫᱟᱥᱟᱠ ᱨᱮ ᱩᱛᱛᱨᱟᱨᱫᱷ ᱠᱷᱚᱱ ᱑᱙᱗᱐ ᱨᱮᱱᱟᱜ ᱫᱟᱥᱟᱠ ᱨᱮᱱᱟᱜ ᱢᱩᱪᱟᱹᱫ ᱦᱟᱹᱵᱤᱡ ᱪᱷᱟᱹᱨᱭᱟᱹᱣ ᱟᱠᱟᱱ ᱛᱟᱦᱮᱱᱟ᱾ ᱩᱱᱤ ᱫᱚ ᱜᱩᱨᱩ ᱫᱟᱛ ᱴᱤᱢ ᱨᱤᱱᱤᱡ ᱢᱤᱭ ᱡᱩᱫᱟᱹᱥᱤ ᱦᱤᱥᱟᱹᱭᱮ ᱛᱟᱦᱮᱸᱜ ᱠᱟᱱᱟ, ᱟᱨ ᱵᱟᱹᱲᱛᱤ ᱫᱚ ᱫᱩᱞᱟᱹᱲ ᱨᱮᱱᱟᱜ ᱡᱤᱛᱠᱟᱹᱨ, ᱵᱟᱲᱤ ᱵᱮᱦᱟᱱ,ᱯᱭᱟᱥᱟ (᱑᱙᱕᱗), ᱥᱟᱦᱤᱵᱽ ᱵᱤᱵᱤ ᱟᱨ ᱜᱩᱞᱟᱢ (᱑᱙᱖᱒), ᱫᱤᱞ ᱱᱮ ᱯᱷᱤᱨ ᱭᱟᱫᱽ ᱞᱤᱭᱟ, ᱟᱨ ᱣᱚᱠᱛ (᱑᱙᱖᱕) ᱞᱮᱠᱟᱱ ᱯᱷᱤᱞᱢ ᱨᱮ ᱩᱱᱤᱭᱟᱜ ᱯᱟᱴ ᱠᱟᱹᱢᱤ ᱢᱮᱱᱛᱮ ᱠᱚ ᱵᱟᱰᱟᱭᱮ ᱠᱟᱱ ᱛᱟᱦᱮᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ
ᱢᱟᱦᱚᱵᱟ
ᱢᱟᱦᱚᱵᱟ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱟᱦᱚᱵᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱢᱟᱨᱮ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱢᱟᱦᱚᱵᱟ ᱫᱚ ᱱᱟᱜᱟᱢᱤᱭᱟᱹ ᱵᱩᱱᱫᱮᱞᱠᱷᱚᱸᱰ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱢᱟᱦᱚᱵᱟ ᱫᱚ ᱢᱟᱨᱮ ᱡᱩᱜᱽ ᱨᱮ ᱵᱩᱱᱫᱮᱞᱠᱷᱚᱸᱰ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱢᱟᱦᱚᱵᱟ ᱫᱚ ᱵᱩᱱᱫᱮᱞᱠᱷᱚᱸᱰ ᱨᱮᱱᱟᱜ ᱵᱤᱨᱵᱷᱩᱢᱤ ᱦᱚᱸᱠᱚ ᱢᱮᱛᱟᱜᱼᱟ ᱾ ᱱᱚᱣᱟ ᱫᱚ ᱵᱤᱨ ᱟᱞᱦᱟᱼᱩᱫᱚᱞ ᱟᱜ ᱱᱚᱜᱚᱨ ᱢᱮᱛᱟᱜᱼᱟ ᱠᱚ ᱾ ᱱᱚᱸᱰᱮ ᱱᱟᱜ ᱢᱟᱨᱮ ᱪᱟᱸᱫᱚ ᱢᱩᱱᱫᱤᱨ ᱯᱷᱮᱢᱚᱥ ᱟᱠᱟᱱᱟ ᱾
ᱴᱚᱯᱚᱜᱨᱟᱯᱷᱤ
ᱢᱟᱦᱚᱵᱟ 25.28°N, 79.87°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱑᱔ ᱢᱤᱴᱚᱨ (᱗᱐᱒ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱦᱚᱵᱟ ᱨᱤᱱ ᱦᱚᱲ ᱮᱞ ᱫᱚ ᱙᱕,᱒᱑᱖ ᱦᱚᱲ ᱢᱮᱱᱟᱜ ᱠᱚᱣᱟ ᱱᱚᱣᱟ ᱫᱚ ᱓᱕ ᱣᱟᱨᱰ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱢᱟᱦᱚᱵᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱔.᱙᱑% ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱖᱗.᱖᱘% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱒.᱐᱓% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱖᱖.᱘᱘% ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱑᱒.᱖᱘% ᱦᱚᱲ ᱮᱞ ᱫᱚ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱢᱟᱦᱚᱵᱟ ᱨᱮ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱜᱩᱴ ᱮᱞ ᱫᱚ ᱑᱔.᱙᱓% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱜᱩᱴ ᱮᱞ ᱫᱚ ᱐.᱔᱒% ᱢᱮᱱᱟᱜᱼᱟ ᱾ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱩᱴ ᱦᱚᱲ ᱮᱞ ᱟᱜ ᱗᱕.᱒᱑% ᱫᱚ ᱦᱤᱱᱫᱩ ᱢᱮᱱᱟᱜ ᱠᱚᱣᱟ, ᱒᱓.᱖᱔% ᱝᱚ ᱢᱩᱥᱞᱤᱢ ᱢᱮᱱᱟᱜ ᱠᱚᱣᱟ ᱟᱨ ᱛᱟᱨᱟ ᱫᱚ ᱮᱴᱟᱜ ᱫᱷᱚᱨᱚᱢ ᱨᱤᱱ ᱢᱮᱱᱟᱜ ᱠᱚᱣᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱟᱦᱚᱵᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱵᱩᱱᱫᱮᱞᱠᱷᱚᱸᱰ ᱨᱮᱱᱟᱜ ᱥᱚᱦᱚᱨ ᱠᱚ
ᱪᱚᱢᱚᱱ
ᱪᱚᱢᱚᱱ (ᱯᱟᱥᱛᱷᱚ, ᱩᱨᱫᱩ چمن) ᱫᱚ ᱯᱟᱠᱤᱥᱛᱟᱱ ᱫᱤᱥᱚᱢ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱠᱤᱞᱞᱟ ᱚᱵᱽᱫᱩᱞᱞᱟ ᱦᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱟᱯᱷᱜᱟᱱᱤᱥᱛᱟᱱ ᱫᱤᱥᱚᱢ ᱨᱮᱭᱟᱜ ᱠᱟᱱᱫᱟᱦᱟᱨ ᱯᱚᱱᱚᱛ ᱨᱮᱭᱟᱜ ᱣᱮᱥ ᱪᱚᱢᱚᱱ ᱵᱚᱨᱰᱚᱨ ᱠᱨᱚᱥᱤᱝ ᱨᱮᱭᱟᱜ ᱫᱟᱹᱠᱷᱤᱱ ᱯᱟᱦᱴᱟ ᱨᱮ ᱢᱮᱱᱟᱜ-ᱟ ᱾ ᱠᱣᱮᱴᱟ ᱵᱟᱠᱟᱨ ᱛᱟᱭᱚᱢ ᱱᱚᱣᱟ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱟᱡᱨ ᱠᱟᱱᱟ ᱟᱨ ᱵᱟᱞᱚᱪᱤᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱱᱟᱠᱷᱟ ᱯᱟᱥᱛᱷᱩᱱ ᱨᱮᱭᱟᱜ ᱛᱚᱦᱥᱤᱞ ᱠᱟᱱᱟ ᱾
ᱦᱚᱭ ᱦᱤᱥᱤᱫ
ᱱᱚᱰᱮ ᱡᱩᱞᱟᱭ ᱪᱟᱸᱫᱚ ᱨᱮ ᱡᱚᱛᱚ ᱠᱷᱳᱱ ᱵᱟᱹᱲᱛᱤ ᱞᱚᱞᱚᱣᱟ ᱾ ᱱᱚᱰᱮᱱᱟᱜ ᱡᱩᱞᱟᱭ ᱪᱟᱸᱫᱚ ᱨᱮᱭᱟᱜ ᱦᱟᱨᱟ ᱦᱟ,ᱨᱤ ᱛᱟᱯ ᱫᱚ ᱦᱩᱭᱩᱜ ᱠᱟᱱᱟ 31.0 °C ᱾ ᱡᱚᱛᱚ ᱠᱷᱳᱱᱟᱜ ᱨᱮᱭᱟᱲ ᱪᱟᱸᱫᱚ ᱡᱟᱱᱩᱣᱟᱨᱤ ᱨᱮᱭᱟᱜ ᱦᱟᱨᱟ ᱦᱟᱹᱨᱤ ᱛᱟᱯ ᱫᱚ ᱦᱩᱭᱩᱜ ᱠᱟᱱᱟ 6.4 °C ᱾
ᱦᱤᱡᱩᱜ ᱥᱮᱱᱚᱜ
ᱪᱚᱢᱚᱱ ᱨᱮ ᱢᱤᱫ ᱨᱮᱞ ᱴᱮᱥᱚᱱ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱠᱟᱱᱫᱟᱦᱟᱨ ᱟᱨ ᱚᱱᱟ ᱫᱤᱥᱚᱢ ᱨᱮᱭᱟᱜ ᱮᱴᱟᱜ ᱤᱞᱟᱹᱠᱟ ᱥᱟᱶ ᱦᱚᱸ ᱡᱚᱲᱟᱣ ᱢᱮᱱᱟᱜ-ᱟ ᱾ ᱢᱤᱫ ᱥᱞᱚ ᱯᱟᱥᱮᱧᱡᱚᱨ ᱴᱨᱮᱱ ᱪᱚᱢᱚᱱ ᱠᱷᱚᱱ ᱠᱣᱮᱴᱟ ᱛᱮ ᱫᱤᱱ ᱦᱤᱞᱚᱜ ᱮ ᱫᱟᱹᱲᱮᱜ-ᱟ ᱾ ᱒᱐᱐᱘ ᱥᱟᱞ ᱨᱮ ᱱᱚᱣᱟ ᱨᱮᱞ ᱫᱚ ᱟᱯᱷᱜᱟᱱᱤᱥᱛᱟᱱ ᱥᱮᱫ ᱛᱮ ᱛᱟᱞᱟ ᱮᱥᱤᱭᱟ ᱥᱟᱶ ᱡᱚᱲᱟᱣ ᱨᱮᱭᱟᱜ ᱡᱚᱡᱚᱱᱟ ᱵᱮᱱᱟᱣ ᱞᱮᱱᱟ ᱾
ᱵᱟᱹᱱᱤᱡᱽ
ᱵᱟᱞᱚᱪᱤᱥᱛᱟᱱ ᱤᱞᱟᱹᱠᱟ ᱨᱮᱭᱟᱜ ᱱᱚᱣᱟ ᱫᱚ ᱢᱤᱫ ᱢᱟᱨᱟᱝ ᱵᱟᱹᱱᱤᱡᱽ ᱵᱮᱯᱟᱨ ᱡᱟᱭᱜᱟ ᱠᱟᱱᱟ ᱾ ᱟᱯᱷᱜᱟᱱᱤᱥᱛᱟᱱ ᱠᱷᱳᱱᱟᱜ ᱠᱚᱨᱟᱪᱤ ᱛᱮ ᱥᱮᱱ ᱟᱠᱟᱱ ᱥᱚᱲᱚᱠ ᱨᱮᱭᱟᱜ ᱜᱮᱴ ᱫᱚ ᱱᱚᱰᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱰᱮ ᱵᱟᱹᱱᱤᱡᱽ ᱵᱮᱯᱟᱨ ᱵᱷᱟᱹᱜᱤ ᱦᱩᱭᱩᱜ-ᱟ ᱾ ᱱᱚᱣᱟ ᱨᱮᱭᱟᱜ ᱩᱛᱱᱟᱹᱣ ᱫᱚ ᱑᱙᱘᱐ ᱥᱟᱞ ᱨᱮᱭᱟᱜ ᱢᱟᱨᱴᱤᱭᱟᱞ ᱞᱚ ᱚᱠᱛᱚ ᱨᱮ ᱦᱩᱭ ᱞᱮᱱᱟ ᱾
ᱟᱯᱷᱜᱟᱱᱤᱥᱛᱟᱱ ᱞᱟᱹᱲᱦᱟᱹᱭ
ᱪᱚᱢᱚᱱ ᱫᱚ ᱒᱐᱐ ᱥᱟᱞ ᱠᱷᱚᱱᱟᱜ ᱱᱟᱴᱚ NATO ᱯᱷᱚᱨᱥ ᱱᱤᱛ ᱦᱟᱹᱵᱤᱡ ᱢᱩᱬ ᱥᱟᱯᱞᱟᱭ ᱨᱩᱴ ᱞᱮᱠᱟ ᱵᱮᱵᱷᱟᱨᱚᱜ-ᱟ ᱾
ᱚᱠᱴᱚᱵᱚᱨ ᱓᱐, ᱒᱐᱐᱙ ᱥᱟᱞ ᱨᱮ ᱱᱟᱴᱚ ᱪᱮᱛᱟᱱ ᱨᱮ ᱦᱩᱭ ᱞᱮᱱ ᱟᱠᱨᱚᱢᱚᱱ ᱨᱮ ᱒᱐ ᱜᱚᱴᱟᱝ ᱥᱩᱱᱩᱢ ᱴᱟᱹᱝᱠᱤ ᱟᱨ ᱮᱴᱟᱜ ᱥᱟᱯᱞᱟᱭ ᱴᱨᱟᱠ ᱠᱚ ᱱᱚᱥᱴᱚ ᱞᱮᱱᱟ ᱾ ᱟᱜᱠᱨᱚᱢᱚᱬ ᱠᱚ ᱴᱨᱟᱠ ᱪᱮᱛᱟᱱ ᱨᱮ ᱨᱚᱠᱮᱴ ᱠᱚ ᱢᱟᱰ ᱞᱮᱜ-ᱟ ᱾
ᱟᱯᱷᱜᱟᱱᱤᱥᱛᱟᱱ ᱨᱮᱱᱤᱡ ᱩᱱᱡᱷᱚᱜᱤᱡ ᱫᱤᱥᱚᱢ ᱜᱚᱢᱠᱮ ᱟᱢᱟᱱᱩᱞᱟ ᱠᱷᱟᱱ ᱪᱚᱢᱚᱱ ᱨᱩᱴ ᱛᱮ ᱭᱩᱨᱚᱯ ᱮ ᱯᱟᱨᱚᱢ ᱞᱮᱱᱟ ᱾
ᱦᱟᱡᱟᱨ ᱠᱷᱚᱱᱟᱜ ᱵᱟᱹᱲᱛᱤ ᱥᱚᱨᱚᱬᱟᱨᱛᱷᱤ ᱪᱚᱢᱚᱱ ᱨᱩᱴ ᱛᱮ ᱟᱯᱷᱜᱟᱱᱤᱥᱛᱟᱱ ᱠᱷᱚᱱᱟᱜ ᱯᱟᱠᱤᱥᱛᱟᱱ ᱛᱮᱠᱚ ᱦᱮᱡ ᱞᱮᱱᱟ ᱾
ᱨᱤᱛᱮᱥ ᱫᱮᱥᱢᱩᱠᱷ
ᱨᱤᱛᱮᱥ ᱵᱤᱲᱟᱥᱨᱟᱣ ᱫᱮᱥᱢᱩᱠᱷ (ᱡᱟᱱᱟᱢ ᱑᱗ ᱰᱤᱥᱮᱢᱵᱚᱨ ᱑᱙᱗᱘) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱟᱠᱴᱚᱨ,ᱯᱨᱚᱰᱭᱩᱥᱚᱨ ᱠᱟᱱᱟᱭ | ᱱᱩᱭ ᱫᱚ ᱟᱡᱟᱜ ᱦᱤᱱᱫᱤ ᱟᱨ ᱢᱚᱨᱟᱴᱷᱤ ᱯᱷᱤᱞᱢ ᱨᱮᱭᱟᱜ ᱠᱟᱹᱢᱤ ᱠᱷᱟᱹᱛᱤᱨ ᱵᱟᱰᱟᱭ ᱠᱟᱱᱟᱭ | ᱱᱩᱭ ᱫᱚ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱥᱮᱫᱟᱭ ᱱᱩᱠᱷᱭᱚ ᱢᱚᱱᱛᱨᱤ ᱵᱤᱲᱟᱥ ᱨᱟᱣ ᱫᱮᱥᱢᱩᱠᱷᱼᱤᱡ ᱦᱚᱯᱚᱱ ᱠᱟᱱᱟᱭ | ᱟᱭᱳᱼᱟᱜ ᱧᱩᱛᱩᱢ ᱫᱚ ᱵᱚᱤᱥᱟᱲᱤ ᱫᱮᱥᱢᱩᱠᱷ ᱠᱟᱱᱟ |
᱒᱐᱐᱓ ᱨᱮᱭᱟᱜ ᱰᱨᱟᱢᱟ ᱠᱚᱢᱮᱰᱤ ᱯᱷᱤᱞᱢ ᱛᱩᱡᱷᱮ ᱢᱮᱨᱤ ᱠᱚᱥᱚᱢ ᱨᱮ ᱨᱤᱛᱮᱥ ᱯᱩᱭᱞᱩ ᱫᱷᱟᱣ ᱠᱟ.ᱡᱤ ᱮᱦᱚᱵ ᱞᱮᱫ-ᱟ ᱾ ᱒᱐᱐᱔ ᱨᱮᱭᱟᱜ ᱠᱚᱢᱮᱰᱤ ᱯᱷᱤᱞᱢ ᱢᱚᱥᱛᱤ ᱞᱟ.ᱜᱤᱱ ᱟᱭᱢᱟ ᱥᱟᱨᱦᱟᱣ ᱧᱟᱢ ᱞᱮᱫ-ᱟ ᱾ ᱚᱱᱟ ᱛᱟᱭᱚᱢ ᱟᱭᱢᱟ ᱜᱟᱱ ᱠᱚᱢᱮᱰᱤ ᱯᱷᱤᱞᱢ ᱡᱮᱢᱚᱱ, ᱵᱚᱨᱫᱟᱥᱛ (᱒᱐᱐᱔), ᱠᱭᱟ ᱠᱳᱞ ᱦᱮ ᱦᱚᱢ (᱒᱐᱐᱕), ᱵᱽᱞᱚᱯᱷ ᱢᱟᱥᱴᱚᱨ! (᱒᱐᱐᱕), ᱢᱟᱞᱟᱢᱟᱞ ᱣᱤᱠᱞᱤ (᱒᱐᱐᱖), ᱦᱮᱭ ᱵᱮᱵᱤ (᱒᱐᱐᱗), ᱫᱷᱚᱢᱟᱞ (᱒᱐᱐᱗) ᱟᱨ ᱰᱚᱵᱚᱞ ᱫᱷᱚᱢᱟᱞ (᱒᱐᱑᱑) ᱠᱚᱨᱮ ᱟ.ᱰᱤᱜᱟᱱ ᱠᱟ.ᱣᱰᱤ ᱠᱚ ᱠᱚᱢᱟᱣ ᱞᱮᱫ-ᱟ ᱾ ᱚᱱᱟ ᱫᱚᱥᱟᱨ ᱮᱠ ᱵᱷᱤᱞᱤᱭᱟᱱ (᱒᱐᱑᱔) ᱟᱨ ᱠᱚᱢᱮᱰᱤ ᱯᱷᱤᱞᱢ ᱦᱟᱣᱩᱥᱯᱷᱩᱞ (᱒᱐᱑᱐), ᱦᱟᱣᱩᱥᱯᱷᱩᱞ ᱒ (᱒᱐᱑᱒), Grand Masti (᱒᱐᱑᱓), ᱦᱟᱣᱩᱥᱯᱷᱩᱞ ᱓ (᱒᱐᱑᱖), ᱴᱳᱴᱟᱞ ᱫᱷᱚᱢᱟᱞ (᱒᱐᱑᱙), ᱦᱟᱣᱩᱥᱯᱷᱩᱞ ᱔ (᱒᱐᱑᱙) ᱟᱨ ᱢᱚᱨᱡᱟᱱᱟᱵᱟᱱ (᱒᱐᱑᱙) ᱯᱷᱤᱞᱢ‌ ᱠᱚ ᱟ.ᱰᱤᱜᱮ ᱦᱤᱴ ᱞᱮᱱ ᱛᱟᱭᱟ ᱾
ᱦᱤᱱᱫᱤ ᱯᱷᱤᱞᱢ ᱵᱟ.ᱜᱤ ᱠᱟᱛᱮ ᱨᱤᱛᱮᱥ ᱫᱚ ᱢᱚᱨᱟᱴᱷᱤ ᱯᱷᱤᱞᱢ ᱠᱚᱨᱮ ᱯᱨᱚᱰᱭᱩᱥᱚᱨ ᱞᱮᱠᱟᱭ ᱠᱟ.ᱢᱤ ᱠᱟᱱᱟ ᱾ ᱨᱤᱛᱮᱥ ᱯᱨᱚᱰᱭᱩᱥ ᱟᱠᱟᱫ ᱯᱷᱤᱞᱢ ᱫᱚ ᱵᱟᱞᱟᱠ ᱯᱟᱞᱟᱠ (᱒᱐᱑᱓) ᱠᱟᱱᱟ ᱾ ᱚᱱᱟ ᱢᱟᱦᱟᱸᱨᱮ ᱢᱚᱨᱟᱴᱷᱤ ᱯᱷᱤᱞᱢ ᱞᱟᱭ ᱵᱷᱟᱨᱤ (᱒᱐᱑᱔) ᱨᱮ ᱠᱟ.ᱡᱤ ᱮᱦᱚᱵ ᱟᱠᱟᱫᱟ ᱾
ᱱᱤᱡᱮᱨ ᱡᱤᱭᱚᱱ
ᱨᱤᱛᱮᱥ ᱫᱚ ᱥᱮᱫᱟᱭ ᱢᱚᱦᱟᱨᱟᱥᱴᱨᱚ ᱨᱤᱱᱤᱡ ᱢᱩᱠᱷᱭᱚ ᱢᱚᱱᱛᱨᱤ ᱟᱨ ᱥᱤᱧᱚᱛ ᱨᱤᱱᱤᱡ ᱢᱩᱱᱛᱨᱤ ᱵᱤᱞᱟᱥ ᱨᱟᱣ ᱫᱮᱥᱢᱩᱠᱷ ᱟᱨ ᱵᱚᱭᱥᱟᱲᱤ ᱨᱤᱱᱤᱡ ᱦᱚᱯᱚᱱ ᱠᱟᱱᱟᱭ ᱾  ᱟᱡ ᱢᱟᱨᱟᱝ ᱫᱟᱫᱟ-ᱟᱜ ᱧᱩᱛᱩᱢ ᱫᱚ ᱚᱢᱤᱛ ᱟᱨ ᱵᱚᱠᱚᱛ ᱠᱚᱲᱟ-ᱟᱜ ᱧᱩᱛᱩᱢ ᱫᱚ ᱫᱷᱤᱨᱚᱡᱽ ᱠᱟᱱᱟ ᱾ ᱱᱩᱠᱤᱱ ᱵᱟᱨ ᱦᱚᱲ ᱫᱚ ᱨᱟᱡᱽᱱᱮᱛᱟ ᱠᱟᱱᱟ ᱠᱤᱱ ᱾ ᱨᱤᱛᱮᱥ ᱡᱤ. ᱰᱤ. ᱥᱳᱢᱟᱱᱤ ᱢᱮᱢᱳᱨᱤᱭᱟᱞ ᱥᱠᱩᱞ ᱨᱮ ᱯᱟᱲᱦᱟᱣ ᱞᱮᱱᱟᱭ ᱟᱨ ᱠᱚᱢᱞᱟ ᱨᱟᱦᱮᱡᱟ ᱠᱚᱞᱮᱡᱽ ᱚᱯᱷ ᱟᱨᱠᱤᱴᱮᱠᱪᱚᱨ ᱠᱷᱚᱱ ᱟᱡᱟᱜ ᱰᱤᱜᱽᱨᱤ ᱦᱟᱛᱟᱣ ᱞᱮᱫ-ᱟᱭ ᱾ ᱵᱟᱦᱨᱮ ᱫᱤᱥᱚᱢ ᱨᱮ ᱱᱩᱭ ᱢᱤᱫ ᱥᱮᱨᱢᱟ ᱞᱮᱠᱟ ᱟᱨᱠᱤᱴᱮᱠᱪᱚᱨ ᱠᱟ.ᱢᱤ ᱥᱮᱪᱮᱫ ᱮᱱᱟᱭ ᱟᱨ ᱥᱤᱧᱚᱛ ᱫᱤᱥᱚᱢ-ᱮ ᱨᱩᱣᱟ.ᱲ ᱦᱮᱡ ᱮᱱᱟ ᱾ ᱨᱤᱛᱮᱥ ᱫᱚ ᱤᱵᱷᱳᱞᱭᱩᱥᱚᱱ ᱧᱩᱛᱩᱢᱟᱱ ᱥᱤᱧᱚᱛᱤᱭᱟ. ᱟᱨᱠᱤᱴᱮᱠᱪᱚᱨ ᱟᱨ ᱤᱱᱴᱮᱨᱤᱭᱚᱨ ᱰᱤᱡᱟᱭᱱᱤᱝ ᱯᱷᱤᱨᱢ ᱨᱤᱱᱤᱡ ᱛᱷᱟᱯᱚᱱᱤᱭᱟ. ᱠᱟᱱᱟᱭ ᱾
ᱨᱤᱛᱮᱥ ᱒᱐᱑᱓ ᱥᱟ.ᱦᱤᱛ ᱨᱮ ᱟᱡᱟᱜ ᱱᱤᱡᱮᱨ ᱯᱨᱚᱰᱭᱩᱥᱤᱝ ᱠᱩᱢᱯᱟ‌ᱱᱤ ᱛᱷᱟᱯᱟᱱ ᱟᱠᱟᱫᱟᱭ ᱢᱩᱢᱵᱟᱭ ᱯᱷᱤᱞᱢ ᱠᱚᱢᱯᱟᱱᱤ ᱧᱩᱛᱩᱢ ᱛᱮ ᱟᱨ ᱢᱚᱨᱟᱴᱷᱤ ᱯᱷᱤᱞᱢ ᱵᱟᱞᱚᱠ ᱯᱟᱞᱚᱠ-ᱮ ᱯᱨᱚᱰᱭᱩᱥ ᱞᱮᱫ-ᱟ ᱾ ᱱᱚᱶᱟ ᱯᱷᱤᱞᱢ ᱫᱚ ᱟᱭᱢᱟ ᱟᱣᱟᱨᱰ ᱠᱚᱭ ᱧᱟᱢ ᱞᱮᱫ-ᱟ ᱾ ᱥᱮᱞᱤᱵᱽᱨᱤᱴᱤ ᱠᱨᱤᱠᱮᱴ ᱞᱤᱜᱽ ᱞᱟ.ᱜᱤᱱ ᱨᱤᱛᱮᱥ ᱟᱡᱟᱜ ᱠᱨᱤᱠᱮᱴ ‌ᱴᱤᱢ ᱵᱤᱨ ᱢᱚᱨᱟᱴᱷᱤ ᱛᱷᱟᱯᱱᱟ ᱟᱠᱟᱫᱟ ᱾ ᱟᱡ ᱫᱟᱫᱟ ᱫᱷᱤᱨᱚᱡᱽ ᱫᱮᱥᱢᱩᱠᱷ ᱢᱮᱱᱴᱚᱨ,ᱠᱟᱯᱴᱮᱱ ᱥᱟᱶᱛᱮ ᱜᱚᱲᱚ ᱢᱟ.ᱞᱤᱠ ᱞᱮᱠᱟ ᱢᱮᱱᱟᱭᱟ ᱟᱨ ᱟᱡ ᱵᱟ.ᱦᱩ ᱡᱮᱱᱮᱞᱤᱭᱟ ᱫᱚ ᱟᱢᱵᱟᱥᱮᱰᱚᱨ ᱠᱟᱱᱟᱭ ᱾
ᱨᱤᱛᱮᱥ ᱫᱚ ᱓ ᱯᱷᱮᱵᱽᱨᱩᱭᱟᱨᱤ ᱒᱐᱑᱒ ᱨᱮ ᱡᱮᱱᱮᱞᱤᱭᱟ ᱰᱤ'ᱥᱚᱣᱡᱟ ᱥᱟᱶ ᱵᱟᱯᱞᱟ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱨᱩᱡᱷᱮ ᱢᱮᱨᱤ ᱠᱚᱥᱚᱢ, ᱢᱚᱥᱛᱤ ᱟᱨ ᱛᱮᱨᱮ ᱱᱟᱞ ᱞᱚᱵᱽ ᱦᱳ ᱜᱚᱭᱟ ᱨᱤᱱᱤᱡ ᱠᱳ-ᱟᱠᱴᱚᱨ ᱠᱟᱱᱟᱭ ᱾ ᱟ.ᱠᱤᱱᱤᱡ ᱯᱩᱭᱞᱩ ᱦᱚᱯᱚᱱ, ᱨᱤᱭᱟᱱ, ᱫᱚ ᱒᱕ ᱱᱚᱣᱮᱢᱵᱚᱨ ᱒᱐᱑᱔ ᱨᱮ ᱡᱟᱱᱥᱢ ᱞᱮᱱᱥᱭ ᱾ ᱫᱚᱥᱟᱨ ᱦᱚᱯᱚᱱ ᱫᱚ, ᱨᱟᱦᱭᱚᱞ, ᱡᱩᱱ ᱒᱐᱑᱖ ᱨᱮ ᱡᱟᱱᱟᱢ ᱠᱟᱱᱟᱭ ᱾
ᱥᱟᱶᱛᱟ ᱥᱩᱥᱟᱹᱨᱟ ᱠᱟᱹᱢᱤ
ᱱᱩᱭ ᱫᱚ ᱟᱡᱟᱜ ᱦᱳᱢ ᱴᱟᱣᱩᱱ ᱞᱟᱛᱩᱨ ᱨᱮᱭᱟᱜ 'ᱡᱟᱞᱭᱩᱠᱛᱟ ᱞᱟᱛᱩᱨ' ᱞᱟ.ᱜᱤᱱ 2.5 million ᱴᱟᱠᱟᱭ ᱫᱟᱱ ᱞᱮᱫᱟ ᱾ ᱒᱐᱑᱖ ᱨᱮ ᱞᱟᱛᱩᱨ ᱨᱮ ᱟᱠᱟᱞ ᱦᱩᱭ ᱞᱮᱱ ᱠᱷᱟ.ᱛᱤᱨ ᱱᱚᱶᱟ ᱠᱚᱭ ᱠᱟ.ᱢᱤ ᱮᱦᱚᱵ ᱞᱮᱫᱟ ᱾ ᱨᱤᱛᱮᱥ ᱟᱨ ᱡᱮᱱᱮᱞᱤᱭᱟ ᱵᱟᱨ ᱦᱚᱲ ᱢᱮᱥᱟ ᱟᱛᱮ  2.5 million ᱴᱟᱠᱟ ᱢᱚᱦᱟᱨᱟᱥᱴᱨᱚ ᱵᱟᱱ ᱨᱮ ᱠᱤᱱ ᱫᱟᱱ ᱞᱮᱫ-ᱟ ᱾
ᱢᱟᱯᱩᱪᱷᱮ ᱯᱟᱹᱨᱥᱤ
Mapuche (, Mapuche & Spanish:, or Mapudungun; ᱢᱟᱯᱩᱪᱷᱮ ᱯᱟᱹᱨᱥᱤ (Mapudungun, Mapuche)
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱟᱵᱟ
ᱟᱵᱟ   ᱟᱵᱟ ᱨᱮᱱᱟᱜ ᱢᱮᱱᱮᱛ ᱫᱚ ᱟᱭᱳ ᱟᱨ ᱵᱟᱵᱟ ᱠᱟᱱᱟ ᱾ ᱱᱚᱶᱟ ᱠᱤᱱ ᱨᱚᱲ ᱨᱮᱱᱟᱜ ᱦᱚᱦᱚ ᱡᱚᱠᱷᱟᱜ ᱫᱩᱞᱟᱹᱲ ᱨᱚᱲ ᱫᱚ ᱭᱳ ᱟᱨ ᱵᱟ ᱦᱚᱸᱵᱚ ᱢᱮᱱ ᱜᱮᱭᱟ ᱾ ᱯᱩᱭᱞᱩ ᱛᱮ ᱜᱤᱫᱽᱨᱟᱹ ᱨᱮᱵᱚ ᱪᱮᱫᱟ ᱾ ᱢᱟᱬᱟᱝ ᱫᱚ ᱚᱶᱟ ᱚᱣᱟᱝ ᱨᱟᱜ ᱱᱮᱦᱚᱨᱟ ᱾ ᱢᱮᱱᱫᱚ ᱚᱣᱟᱝ ᱨᱤᱱ ᱱᱩᱠᱤᱣ ᱟᱭᱳ ᱟᱨ ᱵᱟᱵᱟ ᱞᱟᱹᱜᱤᱫ ᱾ ᱱᱩᱠᱤᱱ ᱫᱚ ᱨᱚᱲ ᱠᱟᱱ ᱞᱟᱸᱫᱽ ᱠᱟᱱ ᱵᱚᱝᱜᱟ ᱠᱟᱱᱟ ᱠᱤᱱ ᱾
ᱦᱟᱹᱨᱤᱭᱟᱹᱲ ᱥᱤᱢ
ᱦᱟᱹᱨᱤᱭᱟᱹᱲ ᱥᱤᱢ ᱵᱚᱸᱜᱟ ᱫᱚ ᱦᱚᱲ ᱦᱚᱯᱚᱱ ᱠᱚᱣᱟᱜ ᱟᱭᱢᱟ ᱵᱚᱸᱜᱟ ᱵᱩᱨᱩᱠᱚ ᱢᱩᱫᱽ ᱨᱮ ᱢᱤᱫᱴᱮᱱ ᱠᱟᱱᱟ᱾ ᱱᱚᱶᱟ ᱵᱚᱸᱜᱟ ᱵᱩᱨᱩ ᱫᱚ ᱦᱳᱲᱳ ᱠᱚ ᱨᱚᱦᱚᱭ ᱵᱟᱲᱟ ᱠᱟᱛᱮ ᱥᱟᱱ ᱪᱟᱸᱫᱚ ᱨᱮᱠᱚ ᱵᱚᱸᱜᱟ ᱵᱩᱨᱩᱭᱟ᱾
ᱟᱵᱟ
ᱟᱭᱳ
ᱟᱭᱳ ᱫᱚ ᱫᱷᱟᱹᱨᱛᱤ ᱨᱤᱱᱤᱡ ᱯᱩᱭᱞᱩ ᱠᱟᱱᱟᱭ, ᱡᱟᱦᱟᱸᱭ ᱦᱚᱲᱢᱚ ᱟᱱᱛᱚ ᱡᱤᱣᱤ ᱥᱟᱶᱛᱮ ᱥᱟᱶᱛᱟ ᱛᱟᱞᱟ ᱛᱮ ᱟᱹᱜᱩ ᱵᱚᱱᱟ ᱾ ᱩᱱᱤ ᱫᱚ ᱩᱭ ᱢᱮᱱᱛᱮ ᱜᱚᱝ ᱵᱚᱱᱟᱭ , ᱜᱩᱸᱜᱩᱫ ᱩᱠᱩ ᱠᱟᱛᱮ ᱦᱟᱨᱟ ᱵᱚᱱᱟᱭ ᱾ ᱫᱷᱟᱹᱨᱛᱤ ᱟᱭᱳ ᱞᱮᱠᱟ ᱟᱡᱟᱜ ᱢᱟᱭᱟᱢ ᱟᱹᱨᱩ ᱠᱟᱛᱮ ᱛᱚᱣᱟ ᱢᱮᱱᱛᱮ ᱟᱵᱚ ᱡᱚᱢᱟᱜ ᱮ ᱮᱢᱟ ᱵᱚᱱᱟ ᱾ ᱩᱱᱤ ᱫᱚ ᱢᱟᱹᱱᱢᱤ ᱨᱩᱯ ᱵᱚᱝᱜᱟ ᱠᱟᱱᱟᱭ ᱾ ᱟᱭᱳᱣᱟᱜ ᱛᱷᱩᱢ ᱫᱚ ᱫᱤᱱᱟᱢ ᱥᱮᱛᱟᱜ ᱦᱟᱛᱟᱣ ᱞᱮᱠᱷᱟᱱ ᱛᱟᱲᱟᱢ ᱦᱚᱨ ᱨᱮ ᱥᱟᱹᱜᱩᱱ ᱧᱟᱢᱚᱜᱼᱟ ᱾ ᱡᱟᱱᱟᱢ ᱟᱭᱳ , ᱡᱟᱦᱮᱨ ᱟᱭᱳ , ᱫᱷᱟᱹᱨᱛᱤ ᱟᱭᱳ ᱫᱚ ᱢᱤᱫ ᱞᱮᱠᱟᱱ ᱠᱚᱜᱮ ᱾ ᱚᱲᱟᱜ ᱨᱮ ᱡᱟᱱᱟᱢ ᱟᱭᱳ ᱟᱛᱩ ᱨᱮ ᱡᱟᱦᱮᱨ ᱟᱭᱳ ᱫᱤᱥᱚᱢ ᱨᱮ ᱚᱲᱚᱝ ᱛᱮ ᱫᱟᱲᱮ ᱟᱞᱟᱭ ᱟᱠᱟᱫᱼᱟᱭ ᱾
ᱦᱟᱹᱨᱤᱭᱟᱹᱲ ᱥᱤᱢ
ᱱᱤᱭᱚᱢ ᱟᱨ ᱡᱚᱥ
ᱱᱚᱶᱟ ᱵᱚᱝᱜᱟ ᱵᱩᱨᱩ ᱫᱚ ᱦᱩᱲᱩ ᱨᱚᱦᱚᱭ ᱛᱟᱭᱚᱢ ᱥᱟᱱ ᱪᱟᱱᱫᱚ ᱨᱮ ᱠᱚ ᱦᱩᱭ ᱚᱪᱚᱭᱟ᱾ ᱱᱚᱶᱟ ᱵᱚᱝᱜᱟ ᱨᱮ ᱫᱚ ᱨᱚᱦᱚᱭ ᱜᱟᱹᱪᱷᱤ ᱫᱟᱨᱮ ᱡᱮᱢᱚᱱ ᱱᱟᱭᱛᱮ ᱱᱟᱯᱟᱭᱛᱮ ᱦᱟᱨᱟ ᱵᱩᱨᱩᱜ ᱚᱱᱟ ᱞᱟᱹᱜᱤᱫ ᱢᱟᱨᱟᱝ ᱵᱩᱨᱩ, ᱡᱟᱦᱮᱨ ᱮᱨᱟ ᱴᱷᱮᱱ ᱠᱚ ᱟᱸᱨᱚᱸᱡᱽ ᱵᱤᱱᱛᱤᱭᱟ᱾
ᱟᱵᱟ
ᱵᱟᱵᱟ
ᱡᱟᱦᱟᱸᱭ ᱵᱤᱱ ᱛᱤ ᱡᱟᱸᱜᱟ ᱛᱮ ᱡᱤᱣᱤ ᱦᱟᱹᱴᱤᱧ ᱠᱟᱛᱮ ᱡᱟᱱᱟᱢᱚᱜ ᱞᱟᱹᱜᱤᱫ ᱮ ᱛᱷᱩᱢ ᱟᱵᱚᱱᱟ ᱩᱱᱤᱜᱮ ᱵᱟᱵᱟ ᱾ ᱵᱟᱵᱟ ᱮᱛᱚᱦᱚᱵ ᱡᱟᱱᱟᱢᱤᱡ ᱠᱟᱱᱟᱭ ᱾ ᱵᱟᱵᱟ ᱫᱚ ᱦᱟᱨᱟᱭ ᱫᱟᱲᱮ ᱵᱟᱹᱱᱩᱜ ᱟᱱ ᱛᱟᱭᱟ ᱾ ᱚᱱᱟᱛᱮ ᱵᱟᱵᱟ ᱫᱚ ᱛᱤ ᱡᱟᱸᱜᱟ ᱮᱢ ᱠᱟᱛᱮ ᱵᱟᱭ ᱦᱟᱨᱟ ᱫᱟᱲᱮ ᱟᱵᱚᱣᱟ ᱾ ᱚᱲᱟᱜ ᱨᱮ ᱵᱟᱵᱟ, ᱟᱹᱛᱩ ᱨᱮ ᱢᱟᱨᱟᱝ ᱵᱳᱨᱳ , ᱥᱮᱨᱢᱟ ᱨᱮ ᱥᱤᱧ ᱪᱟᱸᱫᱚ ᱚᱲᱚᱝ ᱛᱮ ᱟᱵᱚᱭ ᱮᱥᱮᱨ ᱟᱠᱟᱫ ᱵᱚᱱᱟ ᱾ ᱟᱹᱫᱚᱝ ᱠᱟᱱᱟᱭ ᱾ ᱵᱟᱵᱟ ᱴᱷᱮᱱ ᱫᱚ ᱜᱚᱲᱚ ᱟᱨ ᱫᱟᱲᱮ ᱧᱟᱢᱚᱜ-ᱟ ᱾ ᱚᱲᱟᱜ ᱨᱮ ᱵᱟᱵᱟ ᱟᱹᱛᱩ ᱨᱮ ᱢᱟᱨᱟᱝ ᱵᱳᱨᱳ ᱚᱣᱟᱝ ᱨᱮ ᱥᱤᱸᱜᱤ ᱢᱮᱱᱛᱮ ᱱᱮᱦᱚᱨ ᱞᱮᱠᱷᱟᱱ ᱜᱚᱲᱚ ᱫᱟᱲᱮ ᱧᱟᱢᱚᱜ-ᱟ ᱾ ᱚᱱᱟ ᱛᱮᱠᱚ ᱥᱮᱨᱮᱧ ᱟᱠᱟᱫ-ᱟ - ᱥᱮᱨᱮᱧ ᱡᱟᱱᱟᱢ ᱟᱹᱛᱩ ᱡᱟᱱᱟᱢ ᱫᱤᱥᱚᱢ, ᱨᱟᱹᱥᱠᱟᱹ ᱞᱟᱞᱮ ᱪᱟᱯᱮ, ᱡᱟᱱᱟᱢ ᱟᱭᱳ ᱵᱟᱵᱟ ᱠᱚᱞᱮ, ᱫᱩᱞᱟᱹᱲ ᱞᱟᱞᱮ ᱪᱟᱯᱮ ᱾ ᱦᱚᱭ ᱥᱤᱛᱩᱝ ᱨᱟᱵᱟᱝ ᱡᱟᱹᱯᱩᱫ, ᱨᱮᱸᱜᱮᱡ ᱛᱮᱛᱟᱝ ᱡᱟᱞᱟ, ᱛᱚᱣᱟ ᱫᱟᱨᱮ ᱜᱚᱢᱦᱮᱲ ᱩᱢᱩᱞ, ᱛᱟᱦᱮᱱ ᱨᱤᱞᱟᱹ ᱢᱟᱞᱟ ᱿ ᱦᱤᱨᱞᱟᱹ ᱢᱟᱨᱟᱝ ᱵᱳᱨᱳ, ᱡᱟᱭᱡᱤᱱ ᱡᱟᱦᱮᱨ ᱟᱭᱳ , ᱛᱷᱩᱢᱟᱹᱧ ᱢᱚᱬᱮ ᱠᱚ ᱛᱩᱨᱩᱭ ᱠᱚ , ᱟᱹᱭᱩᱨ ᱠᱟᱹᱧ ᱦᱟᱯᱲᱟᱢ ᱠᱚ  ᱾
ᱦᱟᱹᱨᱤᱭᱟᱹᱲ ᱥᱤᱢ
ᱵᱟᱠᱷᱮᱬ
ᱡᱚᱦᱟᱨ ᱛᱚᱵᱮ ᱵᱟᱹᱯᱩ ᱴᱷᱟᱹᱠᱩᱨᱛᱤᱧ, ᱡᱚᱦᱟᱨ ᱡᱟᱦᱮᱨ ᱮᱨᱟ, ᱡᱚᱦᱟᱨ ᱢᱟᱨᱟᱝ ᱵᱩᱨᱩ, ᱱᱮ ᱛᱚᱵᱮ ᱦᱟᱹᱨᱤᱭᱲᱟᱹᱲ ᱥᱤᱢ ᱧᱩᱛᱩᱢ ᱛᱮ ᱮᱢᱟᱢ ᱪᱟᱞᱟᱢ ᱠᱟᱱᱟ, ᱢᱤᱫ ᱴᱷᱮᱱᱮ ᱨᱚᱦᱚᱭᱟ ᱜᱮᱞ ᱵᱟᱨ ᱴᱷᱮᱱ ᱠᱟᱹᱱᱟᱹᱭᱚᱜ ᱢᱩᱱᱟᱹᱭᱚᱜ ᱢᱟ, ᱡᱟᱨᱜᱮ ᱫᱟᱠ ᱢᱟᱱᱰᱦᱟᱨᱮ ᱫᱩᱠᱟᱜ ᱯᱟᱯᱜ, ᱨᱚᱜᱟᱜ ᱵᱤᱜᱦᱤᱱᱟᱜ ᱞᱟᱜ ᱦᱟᱥᱳ, ᱵᱚᱦᱚᱜ ᱦᱟᱥᱳ ᱟᱞᱚᱯᱮ ᱵᱚᱞ ᱳᱪᱳ ᱥᱚᱲ ᱳᱪᱳᱭᱟ ᱥᱟᱢᱟᱱᱚᱢ ᱥᱤᱠᱩᱣᱟᱹᱨ ᱥᱟᱢᱟᱱᱚᱢ ᱢᱟᱨᱟᱣ ᱮᱴᱟᱜ ᱟᱲᱮ ᱮᱴᱟᱜ ᱥᱤᱢᱟᱹᱛᱮ ᱜᱚᱜ ᱜᱤᱰᱤ ᱵᱷᱟᱹᱨᱤᱭᱟᱹᱭ ᱯᱮ, ᱵᱟᱹᱵᱩ ᱵᱟᱹᱵᱩ ᱴᱷᱟᱹᱠᱩᱨᱛᱤᱧ ᱫᱚ᱾ ᱨᱟᱹᱰᱤ ᱮᱨᱟ ᱦᱮᱢᱮ ᱮᱨᱟ ᱚᱲᱮᱡ ᱥᱟᱠᱟᱢ ᱞᱟᱟᱹᱴᱩᱢ ᱥᱟᱠᱟᱢ ᱵᱟᱪᱟᱭᱟᱠᱚ ᱵᱚᱱᱫᱟᱠᱚ ᱟᱞᱚ ᱛᱚᱵᱮᱯᱮ ᱥᱟᱨᱟᱜ ᱥᱟᱹᱜᱩᱱᱟᱹᱜ ᱛᱟᱠᱚᱣᱟ, ᱟᱫᱚ ᱢᱤᱫ ᱫᱤᱱ ᱛᱟᱨᱟ ᱚᱭᱚᱝᱟᱠᱚ ᱪᱩᱱᱰᱚᱜᱟᱠᱚ ᱟᱞᱚᱯᱮ ᱞᱟᱜᱟᱣ ᱚᱪᱚ ᱵᱟᱡᱟᱣ ᱚᱪᱚᱭᱟ, ᱵᱮᱥ ᱚᱠᱚᱛᱮ ᱵᱟᱲᱮ ᱢᱤᱦᱩᱸ ᱮᱝᱜᱟ ᱢᱮᱨᱚᱢ ᱮᱝᱜᱟ ᱫᱟᱲᱟᱢᱠᱚ ᱥᱟᱝᱜᱷᱟᱨᱠᱚ, ᱥᱤᱧ ᱵᱤᱨ ᱢᱟᱱ ᱵᱤᱨ ᱜᱩᱛᱨᱩᱫ ᱥᱮᱛᱟ ᱛᱮᱱᱠᱮ ᱦᱟᱹᱲᱩᱵ ᱥᱚᱥᱟᱸᱭ ᱵᱟᱹᱯᱩ ᱴᱷᱟᱹᱠᱩᱨᱛᱤᱧ ᱫᱚ᱾
ᱥᱟᱹᱠᱷᱹᱭᱟᱹᱛ
https://archive.org/details/HorkorenMareHapramkoakKatha
ᱛᱷᱚᱠ: ᱵᱚᱝᱜᱟ ᱵᱩᱨᱩ ᱛᱷᱚᱠ: ᱯᱚᱨᱚᱵᱽ ᱯᱚᱨᱵᱟᱥ
ᱥᱩᱨᱚᱛ ᱨᱮᱞ‌ ᱥᱴᱮᱥᱟᱱ
ᱥᱩᱨᱚᱛ ᱨᱮᱞ ᱥᱴᱮᱥᱟᱱ
ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ
ᱪᱚᱸᱫᱽᱨᱚᱯᱩᱨᱟ
ᱪᱚᱸᱫᱽᱯᱩᱨᱟ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ
ᱪᱚᱸᱫᱽᱨᱚᱯᱩᱨᱟ ᱛᱷᱟᱨᱢᱟᱞ ᱯᱟᱣᱟᱨ ᱥᱴᱮᱥᱚᱱ ᱛᱷᱟᱯᱚᱱ ᱟᱠᱟᱱ ᱵᱤᱡᱽᱞᱤ ᱥᱤᱨᱡᱟᱹᱣ ᱫᱟᱲᱮ ᱫᱚ ᱙᱒᱐ ᱢᱮᱜᱟᱣᱟᱴ ᱢᱮᱱᱟᱜᱼᱟ ᱾
ᱴᱷᱟᱶ
ᱪᱚᱸᱫᱽᱨᱚᱯᱩᱨᱟ 23.75°N, 86.12°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱒᱒ ᱢᱤᱴᱚᱨ (᱗᱒᱘ ᱯᱷᱤᱴ) ᱢᱮᱱᱟᱜᱼᱟ ᱟᱨ ᱾
ᱥᱚᱦᱚᱨ ᱠᱚᱧᱮ-ᱯᱟᱪᱮ, ᱯᱟᱪᱮ ᱟᱨ ᱮᱛᱚᱢ ᱨᱮ ᱵᱩᱨᱩ ᱛᱮ ᱢᱤᱫ ᱜᱩᱴ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱠᱚᱧᱮ ᱨᱮᱫᱚ ᱜᱷᱟᱴᱤᱭᱟᱨᱤ, ᱯᱤᱯᱨᱟᱰᱤᱦ, ᱱᱚᱨᱨᱟ ᱟᱨ ᱛᱟᱨᱟᱱᱟᱨᱤ ᱨᱮᱱᱟᱜ ᱦᱩᱰᱤᱧ-ᱦᱤᱰᱤᱧ ᱥᱩᱨ ᱨᱮᱱᱟᱜ ᱟᱹᱛᱩ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱥᱚᱦᱚᱨ ᱫᱚ ᱥᱚᱲᱚᱠ ᱟᱨ ᱨᱮᱞ ᱦᱚᱛᱮᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱴᱚᱴᱷᱟ ᱨᱮᱱᱟᱜ ᱧᱮᱱᱮᱞ
ᱵᱚᱠᱟᱨᱚ ᱦᱚᱱᱚᱛ ᱨᱮ ᱫᱟᱢᱚᱫᱚᱨ ᱜᱟᱰᱟ ᱨᱮᱱᱟᱜ ᱴᱷᱤᱠ ᱥᱟᱢᱟᱝ ᱢᱤᱫ ᱜᱷᱟᱹᱴᱤ ᱫᱚ ᱠᱟᱴᱟᱣ ᱟᱠᱟᱱᱟ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮ ᱰᱚᱰᱷᱟ ᱰᱷᱤᱯᱟᱹ ᱪᱮᱛᱟᱱ ᱴᱚᱴᱷᱟ ᱥᱮᱞᱮᱫ ᱟᱠᱟᱱᱟ ᱾ ᱫᱚᱨᱭᱟ ᱟᱴᱮᱫ ᱠᱷᱚᱱ ᱫᱚ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱐᱐ ᱠᱷᱚᱱ ᱕᱔᱐ ᱢᱤᱴᱚᱨ (᱖᱖᱐ ᱠᱷᱚᱱ ᱑,᱗᱗᱐ ᱯᱷᱤᱴ) ᱢᱮᱱᱟᱜᱼᱟ ᱾ ᱟᱹᱰᱤ ᱩᱥᱩᱞ ᱵᱩᱨᱩ ᱫᱚ ᱞᱩᱜᱩ ᱵᱩᱨᱩ ᱑,᱐᱗᱐ (᱓,᱕᱑᱐ ᱯᱷᱤᱴ) ᱩᱥᱩᱞ ᱫᱷᱟᱹᱵᱤᱡ ᱥᱮᱴᱮᱨᱟ ᱾
ᱯᱩᱞᱤᱥ ᱥᱴᱮᱥᱚᱱ
ᱪᱚᱸᱫᱽᱨᱚᱯᱩᱨᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱰᱤ.ᱵᱤ.ᱥᱤ ᱟᱥᱯᱟᱛᱟᱞ ᱥᱩᱨ ᱨᱮ ᱢᱮᱱᱟᱜᱼᱟ ᱾
ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ
ᱪᱚᱸᱫᱽᱨᱚᱯᱩᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱫᱩᱜᱽᱫᱟ ᱨᱚᱰ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱚᱸᱫᱽᱨᱚᱯᱩᱨᱟ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱗,᱔᱒᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱔,᱔᱒᱘ (᱕᱒%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑᱒,᱙᱙᱗ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱓,᱓᱖᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱪᱚᱸᱫᱽᱨᱚᱯᱩᱨᱟ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱙,᱗᱒᱖ ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱘᱑.᱙᱘%) ᱾
᱒᱐᱐᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱚᱸᱫᱽᱨᱚᱯᱩᱨᱟ ᱨᱤᱱ ᱦᱚᱲ ᱮᱞ ᱫᱚ ᱒᱒,᱓᱘᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱠᱷᱚᱱ ᱕᱔% ᱠᱚᱲᱟ ᱟᱨ ᱔᱖% ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱢᱮᱱᱟᱜ ᱠᱚᱣᱟ ᱾ ᱪᱚᱸᱫᱽᱨᱚᱯᱩᱨᱟ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱑% ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱤᱠᱷᱱᱟᱹᱛ ᱕᱙.᱕% ᱠᱷᱚᱱ ᱫᱚ ᱰᱮᱦᱮᱨ ᱛᱟᱦᱮᱸ ᱠᱟᱱᱟ; ᱠᱚᱲᱟ ᱟᱜ ᱥᱤᱠᱷᱱᱟᱹᱛ ᱫᱚ ᱗᱘% ᱟᱨ ᱛᱤᱨᱞᱟᱹ ᱭᱟᱜ ᱥᱤᱠᱷᱱᱟᱹᱛ ᱫᱚ ᱖᱒% ᱢᱮᱱᱟᱜᱼᱟ ᱾ ᱑᱓% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱨᱩᱯᱥᱟ ᱩᱯᱚᱡᱮᱞᱟ
ᱨᱩᱯᱥᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱷᱩᱞᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱩᱛᱟᱹᱨ ᱫᱚ ᱛᱮᱨᱚᱠᱷᱟᱫᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱵᱚᱴᱤᱭᱟᱜᱷᱟᱴᱟ ᱩᱯᱚᱡᱮᱞᱟ,ᱯᱷᱚᱠᱤᱨᱦᱟᱴ ᱩᱯᱚᱡᱮᱞᱟ ᱟᱨ ᱢᱚᱞᱞᱟᱦᱟᱴ ᱩᱯᱚᱡᱮᱞᱟ, ᱯᱚᱪᱷᱤᱢ ᱫᱚ ᱠᱷᱩᱞᱱᱟ ᱥᱚᱫᱚᱨ ᱩᱯᱚᱡᱮᱞᱟ ᱟᱨ ᱫᱤᱜᱷᱞᱤᱭᱟ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ,
ᱜᱟᱲᱣᱟ ᱦᱚᱱᱚᱛ
ᱚᱛᱱᱚ
ᱜᱟᱲᱣᱟ ᱦᱚᱱᱚᱛ ᱫᱚ ᱮᱛᱚᱢ ᱞᱟᱴᱤᱪᱩᱰ (latitude) ᱒᱓° ᱖᱐’ ᱟᱨ ᱥᱟᱢᱟᱝ ᱞᱚᱝᱜᱤᱪᱩᱰ (longitude ) ᱒᱔° ᱓᱙’ ᱟᱨ ᱘᱔° ᱐᱐’ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱚᱱ ᱜᱟᱰᱟ ᱮᱛᱚᱢ ᱥᱮᱫ ᱨᱮ, ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱞᱟᱢᱩ ᱦᱚᱱᱚᱛ ᱥᱟᱢᱟᱝ ᱥᱮᱫ ᱨᱮ , ᱪᱷᱚᱛᱤᱥᱜᱚᱰ ᱨᱮᱱᱟᱜ ᱥᱩᱨᱜᱩᱡᱟ ᱦᱚᱱᱚᱛ ᱠᱚᱧᱮ ᱥᱮᱫ  ᱟᱨ ᱩᱛᱚᱨᱯᱚᱫᱮᱥ ᱨᱮᱱᱟᱜ  ᱥᱚᱱᱮᱵᱷᱟᱫᱽᱨᱟ ᱦᱚᱱᱚᱛ ᱛᱮ ᱵᱮᱲ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱟᱲᱣᱟ ᱦᱚᱱᱚᱛ ᱨᱮ ᱑,᱓᱒᱒,᱓᱘᱗ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ,, ᱡᱟᱦᱟᱸ ᱫᱚ ᱢᱮᱱ ᱜᱟᱱᱚᱜᱼᱟ ᱢᱚᱨᱤᱥᱤᱭᱚᱥ ᱫᱤᱥᱟᱹᱢ ᱨᱮ ᱢᱮᱱᱟᱜ ᱠᱚ ᱦᱚᱲ ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state) ᱨᱮᱱᱟᱜ ᱱᱤᱣ ᱦᱟᱢᱯᱥᱯᱷᱤᱭᱚᱨ ᱨᱤᱱ ᱦᱚᱲ ᱮᱞ ᱥᱟᱶ ᱠᱚ ᱥᱚᱢᱟᱱᱚᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫ ᱨᱮ ᱓᱖᱘ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱼᱚᱜ ᱫᱚᱨ ᱫᱚ ᱦᱩᱭᱩᱜ ᱠᱟᱱᱟ ᱒᱗ᱹ᱗᱑ % ᱾ ᱫᱩᱢᱠᱟᱹ ᱨᱮ ᱡᱟᱱᱟᱝ ᱡᱟᱹᱱᱤ (sex ratio) ᱞᱮᱠᱟᱛᱮ ᱑᱐᱐᱐ ᱠᱚᱲᱟ ᱨᱮ ᱙᱓᱓ ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱒ᱹ᱑᱘ % ᱢᱮᱱᱟᱜᱼᱟ ᱾
ᱫᱩᱢᱠᱟᱹ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ
ᱫᱩᱢᱠᱟᱹ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱫᱚ ᱥᱤᱧᱚᱛ ᱨᱮᱭᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱢᱤᱫ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱠᱟᱱᱟ ᱾
ᱜᱟᱲᱣᱟ ᱦᱚᱱᱚᱛ
ᱦᱮᱥᱮᱱ (Transport)
ᱜᱟᱲᱣᱟ ᱫᱚ ᱚᱛ ᱦᱚᱨ ᱟᱨ ᱨᱮᱞ ᱦᱚᱨ ᱡᱩᱲᱟᱹᱣ ᱢᱮᱱᱟᱜᱼᱟ ᱾ ᱫᱤᱱᱟᱹᱢ ᱵᱟᱥ ᱜᱟᱹᱰᱤ ᱫᱚ ᱨᱟᱺᱪᱤ ᱠᱷᱚᱱ ᱟᱨ ᱡᱷᱟᱨᱠᱷᱚᱸᱰ, ᱵᱤᱦᱟᱨ, ᱪᱷᱚᱛᱤᱥᱜᱚᱰ ᱨᱮᱱᱟᱜ ᱢᱟᱨᱟᱝ ᱱᱟᱜᱟᱨ ᱠᱷᱚᱱ ᱦᱚᱸ ᱦᱤᱡᱩᱜ ᱥᱮᱱᱚᱜ ᱠᱟᱱᱟ ᱾ ᱦᱚᱨ ᱠᱚ ᱫᱚ ᱮᱴᱟᱜ ᱦᱚᱱᱚᱛ ᱠᱚ ᱞᱮᱠᱟ ᱟᱹᱰᱤ ᱵᱷᱟᱹᱜᱤ ᱫᱚ ᱵᱟᱹᱱᱩᱜᱼᱟ ᱾ ᱜᱟᱲᱣᱟ ᱦᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱨᱮᱣᱟ ᱟᱨ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱺᱪᱤ ᱥᱟᱶ  NH 39 ᱛᱮ ᱡᱚᱲᱟᱣ ᱢᱮᱱᱟᱜᱼᱟ ᱾
ᱫᱩᱢᱠᱟᱹ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ
ᱢᱤᱫ ᱧᱮᱱᱮᱞ
ᱫᱩᱢᱠᱟᱹ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱨᱮ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱫᱩᱢᱠᱟᱹ ᱥᱚᱦᱚᱨ, ᱫᱩᱢᱠᱟᱹ ᱢᱩᱯᱷᱟᱥᱤᱞ ᱟᱨ ᱢᱟᱥᱟᱞᱤᱭᱟᱹ ᱯᱩᱞᱤᱥ ᱤᱥᱴᱮᱥᱚᱱ ᱥᱮᱞᱮᱫ ᱢᱮᱱᱟᱜᱼᱟ᱾
ᱫᱩᱢᱠᱟᱹ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱫᱚ ᱫᱩᱢᱠᱟᱹ ᱞᱳᱠᱥᱚᱵᱷᱟ ᱛᱟᱞᱢᱟ ᱨᱮᱭᱟᱜ ᱦᱤᱸᱥ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱛᱷᱚᱠ:ᱫᱩᱢᱠᱟᱹ ᱦᱚᱱᱚᱛ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ
ᱱᱩᱨᱯᱩᱨ, ᱩᱛᱛᱚᱨ ᱯᱨᱚᱫᱮᱥ
ᱱᱩᱨᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱵᱤᱡᱽᱱᱚᱨ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱱᱚᱸᱰᱮ ᱢᱩᱥᱞᱤᱢ, ᱦᱤᱱᱫᱩ, ᱥᱤᱠᱷ, ᱤᱥᱟᱹᱭ ᱟᱨ ᱮᱢᱟᱱ ᱫᱷᱚᱨᱚᱢ ᱨᱤᱱ ᱢᱤᱞᱟᱹᱣ ᱟᱠᱟᱱ ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ ᱾
ᱦᱚᱲ ᱞᱮᱠᱷᱟ
ᱱᱩᱨᱯᱩᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱵᱟᱹᱭᱥᱤ ᱠᱟᱱᱟ, ᱩᱛᱛᱚᱨ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱨᱮᱱᱟᱜ ᱵᱟᱪᱷᱱᱟᱣ ᱴᱚᱴᱷᱟ, ᱩᱴᱷᱱᱟᱹᱣ ᱵᱚᱱᱚᱛ, ᱵᱤᱡᱽᱱᱚᱨ, ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱠᱟᱱᱟ ᱾ ᱒᱔᱖᱗᱓᱔ ᱱᱩᱨᱯᱩᱨ ᱨᱮᱱᱟᱜ ᱯᱚᱥᱴᱟᱞ ᱠᱳᱰ (ᱯᱤᱱ ᱠᱳᱰ) ᱟᱨ STD ᱠᱳᱰ ᱐᱑᱓᱔᱕ ᱠᱟᱱᱟ ᱾ ᱥᱚᱦᱚᱨ ᱫᱚ ᱒᱕ ᱣᱟᱨᱰ ᱨᱮ ᱦᱟᱯᱟᱴᱤᱧ ᱟᱠᱟᱱᱟ, ᱚᱠᱟ ᱕ ᱥᱮᱨᱢᱟ ᱨᱮ ᱵᱟᱪᱷᱱᱟᱣ ᱦᱩᱭᱩᱜᱼᱟ ᱾ ᱱᱩᱨᱯᱩᱨ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱨᱤᱱ ᱦᱚᱲ ᱮᱞ ᱘᱔,᱐᱐᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱠᱟ ᱔᱕,᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ, ᱟᱫᱚ ᱓᱕,᱐᱐᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱒᱐᱑᱑ ᱥᱟᱞᱮ ᱨᱮᱱᱟᱜ ᱠᱷᱚᱵᱚᱨ ᱞᱮᱠᱟᱛᱮ ᱢᱮᱱᱟᱜᱼᱟ ᱾
᱐ᱼ᱖ ᱵᱚᱪᱷᱚᱨ ᱩᱢᱚᱨ ᱜᱤᱫᱽᱨᱟᱹ ᱟᱜ ᱦᱚᱲ ᱮᱞ ᱕᱗᱑᱓ ᱜᱟᱱ ᱢᱮᱱᱟᱜ ᱠᱚᱣᱟ ᱱᱚᱣᱟ ᱱᱩᱨᱯᱩᱨ (ᱱᱚᱜᱚᱨ ᱯᱟᱞᱤᱠᱟ ᱵᱟᱹᱭᱥᱤ) ᱨᱤᱱ ᱜᱩᱴ ᱦᱚᱲ ᱮᱞ ᱑᱔.᱗᱒% ᱢᱮᱱᱟᱜᱼᱟ ᱾ ᱱᱩᱨᱯᱩᱨ ᱱᱚᱜᱚᱨ ᱯᱟᱞᱤᱠᱟ ᱵᱟᱹᱭᱥᱤ ᱨᱮ, ᱛᱤᱨᱞᱟᱹ ᱡᱟᱱᱟᱝ ᱡᱟᱹᱱᱤ ᱙᱑᱒ ᱯᱚᱱᱚᱛ ᱡᱟᱱᱟᱝ ᱡᱟᱹᱱᱤ ᱨᱮᱱᱟᱜ ᱥᱚᱢᱟᱱ ᱠᱷᱟᱱᱮᱢ ᱙᱐᱒ ᱢᱮᱱᱟᱜᱼᱟ ᱾ ᱱᱩᱨᱯᱩᱨ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱖᱗.᱖᱘% ᱠᱷᱚᱱ ᱗᱕.᱔᱐% ᱰᱮᱦᱮᱨ ᱜᱮᱭᱟ ᱾ ᱱᱩᱨᱯᱩᱨ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱘᱒.᱓᱒% ᱢᱮᱱᱟᱜᱼᱟ ᱟᱫᱚ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱖᱘.᱐᱖% ᱢᱮᱱᱟᱜᱼᱟ ᱾
ᱱᱚᱣᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ: ᱢᱩᱥᱞᱤᱢ ᱖᱒.᱘᱗%, ᱦᱤᱱᱫᱩ ᱒᱗.᱗᱘%, ᱥᱤᱠᱷ ᱙.᱑᱒%, ᱤᱥᱟᱹᱭ ᱐.᱒᱐% ᱟᱨ ᱮᱴᱟᱜ ᱠᱚ ᱐.᱐᱓% ᱢᱮᱱᱟᱜ ᱠᱚᱣᱟ ᱾